
A Mindenható Allah kinyilatkoztatta: 


„Bizony, Józsefben és a testvéreiben jelek vannak azoknak, 
akik kérdeznek. ” (Korán, 12:7) 

„És hány jel van az egekben és a földön, amely felett elsikla¬ 
nak, és elfordulnak tőlük! Es a legtöbben nem hisznek Allah bán, 
csak úgy, hogy társítanak mellé. ” (Korán, 12:105-106) 

„Bizony, a történetükben tanulság van azoknak, akik érte¬ 
nek. Nem kitalált elbeszélés ez, hanem megerősítése annak, ami 
előtte volt, és minden dolog részletes magyarázata, és vezetés és 
kegyelem azoknak, akik hisznek. ” (12:111) 

Allah, a Kegyelmes és Irgalmas nevében. 

1. AlifLám Ra. Ezek a nyilvánvaló Könyv ájái. 

2. Bizony, leküldtiik arab Koránként, hogy megérthessétek. 

Ubai ibn Ka’b (r.a.) szerint Muhammad, Allah Küldötte (s.a.w.) 
azt mondta: „Tanítsátok meg a szolgáitoknak a József szúrát. Mert 
ha egy muszlim leírja ezt a szúrát, és megtanítja a szolgáinak és a 
háza népének, a Mindenható Allah könnyűvé teszi majd a haldok¬ 
lását. És ahhoz is elég erőt ad neki, hogy megtartóztassa magát a 
többi muszlim iránti féltékenységtől.” 

József próféta (a.s.) is szenvedett a testvérei féltékenységétől. 
Olyan megpróbáltatásokon ment keresztül, mint hogy beledobták 
egy kútba, vagy börtönbe vetették. 

Allah, a végtelenül Igazságos, megvigasztalta őt ezekben a 
pillanatokban: elküldte hozzá Gábriel angyalt (a.s.), és a közeliét 
és nyugalom állapotába helyezte. Könnyebbé tette számára a ne¬ 
hézségeket. Aztán erőt adott neki, méltóságot és uralmat. Miután 
oly sok kínt és fájdalmat szenvedett el, ő maga is irgalmasabb volt 
a gyengékkel. 

Ezért aki gyakran olvassa a József szúrát, és a benne rejlő 
mély jelentés szerint cselekszik, megtapasztalhatja a boldogságnak 
azt az állapotát, amelyet József próféta (a.s.) is megtapasztalt. 

A József szóra kinyilatkoztatásának oka 

A zsidó tudósok azt mondták a bálványimádók vezetőinek: 
„Menjetek el Muhammadhoz, és kérdezzétek meg tőle, hogy Jákob 
házanépe miért vándorolt Damaszkuszból Egyiptomba, és hogy 
hogyan szól József története.” 

Amikor a bálványimádók vezérei feltették a kérdést Allah 
Küldöttének (s.a.w.), a Mindenható Allah válaszul kinyilatkoztatta 
a József szúrát. Az „arab Korán” kifejezés azt mutatja, hogy az arab 
a világ összes nyelve közül a legkülönlegesebb. Az umma tudó¬ 
sainak nyelve, amely a legkiemelkedőbb minden társaság között, 
szintén az arab. 

A Legjobb Történet 

3. Elmondjuk neked a legjobb történetet abban, amit kinyi¬ 
latkoztattunk neked ebből a Koránból, bár te korábban azok kö¬ 
zött voltál, akik nem ismerték. 

József próféta (a.s.) története a legszebb minden történet kö¬ 
zül. Hiszen ez a szóra királyokat és királyságokat mutat be, nők 
gonoszságát és intrikáit, megpróbáltatásokat, türelmet az ellenség 
kínzásainak ellenében, megbocsátást, amikor pedig az ember képes 
lenne a bosszúra, és még számtalan olyan hasznos dolgot, amely¬ 
ből tanulhatunk. 

József (a.s.) volt a legszebb Jákob gyermekei közül. Nem 
csak a külseje, hanem a származása is nemes volt. Allah Küldötte 
(s.a.w.) azt mondta: „József, aki Jákob fia, aki Ibrahim fia - béke 
legyen valamennyiükkel - nemcsak abban a megtiszteltetésben ré¬ 
szesült, hogy a próféták három egymás után következő generáci¬ 
ójához tartozott, hanem olyan tulajdonságok is egyesültek benne, 
mint a prófétaság kegyelme, a szép vonások, az álmok értelmezé¬ 
sének tudománya, a világi uralom, és az a képesség, hogy a legjob- 





Surah József 


bán bánjon az embereivel az éhínség és megpróbáltatások idején. 
Ki kaphat ennél több megtiszteltetést?” 

És fohásza is a legszebb fohász volt: „Add, hogy muszlimként 
haljak meg, és végy engem az igazak közé”. József próféta (a.s.) 
volt az első, aki a halál által kívánt Allahhoz csatlakozni. 

Az elválás, az egyesülés, a menekülés, a kegyelem elnyerése, a 
szeretet, a szerető, a szeretett, a bebörtönöztetés és megszabadulás, 
a rabszolgaság és a felszabadulás, a tudatlanság, a cserben hagyás, 
a jóakarat, az extázis, a jó hírek átadása, a nehezítés és könnyítés, 
és még számos csodálatos és kifinomult dolog megtalálható ebben 
a szárában, amelyeket fel sem tudnánk itt sorolni. Vannak benne 
törékeny emberi kapcsolatok, amelyekről mindannyiunknak többet 
kellene tudnunk, és izgalmas események. Ezért ez a szúra a legjobb 
történet. 


Ez az első szúra, amely összefüggő történetként lett kinyi¬ 
latkoztatva. Stílusa letisztult, jelentése mély és átfogó. A prófé¬ 
ták örökösének lenni, Allahot képviselni - mindezek számos titka 
megtalálható benne. Megemlíttetik az én, a titkos szív és más testi 
és lelki erők. A testi vágy Zulejha képében jön el Józsefhez (a.s.), 
de legyőzetik, átalakul, és Allahnak veti alá magát — miután meg¬ 
támadja Józsefet (a.s.), megtisztul és megjavul, és olyan szintre 
emelkedik, ahol már elégedett bármivel, amit Allahtól kap. Test¬ 
vérként egyesül József (a.s.) leikével, és eléri az egységet. 


A József szúra azért is az egyik legjobb történet, mert az em¬ 
ber különböző állapotait írja le, és elmondja, hogyan kerülhetünk 
közelebb Allahhoz azáltal, hogy a nehézségek idején Hozzá fordu¬ 
lunk. Az is felfedetik itt, hogy az ember abban a megtiszteltetésben 
részesült, hogy lélekből, szívből, isteni bölcsességből, öt érzékből, 
belső erőkből és testből áll. És azt is elmondja, hogy amíg az ember 

- 

eléri azt a legmagasabb szintet, amelyre emelkednie parancsolta¬ 
tok:, folyamatos megpróbáltatásoknak van kitéve. 

A történetben József (a.s.) képviseli a szívet, Jákob (a.s.) a 
lelket, Ráhel a vágyakat, József (a.s.) tizenegy testvére pedig az 
érzékeket és erőket. Annak ellenére, hogy a Korán páratlan stílus¬ 
sal meséli el ezt és ehhez hasonló történeteket, a hitetlenek azért 
rágalmazzák, mert látásuk és értelmük lepecsélteltetett. 



O 

4. Amikor József azt mondta az apjának: „Apácskám! Bi¬ 
zony, láttam (álmomban) tizenegy csillagot, és a Napot és a Hol¬ 
dat. Láttam, hogy leborultak nekem. ” 

Hogy miért kapta Jákob (a.s.) a Jákob nevet? Jákob (a.s.) és Ézsau 
ikrek voltak anyjuk méhében. Jákob (a.s.) akart először megszületni, 
de Ézsau azt mondta neki: „Ha megszületsz előttem, úgy megrúgom 
anyánk méhét, hogy megölöm őt!” Ezért Jákob (a.s.) hátramaradt, és 
Ézsau született meg először. Ézsau szőrös ember volt, Jákob (a.s.) pe¬ 
dig nem. Ézsaut jobban szerette az apja, Jákobot (a.s.) az anyja. Ézsau 
vadász volt, Jákob (a.s.) pásztor. Egy napon, amikor Izsák (a.s.) már 
öreg volt, és meg is vakult, azt mondta Ézsaunak: „Drága fiam, hozz 
nekem vadhúst enni, és gyere el hozzám, hogy elmondhassam érted a 
különleges fohászomat, amelyről ősöm, Húd beszélt!” 

Minden prófétának adatott egy különleges fohász, amely bizo¬ 
nyosan elfogadást nyer. Minden próféta elhasználta ezt a fohászt a 
földön, de a mi Prófétánk (s.a.w.) megtartotta az Utolsó Napra, és 
ezzel jár majd közben a népéért. 

Amikor Ézsau vadászni ment, az anyjuk megsütött egy bárányt 
Jákob (a.s.) nyájából, Izsák (a.s.) elé tette, és így szólt: „Afiad elej¬ 
tette a vadat számodra, fohászkodj hát érte!”. Jákob (a.s.) azt hitte, 
hogy Ézsau hozta a húst, és fohászkodott azért, hogy aki ezt a húst 
hozta, annak a leszármazottai próféták és királyok legyenek. 

Amikor Ézsau hazajött a vadászatból így szólt apjához: 
„Apám, elejtettem számodra a vadat, amit kívántál!” Jákob (a.s.) 
megértette, mi történt, és azt mondta neki: „Kedves fiam, a test¬ 
véred már itt volt előtted. De van egy fohászom érted is, gyere, 
elmondom. Legyenek a te utódaid olyan sokan, hogy betöltsék az 
egész földet”. És a Mindenható Allah teljesítette fohászát, az egész 
görög nép Ézsau fiától származik. 

Izsák (a.s.) otthona Kánaán volt. Amikor 180 éves lett, és 
érezte, hogy közeleg a halála, attól félt, hogy Ézsau irigységében 
megöli majd Jákobot (a.s.), ezért meghagyta neki, hogy költözzék 
Damaszkuszba a nagybátyjához. Merthogy a vadhúsos incidens 
után Ézsau megesküdött, hogy megöli Jákobot (a.s.). 

Jákob (a.s.) a nagybátyjához, Nahor fiához, Lábánhoz költö¬ 
zött, akinek két leánya volt: az idősebb Lea, a fiatalabb Ráhel. Jákob 
feleségül kérte az egyiküket. A nagybátyja megkérdezte tőle, hogy 
van-e vagyona. „Nincs, de hadd dolgozzam neked” — felelte Jákob 
(a.s.). „Hozzád adom a lányomat, ha hét évig dolgozol nekem” — 
mondta a nagybátyja, Jákob(a.s.) pedig megerősítette: „Ha hozzám 
adod Ráhelt, dolgozom neked hét évig”. „Legyen hát ez egyezség 
közted és köztem” - jelentette ki a nagybátyja. Jákob (a.s.) a maga 
részéről tartotta is az egyezséget. A hét év leteltével pedig a nagy¬ 
bátyja hozzáadta Leát. „Becsaptál engem. Én Ráhelt kértem tőled!” 
— mondta Jákob (a.s.). A nagybátyja azt válaszolta: „Nem szokás ná¬ 
lunk a fiatalabbat férjhez adni, ha az idősebb még leány. Ha akarod, 
dolgozz nekem még hét évet, és neked adom Ráhelt is.” 

Mózes próféta (a.s.) idejéig nem volt tilos az, hogy valakinek 
egyidejűleg két leánytestvér legyen a felesége. Hét év múlva Jákob 
(a.s.) elvette hát Ráhelt is. Amikor a nagybátyja hozzá adta a lá¬ 
nyait feleségül, mindegyikkel adott egy rabszolganőt is ajándékba. 
Az egyiknek a neve Zilbah volt, a másiké Bilhah. Lea hat fiút és 
egy lányt szült Jákobnak (a.s.): Rúben, Simeon, Júda, Lévi, Issaher, 
Zebulon és Dina. Zilbah két fiút szült: Dán és Neftáli. Bilhah is 
két fiúnak adott életet: Gád és Aser. Ráhelnek sokáig nem szüle¬ 
tett gyermeke. Aztán megszülte Józsefet (a.s.). Jákob (a.s.) 91 éves 
volt, amikor József (a.s.) megszületett. 

Aztán Jákob (a.s.) visszaköltözött apja földjére. Találkozott a 
testvérével, Ézsauval is. Az ellenségeskedés eltűnt a szívükből, és 
szeretettel ölelték át egymást. Aztán Ráhel viselős lett Benjámin¬ 
nal. Megszülte fiát, de a szülésbe belehalt. József (a.s.) ekkor két¬ 
éves volt. Jákob (a.s.) valamennyi fia közül Józsefet (a.s.) szerette 
a legjobban. 


Amikor József (a.s.) az álmot látta, hétéves volt. Egyszer egy 
zsidó elment Allah Küldöttéhez (s.a.w.) és megkérdezte: „0, Mu- 
hammad, mondd el nekem, melyik csillagokat látta József álmá¬ 
ban?” Allah küldötte (s.a.w.) egy percig csöndben maradt. Gábriel 
(a.s.) megmondta neki a választ, ő pedig megkérdezte a zsidót: „Ha 
megmondom, felveszed-e az Iszlámot?” Miután a zsidó igennel 
felelt, a Próféta (s.a.w.) elsorolta: „Dzserejan, Tarik, Zejjal, Ka- 
bisz, Amudan, Félik, Miszbah, Daruh, Fera, Veszab, Zalketifejn”. 
A zsidó azt mondta erre: „Esküszöm Allahra, hogy ezek az igazi 
nevek”. 


o 

Álmában József (a.s.) látta ezeket a csillagokat, a Napot és a 
Holdat, amelyek lejöttek az égről, és leborultak előtte. Álmában 
testvéreit csillagokként látta, mert a testvériség az egyik legfonto¬ 
sabb tényező, amely az ember életét befolyásolja. Apját, Jákobot 
(a.s.) látta a Napként, és a nagynénjét, Leát Holdként. Azért látta a 
nagynénjét, mert az édesanyja meghalt, mikor Benjáminnal vajú¬ 
dott. Az, hogy leborultak előtte, azt jelenti, hogy valamikor a jövő¬ 
ben József (a.s.) fog uralkodni mindannyiuk fölött. Az ája szövege 
azért említi előbb a csillagokat, és csak utána a Napot és Holdat, 
mert József (a.s.) előbb találkozott a testvéreivel, és csak utána az 
apjával. 

Az álmok három csoportra oszthatók. 

a. Az egyén lelkének kivetülése: amikor az ember a minden¬ 
napjait, például a munkáját éli át, vagy a szerelmes a szerelmét látja 
álmában. 

b. A Sátán fenyegetése. Ezekben az álmokban a Sátán játszik 
az emberrel, rémisztgeti, vagy felzaklató dolgokat mutat neki. Erre 
példa az is, ha valaki éjszakai magömlést tapasztal. Ez a két eset jól 
ismert, felesleges hát sokat magyarázni őket. 

c. A harmadik fajta álom az, amely jó hírt hoz Allahtól. Az 
angyalok az Umm al-Kitab másolatát hozzák el az embernek. Ez az 
a megőrzött tábla a mennyben, amelyen mindennek és mindenki¬ 
nek a sorsa meg van írva. Ez az igazi álom. A többi csak zűrzavar, 
zagyvaság. 

5. Azt mondta (Jákob): „Fiacskám! Ne mondd el az álmodat 
a testvéreidnek, nehogy tervet szőjenek ellened! Bizony, a Sátán 
az ember nyilvánvaló ellensége. 

Allah Küldötte (s.a.w.) azt mondta: „Hatféle ember van, akik 
elszámolás nélkül mennek a Tüzbe”. „Kik azok, ó, Allah Küldőt- 

te?” - kérdezték tőle, ő pedig így felelt: „Azok az uralkodók, akik 
utánam jönnek, és kegyetlenül uralkodnak. Azok az arabok, akik a 
törzsi származásuk miatt tartják magukat felsőbbrendünek. A tűzi- 
mádók büszke vezérei. A kereskedők, akik visszaélnek a bizalom¬ 
mal. A földművesek, akik visszaélnek a bizalommal. A tudósok, 
akik irigyek.” 

Allah Küldötte (s.a.w.) azt is mondta: „Három dolog van, ami 
minden bűn forrása, és amit mindenképpen kerüljetek el. Az első a 
büszkeség. A büszkeség okozta, hogy Iblísz nem borult le Adám előtt. 
A második a mohó vágy. A mohó vágy miatt evett Adám a tiltott gyü¬ 
mölcsből. A harmadik az irigység. Az irigység okozta, hogy Adám 
két fia harcolt egymással, s hogy egyikük megölte a másikat.” 

Ásnia’i azt mondta: „Találkoztam egyszer egy arabbal, aki 
120 éves volt. Megkérdeztem, hogy szerinte miért lett ilyen hosszú 
életű. Azt felelte: Hála Allahnak, sosem irigykedtem.” 

Egy írás szerint egy ember cselekedete az ötödik égig emel¬ 
kedik, és úgy fénylik, akár a nap. Az irigység angyala azt mondja: 
„Én vagyok az irigység angyala. Vigyétek ezt a cselekedetet, és 
vágjátok a cselekvője arcába. Mivel irigy volt, nem engedhetem, 
hogy a cselekedete ennél magasabbra emelkedjék.” 

Az irigy ember jelei a következők: 

Ha szemtől szembe áll irigysége tárgyával, hízeleg neki, 
de távollétében rosszat mond róla. 


Ha szerencsétlenség éri, nagy ügyet csinál belőle, zaklatja 
a körülötte lévőket, és mindenkinek beszámol róla. 

Az irigység a jellem súlyos hibája. Kitartónak kell lenni a hit¬ 
ben és a megemlékezésben, és így meg kell próbálni kiirtani ezt 
a gonosz tulajdonságot. Valamennyiünknek kötelességünk, hogy 

- 

odafigyeljünk a Mindenható Allah jeleire és intéseire, hogy feléb¬ 
redjünk, és próbáljunk megszabadulni hibáinktól. 

Tudnod kell: a rang, a helyzet, a tudás, a jellem és a jó tulaj¬ 
donságok a Mindenható Allah kegyes ajándékai az emberek szá¬ 
mára. A bennük lévő különbségeket a Mindenható Allah már az 
idő kezdete előtt elrendelte. Aki irigyel valakit, az valójában azt 
mondja: „Allah olyan embernek adta az áldását, aki nem érdemes 
rá”, és ezzel bűnt követ el a Mindenható Allah ellen. Allah pedig 
mentes az igazságtalan rágalmazók minden rágalmától. A Minden¬ 
ható Allah Könyvében így inti az irigyeket: 

„Vagy irigylik az emberektől azt, amit Allah adott nekik az 
Ő kegyéből? ” (Korán, 4:54) 

Irigység és rosszakarat nélkül vágyni arra, hogy jobbak le¬ 
gyünk - ez viszont dicséretes dolog. Az irigység kiirtása és kiűzése 
a szívből a Mindenható Allah iránti elkötelezettség egyik jele. Egy 
bölcs ember azt mondta egyszer, hogy aki irigykedik, az ötfélekép¬ 
pen ellenkezik a Mindenható Allahhal: 

1. Rosszakarattal figyeli a Mindenható Allah áldásának meg¬ 
nyilvánulását. 

2. Nincs megelégedve azzal, ahogy a Mindenható Allah el¬ 
osztotta Kegyelmét, mintha azt mondaná: „0 így osztotta de, de 
így jobb lenne”. 

3. A Mindenható Allah annak adja kegyelmét, akinek akarja. 
Aki irigykedik, az elégedetlen ezzel. 

4. azzal, hogy azt kívánja, hogy az általa irigyelt ember ve¬ 
szítse el a Mindenható Allah kegyelmét, ennek az embernek a rom¬ 
lására vágyik. 

5. Az ember nyilvánvaló ellenségét, a Sátánt segíti. 

^ - 

Tudnod kell, hogy ha irigykedsz, az irigységed saját magad¬ 
nak fog ártani, és nem az irigyelt embernek. Ha látnád saját ma¬ 
gadat ebben a helyzetben, akkor tudnád, hogy olyan vagy, mint 
az az ember, aki követ dob egy másikra, de a kő rá hullik vissza, 
és megvakítja fél szemére. És először a jobb szemére veszíti el a 
látását. Ezáltal csak a haragja nő. Ha nem szabadul meg ettől a 
tulajdonságtól, az eluralkodik rajta, és még erősebben dobja el a 
követ, ami ezúttal megvakítja bal szemére is. Még dühösebb lesz, 
és újabb követ dob el, amely a saját fejét zúzza szét. Az az ember, 
akit irigyelnek, mentes mindeme rossz tulajdonságoktól, amennyi¬ 
ben ő maga megtartóztatja magát az irigységtől. 

Az irigy ember ellenségei csak nevetnek az irigy irigykedé¬ 
se láttán. Ilyen hát a valódi helyzete annak, aki irigy. Nyilvánvaló 
példa ez arra, hogy hogyan csinál a Sátán bolondot az emberből. 
Éppen ezért mondta azt Allah Küldötte (s.a.w.): „Az irigység úgy 
emészti fel az összes jócselekedetet, mint a tűz a száraz fát” 1 . 

® 

6. És így fog kiválasztani téged az Urad, és megtanítja neked 
az elbeszélések (elmondott álmok) értelmezését, és kiteljesíti a ke¬ 
gyelmét irántad, és Jákob családja iránt, ahogy kiteljesítette a két 
ősapád iránt is korábban, Abrahám és Izsák iránt. Bizony, Urad 
mindent tud, Bölcs. ” 

7. Bizony, Józsejben és a testvéreiben jelek vannak azoknak, 
akik kérdeznek. 

Igen, József (a.s.) történetében a Mindenható Allah dicsőségé¬ 
nek, hatalmának és bölcsességének megannyi jelét és számos intést 
találhatnak azok, akik elgondolkodnak. 




1. Al-Dzsami asz-Szagir 

Jákob (a.s.) idősebb fiai csapdát állítottak Józsefnek (a.s.), és 
keresztül is vitték akaratukat. Céljuk az volt, hogy alávessék Jó¬ 
zsefet (a.s.). De a Mindenható Allah kiválasztotta Józsefet (a.s.), 
prófétaságot és hatalmat adott neki, testvéreit pedig alávetette és az 
ő uralma alá hajtotta. A csapda, a rosszindulat, a cselszövés vissza¬ 
felé sült el, azokra, akik irigykedtek. Ez pedig a Mindenható Allah 
hatalmának és bölcsességének jele. 2 


A testvérei irigykednek Józsefre, és csapdát állítanak neki 

Júda, Simeon és Rúben nem bírták már tovább elviselni, hogy 
mennyire szeretik és tisztelik a testvérei, sőt, az apjuk és az anyjuk 
is Józsefet (a.s.). A Korán ezt így írja le: 

8. Mikor azt mondták: „Bizony, József és a testvére kedve¬ 
sebbek apánknak, mint mi, pedig mi (nagyobb létszámét) csoport 
vagyunk! Bizony, apánk nyilvánvaló hibában van! 

A bölcsek szerint Jákob (a.s.) látta József (a.s.) álmából, hogy 
milyen lehetőségek várnak rá, és megértette, hogy ő lesz az apja és 
nagyapja örököse, ezért még jobban szerette. Nem tudta megállni, 
hogy szinte óránként magához ne ölelje fiát. Ez tovább növelte Jó¬ 
zsef (a.s.) testvéreinek irigységét, és arra késztette őket, hogy csap¬ 
dát állítsanak neki. 


Azt mondják Jákobnak (a.s.) a József (a.s.) iránt érzett szere- 
tetéről: mivel Józsefet (a.s.) szerette a világon a legjobban. A Min¬ 
denható Allah nehézségeket küldött rá, hogy azok súlyos teherként 
nyomják a szívét, és az isteni szeretet vehesse át a fia iránt érzett 
szeretetének helyét. Azért volt ez, mert a helyzet már azzal fenye¬ 
getett, hogy csorbítja a Mindenható Allah iránt érzett szeretetét. 
Bizony, a Szeretett Úr nem fogad el társakat az 0 birodalmában. 
Valójában a Szépség és Tökéletesség kizárólag a Mindenható Allah 





2. Ruhu’l-Beyan, 2. 143. 

tulajdonságai. Senkinek sincs joga arra, hogy ezeket megrövidít¬ 
se az evilág hiábavalóságaival. Egy apa számára nincsen nagyobb 
próbatétel, mint a gyenneke iránt érzett szeretet. Hát nem látod-e, 
hogy Noé (a.s.) így átkozta meg a hitetleneket: 

Es Noé azt mondta: „Uram! Ne hagyj egyetlen lakót sem a 
földön a hitetlenek közül! Mert ha meghagyod őket, félrevezetik 
majd a szolgáidat, és nem nemzenek mást, csak gonosz hitetlene¬ 
ket. (Korán, 71:26-27) 

A Mindenható Allah pedig elpusztította az Özönvízben az ösz- 
szes hitetlent, ami egyáltalán nem zaklatta fel Noé szívét, de ami¬ 
kor látta a saját fiát is fuldokolni, nem tudta megőrizni türelmét, és 
felkiáltott: 

„Ó, Uram! A fiam a házam népéhez tartozik.” 



o 

9. Öljétek meg Józsefet, vagy űzzétek el más földre, hogy 
apátok arca (itt: figyelme, szeretete) szabad legyen számotokra, és 
utána jóravaló nép lehessetek! ” 

10. Egy beszélő közülük azt mondta: „Ne öljétek meg Józse¬ 
fet, hanem, ha tesztek valamit, dobjátok a kút fenekére, és valami 
karaván majd felveszi őt, ha már mindenképp eldöntöttétek! ” 

Látatjuk, milyen volt a testvérek szívének állapota, ha még a 
legirgalmasabb is azt javasolta, hogy hajítsák Józsefet (a.s.) egy 
mély kútba. Ugyanígy manapság is a gyermekek oly sok rosszat 
tudnak tenni szavaikkal, de sosem gondolnak arra, hogy valami 
jónak is az eszközei lehetnének. Sok ellenség jár a barátság kön¬ 
tösébe öltözötten, igyekeznünk kell hát megvédenünk magunkat. 
Hiszen ezek vadállatok, emberi formában. 3 


Tehát ha az említett öt érzék és a belső erők nem a Mindenható 
Allah útján járnak, a Mindenható Allah parancsai szerint, akkor el¬ 
pusztítják a szívet, és ha a szív halott, az evilági vágyak és csábítá¬ 
sok elpusztítják az embert. Ezek az erők, bár arra nem képesek, hogy 





3. Ruhu'l-Beyan, 2. 144. 









József próféta (a.s.) 


megöljék az isteni védelem által védett Józsefet (a.s.), el tudják űzni 
távoli vidékre, messze az emberektől és az emberségtől. Ha sikerül 
megölniük a szívet, vagy sikerül megszabadulniuk tőle, minden ér¬ 
zékükkel hozzálátnak állati vágyaik kielégítéséhez. Az ilyen embert 
már nem érdekli semmi, csak állati és érzéki vágyainak beteljesítése. 

Az az ember él igazán, akinek a szíve él. Mert a szív a Min¬ 
denható Allah lakhelye. Ha a szívben nincs szeretet és megemléke¬ 
zés, akkor az a szív halott. 

Csodálkozhatunk azon az emberen, aki számtalan völgyet 
és sivatagot hagy maga mögött, hogy elérje a Mindenható Allah 
Házát és Prófétájának (s.a.w.) sírját, de nem hagyja maga mögött 
a vágyait, hogy elérje saját szívét, amely a Mindenható Allahhal 
való együttlét helye. Mert a szívben ott vannak a Mindenható Al¬ 
lah jelei, ez a megemlékezés helye, és a Mindenható Allahhal való 
együttléthez vezető ajtó. 

Abu Abdullah Muhammad ibn Ali al-Hakim at-Tirmidhi, aki¬ 
vel a Mindenható Allah legyen kegyelmes, azt mondja: 

„A Mindenható Allah neveinek említése életben tartja a szívet. 
Az a szív, amely mentes a Mindenható Allah neveinek említésétől, a 
vágyak uralma alatt áll, kiszárítja és megkeményíti a vágyak tüze, 
és az egész testet olyan állapotba juttatja, hogy nem képes imádni 
a Mindenható Allahot. És ha ebben az állapotban is marad, nem jó 
semmire, csak hogy tűzre vessék, akár a száraz fát. A Mindenható 
Allahnál keresünk menedéket az ilyen állapottól !” 4 

11. Azt mondták: „Apánk! Miért nem bízod ránk Józsefet, 
mikor mi bizony a jóakarói vagyunk? 

12. Küldd el velünk holnap, hogy szórakozzon és játsszon! 
Es bizony, mi az őrizői leszünk! ” 


4. Ruhu’l-Beyan, 2. 144. 

13. Azt mondta: „Bizony, elszomorít engem, hogy magammal 
vigyétek, és félek, hogy a farkas felfalja, amíg nem ügyeltek rá. ” 

Azt mondják, hogy Jákob (a.s.) álmában egy hegy tetején lát¬ 
ta magát, József (a.s.) pedig a hegy alatt állt, a mezőn. Tíz farkas 
támadta meg Józsefet (a.s.), és ő elveszett közöttük. Ezért mondta 
Jákob (a.s.) a fiainak: félek, hogy a farkas felfalja. 

De annak ellenére, amit álmában látott, a bátyjaira bízta Jó¬ 
zsefet (a.s.). 

„Az Isteni ítélettel és rendeléssel szemben az előrelátás vak.” 

József (a.s.) testvérei olyan emberek voltak, akik sosem tisz¬ 
telték apjukat és testvérüket. Gyorsan elfeledkeztek apjuk intéséről. 
Folytatni akarták a cselvetést, ahogy eltervezték. És ebbéli igyeke¬ 
zetükben nem törődtek apjuk fájdalmával, csak annyit mondtak: 
hamarosan visszahozzuk Józsefet. 

Allah Küldöttének (s.a.w.) egyik társától jegyezték fel ezt a 
mondást: „Nem jó, ha az ember ötleteket ad az ellenségnek. József 
(a.s.) testvérei nem tudták, hogy a farkasok megehetik az embert, 
és Jákob (a.s.) adta a szájukba ezt a kifogást, amikor azt mondta: 
félek, hogy felfalja a farkas.” 

A Próféta (s.a.w.) egyik mondása szerint: „A megpróbáltatás a 
szótól függ, ami az ember száján kijön”. 

Ha valaki megesküszik, hogy valamit sohasem fog tenni, az¬ 
zal kaput mutat a Sátánnak, aki addig kísérti majd ezt az embert, 
amíg megteszi, ami ellen esküdött, és nevetség tárgyává válik. 

A hagyományokban olvashatjuk: „Alsóbb énem olyan dol¬ 
gokat súg nekem, hogy nem merem elismételni őket, nehogy ki 
legyek téve nekik.” 





„A megpróbáltatás a szótól függ, ami az ember száján kijön.” 

Amikor Ibn as-Sakit, a tudós, Mutawakkil kalifa társaságában 
ült, bejött hozzájuk a kalifa két fia, Mu’tazz és Muayyad. A kalifa 
megkérdezte a tudóst: „Kit szeretsz jobban, Hasszánt és Husszeint 
(a Próféta (s.a.w.) unokáit), vagy az én két fiamat?” Imám Ibn as- 
Sakit pedig így felelt: „Bizony, még Kanbar, Ali (r.a.) rabszolgája is 
drágább nekem, mint te és a fiaid együttvéve!” Válaszáért a kalifa 
megparancsolta, hogy tépjék ki a nyelvét, és dobják ki a palotából. 
A tudós még aznap este belehalt sebeibe. A meglepő dolog pedig 
az, hogy a szóváltást megelőzően a tudós egy verset tanított a kalifa 
fiainak, amely így szólt: 

„Senki nem találkozik nehézségekkel a lába botlása miatt, csak 
a kimondott szava miatt. Mert a szó, amit a száján kiejt, a fejébe 
kerülhet, de ha a lába botlik, az a seb begyógyulhat idővel. ” 

Abban, hogy Józsefet (a.s.) távoli földre vitték a testvérei, je¬ 
lek vannak azok számára, akik gondolkodnak. A szív (József (a.s.)) 
a lélek (Jákob (a.s.)) ellenőrzése és védelme alatt marad, és a lélek 
uralja az érzékeket és belső erőket (József (a.s.) testvéreit). Jákob 
(a.s.) csak úgy védelmezheti meg Józsefet (a.s.) a tőlük származó 
gonoszságtól és veszélytől, ha távol tartja őt tőlük, és nem enge¬ 
di, hogy magukkal vigyék, nem engedi, hogy kielégítsék állati vá¬ 
gyaikat. Mert nyilvánvaló, hogy ártani fognak Józsefnek (a.s.), ha 
egyedül találják, és hogy ezért akarják eltávolítani apja közeléből. 
Ha a szív kikerül a lélek ellenőrzése és védelme alól, megtámadja 
a Sátán férge. Úgy játszik vele, ahogy akar, és romlásba dönti. Az 
emberi jellem romlását a szív romlása okozza. Az emberi jellem 
tisztasága attól függ, hogy a szív, a lélek és az érzékek egységesek 
legyen, és együtt merüljenek alá a Mindenható Allahra való meg¬ 
emlékezésben, az 0 Neveinek említésében. 

Arra van szükség, hogy a bölcsek ne játsszanak többé a sza¬ 
vakkal, mint a gyerekek. Mert az evilág csupán játékból és szóra- 





Józsefet (a.s.) a kútba dobják 




kozásból áll, és megtéveszti az embert, hisz valójában veszélyei¬ 
nek és csapdáinak száma nagy. Ha nem akarunk a vágyak vermébe 
zuhanni, annyit kell csak tennünk, hogy lemondjunk az alsóbb én 
vágyairól. A vágyakat pedig úgy hagyhatjuk magunk mögött, hogy 
feladjuk az evilági hiábavalóságokra való törekvést, és a Minden¬ 
ható Allah felé fordulunk. Állandóan meg kell emlékeznünk a Min¬ 
denható Allahról. 

A Mindenható Allah őrizzen meg mindannyiunkat attól, hogy 
a Sátán és az alsóbb én szavára hallgassunk. És őrizzen meg minket 
szívünk és érzékeink romlásától, és ezáltal őrizzen meg minket a 
kudarctól és a veszteségtől. Amin. 

14. Azt mondták: „Ha a farkas megenné, amikor mi (ilyen 
erős) csoport vagyunk, akkor bizony a vesztesek között lennénk!” 

Mert azon a vidéken sok farkas volt. Ibn Omar (r.a.) szerint Al¬ 
lah Küldötte (s.a.w.) azt mondta: „Ne adj ötleteket az embereknek, 
mert hazudni fognak”. Jákob (a.s.) fiai nem tudták, hogy a farkas 
megeheti az embert, de ő ötletet adott nekik: „Félek, nehogy a far¬ 
kas felfalja”. És ők pedig azt mondták: a farkas felfalta Józsefet. 

15. így, amikor elvitték magukkal, és megegyeztek, hogy a kút 
fenekére dobják őt Akkor Mi kinyilatkoztattuk neki: „Bizony, tájékoz¬ 
tatnifogod őket erről az ügyükről, és ők ezt észre sem fogják venni!” 

Miután a testvérek ragaszkodtak hozzá, hogy magukkal vigyék 
Józsefet (a.s.), és esküvel fogadták, hogy vigyáznak rá, Jákob (a.s.) 
megadta magát a sorsnak, és engedélyt adott nekik, hiszen látta 
Józsefen is, hogy menni szeretne. És megparancsolta, hogy Józse¬ 
fet (a.s.) fürdessék meg egy edényben. Ezt a tartályt Gábriel (a.s.) 
hozta Ibrahimnak (a.s.) a feláldozandó kossal együtt. Azt is megpa¬ 
rancsolta, hogy József (a.s.) szemét fessék ki azzal a szénnel, amit 
Gábriel (a.s.) a mennyből hozott Iszmailnak (a.s.), és hogy illatosít- 

sák parfümmel. És a legenda szerint amikor Ibrahimot (a.s.) a tűzbe 
akarták vetni, Gábriel (a.s.) egy inget hozott neki az égből. Ibrahim 
(a.s.) az inget Izsáknak (a.s.) adta, ő pedig Jákobnak (a.s.), aki most 
amulettet készített belőle, és József (a.s.) nyakába kötötte. 

Apjuk megnyugtatására a testvérei a vállukon vitték Józsefet 
(a.s.), amíg még láthatta őket, de mihelyt eltűntek a szeme elöl, 
megfeledkeztek az ígéretükről. A földre dobták, és így szóltak hoz¬ 
zá: „0, te hamis álom látója! Hol vannak most a csillagok, amelyek 
leborultak előtted? Jöjjenek hát, és mentsenek meg tőlünk!” Az¬ 
zal ütlegelni és kínozni kezdték testvérüket. Akármelyik bátyjához 
fordult is József (a.s.), csak még több kínzást, szidást és verést ka¬ 
pott. így kiáltott fel: „0, apám! Milyen hamar elfelejtették a neked 
tett ígéretüket és az akaratodat! Bárcsak látnád, mit tesznek most 
a fiaddal, olyan dolgokat, amit még egy rabszolga fiával sem ten¬ 
nének!” 

Az elbeszélés szerint Rúben a földre lökte Józsefet (a.s.), a 
mellkasára ült, és próbálta megölni. Lévi megpróbálta kitörni a 
nyakát. József (a.s.) Júdának kiáltott, aki az összes testvére közül 
a legirgalmasabb volt: „0, Júda! Féljed Allahot, és ne hagyd, hogy 
megöljenek!” Júda pedig megsajnálta, és így szólt: „Ne öljétek 
meg! Hát nem megígértétek, hogy nem fogjátok megölni?” A test¬ 
vérei elismerték, mire ő így folytatta: „Mondjak valamit, ami jobb, 
mint ha megölnénk? Dobjuk be a kútba!” a fivérei egyetértettek, és 
egy véleményen voltak abban, hogy a kút mélyére kell hajítani. 

Ez a kút Jordánia közelében volt, olyan 15-20 kilométerre Jó¬ 
zsef (a.s.) házától. A kút nyílása szűk volt, de lejjebb kiszélesedett. 

Végül odaértek a kút széléhez. József (a.s.) a bátyjai ruhájá¬ 
ba igyekezett kapaszkodni, de azok letépték a kezét, és ellökték őt 
maguktól. Lelógatták a kút közepén. A kezét megkötözték, hogy 
ne kapaszkodhasson semmibe, az ingét pedig elvették, hogy hamis 

vérrel bekenve megmutathassák apjuknak. József (a.s.) arra kérte 
őket: „0, testvéreim! Ne vegyétek el az ingemet. Ha meghalok, 
az lesz a halotti leplem. Ha pedig élve maradok, ruhaként fogom 
viselni.” De a testvérei nem adták vissza az ingét. 

Amikor József (a.s.) félúton lógott a kútban, a többiek elvág¬ 
ták a kötelet, hogy leessen. A kútban volt víz, és amikor József 
(a.s.) beleesett, egy kőbe kapaszkodott. Aztán felállt a kőre, és úgy 
kiabált, remélve, hogy a bátyjai megsajnálják. Ám amikor amazok 
látták, hogy nem halt meg, követ akartak a fejére dobni, hogy meg¬ 
öljék, de Júda nem engedte. 5 

Ekkor a Mele-i Alá 6 felől egy hang szólott Gábrielhez (a.s.): 
„Segíts a teremtményemnek!” Gábriel (a.s.) megfogta Józsefet 
(a.s.), és egy kőre tette. Mennyei étellel és itallal táplálta. Ibrahim 
(a.s.) ingét adta rá. 

Haszan al-Baszri azt mondja: József (a.s.) tizenkét éves volt, ami¬ 
kor a kútba dobták. Az apja csak negyven év múlva látta őt viszont. 

Ez a kút nagyon rémisztő volt. Kígyók, skorpiók és minden¬ 
féle rovarok laktak benne. Azt mondták egymásnak: „Ne gyertek 
elő a búvóhelyetekről! Mert ma egy próféta jött a kútba.” Egy kí¬ 
gyó azonban előmerészkedett, hogy lássa Józsefet (a.s.), és ami¬ 
kor meglátta, rásziszegett. De Gábriel (a.s.) azt mondta: „Maradj 
csöndben!”, és a kígyó megnémult, és az utódainak sem hallották 
a hangját soha többé. 

Amikor Józsefet (a.s.) a kútba dobták, így fohászkodott: „0, 
te, Tanú, aki mindig jelen vagy! Te közel lévő, aki sosem vagy 
távol! Győző, akit sosem győznek le! Ments meg a nehézségből, 
amelyben vagyok, nyiss ajtót a menekülésemre!” 


5. Ruhu’l Beyan, 2. 146. 

6. A hely, ahol a legmagasabb rangú angyalok lakoznak 

Egyes elbeszélések szerint József (a.s.) három napig volt a 
kútban, mások szerint egy óráig. Gábriel (a.s.) ezt a fohászt tanítot¬ 
ta neki a kútban: „0, Allah, minden nehézség megszüntetője, min¬ 
den fohász meghallgatója, minden seb begyógyítója, minden nehé¬ 
zség megkönnyítője, az elhagyottak védelmezője, a magányosok 
társasága! O, Uram, akin kívül nincs más isten! Tanúsítom, hogy 
minden hiányosságtól mentes vagy. Hozzád könyörgök, hogy nyiss 
ajtót a megkönnyebbülésre a bajból, amelyben vagyok, mutass ki¬ 
utat a nehézségből! 0, Allah, helyezd a Te szeretetedet a szívembe, 
hogy utána már ne kelljen semmi miatt aggódnom, add, hogy senki 
másra ne emlékezzek Rajtad kívül, őrizz meg engem, ó, Uram, Te 
a Legkegyelmesebb a kegyelmesek között!” 

Az elbeszélés szerint József (a.s.) a Mindenható Allah neveit 
kezdte mondani, amikor a kútban volt. Az angyalok meghallották, 
és így szóltak: „0, Urunk! Gyönyörű hangot hallunk. Engedj min¬ 
ket oda, hogy kicsit hallgathassuk!” A Mindenható Allah pedig azt 
felelte nekik: „Hát nem azt mondtátok-e: vajon olyat állítasz oda, 
aki rontást okoz ott és vért ont, holott mi dicsőítünk Téged és a 
szentségedet zengjük?” 7 

Az angyalok szárnyaikkal körülvették Józsefet (a.s.), és ő 
közel volt hozzájuk. Ugyanígy, ha a hívők összegyűlnek, hogy a 
Mindenható Allah neveit említsék, az angyalok azt mondják: „0, 
Urunk, engedj minket, hogy közel legyünk hozzájuk!”. A Minden¬ 
ható Allah pedig azt mondja: „Hát nem azt mondtátok-e: „Olyat 
helyezel oda, aki romlást terjeszt, és vért ont, míg mi Téged dicső¬ 
ítünk dicsőítéseiddel, és magasztalunk?” 

A Mindenható Allah tudja, hogy az angyalok azért akarnak a 
földre jönni, hogy Allah neveit hallgassák, és ezért engedélyt ad 
nekik. 





7. Korán, 2:30 






Józsefet (a.s.) a kútba dobják 




A tudósok szavai szerint a Mindenható Allah kinyilatkoztatást 
küldött Józsefnek (a.s.), hogy könnyítsen a terhén és enyhítse fé¬ 
lelmét, és tudassa vele a jó hírt. Ez a kinyilatkoztatás tartalmazta 
prófétaságának és küldetésének jó hírét. 

A Mindenható Allah Józsuának (a.s.) és Jézusnak (a.s.) is kül¬ 
dött kinyilatkoztatást, még mielőtt a serdülőkort elérték volna. A 
Mindenható Allah bizonyos emberek előtt egészen fiatal korukban 
megnyitja a közeliét ajtaját. Sejkh Abdullah at-Tustari, akivel a 
Mindenható Allah legyen kegyelmes, is ezek közül való. A Min¬ 
denható Allah kiválasztja egyes szolgáit, és a prófétaság ajándékát 
adja nekik. A prófétaság és közeliét pedig nem attól függ, hogy 
valaki elérte-e már a serdülőkort, vagy betöltötte-e a negyvene¬ 
dik évét. Valóban, a legtöbb prófétához a prófétaság azután jött el, 
hogy a negyvenedik évüket betöltötték, mert a Mindenható Allah 
így rendelte. Más próféták viszont hamarabb megkapták a próféta¬ 
ság üzenetét, a Mindenható Allah rendelése szerint. De a hirdetés 
kötelessége rendszerint negyvenéves kor után kezdődött. 

Az ok, a bölcsesség abban, hogy a lélek a szívhez ragaszkodik 
az, hogy az ő kapcsolatuk határozza meg az alsóbb én, az érzékek 
és a belső erők állapotát. A szív és a lélek hajlamos a spiritualitás 
felé vonzódni, az alsóbb én, az érzékek és erői pedig hajlamosak az 
állati dolgokra. Ha az ember saját erejére és vágyaira van hagyatva, 
akkor az alsóbb éne veszi át az uralmat, a test legyőzi a lelket, a 
forma a szívet. Ez a bűnösök állapota. 

Ha a szívet a kútmélyi magányában megerősíti a kinyilatkoz¬ 
tatás, és elnyeri az isteni kegyelmet, akkor a győzelem a szívé és a 
léleké - a test és az alsóbb én vereséget szenvedtek. Ez az istenfé¬ 
lők állapota. 


Mivel a prófétákat és a hozzá közel állókat a Mindenható Al¬ 
lah megerősíti az isteni kinyilatkoztatással, sugalmazással vagy 

- 

ihlettel, türelemmel és állhatatossággal ruházza fel őket, ezért ne¬ 
hézségeit a Mindenható Allah fenségének megnyilvánulásaként 
érzékelik. 


A Mindenható Allah nagy szomorúságot és nehéz megpróbál¬ 
tatásokat rendelt Jákobnak (a.s.) és Józsefnek (a.s.), hogy türelme¬ 
sek lehessenek a nehézségek közepette is, és igaz bünbánatot tart¬ 
hassanak, hogy mindig a Mindenható Allah felé forduljanak, és az 
0 közelségében legyenek, hogy elveszítsék az érdeklődést az evilá¬ 
gi élet hiábavalóságai iránt, és magasabb szintre emelkedhessenek. 
Vannak a megtiszteltetésnek olyan fokai, ahová csak a megpróbál¬ 
tatások és nehézségek türelmes elviselése által lehet emelkedni. 8 

A bölcsek szerint József (a.s.) azért maradt a börtönben 12 
évig, hogy tulajdonságai és szíve megérjenek, a magány, a nehé¬ 
zségek és a türelem segítségével. Ha József (a.s.) az apjával ma¬ 
radt volna, ez nem lett volna lehetséges. Az isteni bölcsesség ezért 
rendelte úgy, hogy a prófétákat egy bizonyos időre űzzék el saját 
földjükről, és idegenben kelljen élniük. 

A tudósok arra is adnak magyarázatot, hogy Jákobnak (a.s.) mi¬ 
ért kellett elszenvednie az elválást és távollétet a fiától. Egyszer egy 
kecskegida torkát az anyja szeme láttára vágta el. A Mindenható Ál¬ 
latinak nem volt tetszésére ez a cselekedet, és vért vérrel, az elválást 
elválással büntette. A kiszabott büntetés olyan nagy volt, amilyen 
nagy Jákob (a.s.) prófétasága. Mivel „a jó emberek jótettei rossztet¬ 
tek azoktól, akik közel vannak a Mindenható Allahhoz’. Sok olyan 
dolog van, ami elfogadható és jó az átlagos embertől, de azoktól 
nem, akik bizalmas közelségben vannak a Mindenható Allahhal. 


Valamint, amikor József (a.s.) megszületett, Jákob (a.s.) vett 
egy rabszolganőt, aki ölbéli csecsemőjét szoptatta. Az asszonynak 





8. Ruhu’l-Beyan, 2. 147. 

is egy kisfia volt. Jákob (a.s.) elvette a gyermeket az anyjától, hogy 
Józsefnek (a.s.) több tej jusson. Az asszony keservesen sírt kisfia 
után, és így fohászkodott a Mindenható Allahhoz: „0, Uram, Jákob 
elválasztotta tőlem a gyermekemet, válaszd el tőle Józsefet ugyan¬ 
úgy!” A Mindenható Allah meghallgatta a fohászát, és József (a.s.) 
csak akkor találkozhatott újra Jákobbal (a.s.), amikor az asszony is 
találkozott gyermekével. 

Sejkh al-Akbar, akivel a Mindenható Allah legyen kegyelmes, 
azt mondja: ha a Mindenható Allah be kívánja teljesíteni ezt a ki¬ 
jelentést: „Allah parancsa bizonyos elrendelés”, akkor az ember 
hibát követ el, és a kijelentése ezáltal beteljesedik. Ha végül ennek 
az embernek az a sorsa, hogy a Mindenható Allah felé forduljon, 
akkor Hozzá fordul abban a nehézségben, ami a hibája miatt érte 
őt, és megtalálja a Mindenható Allahot. 

Amikor Abu Yazid Bastamit megkérdezték: „Lázadoznak-e 
valaha is a bölcsek?”, ő így felelt: „Allah parancsa bizonyos el¬ 
rendelés”. 

Ilyen nehézségek és megpróbáltatások érték Jákobot (a.s.). De 
Józsefnek (a.s.) is volt olyan szava, amely miatt megpróbáltatások 
érték. Egy napon tükörbe nézve csodálta saját képmását. Szépsé¬ 
gén ámulva így szólt: „Ha rabszolga lennék, és eladnának, nagyon 
sok pénzt érnék!” És az isteni kinyilatkoztatás szerint amikor való¬ 
ban elkelt a piacon, nagyon alacsony árat fizettek érte. 

És nagyon alacsony áron adták el őt, néhány dirhamért, azért, 
hogy megszabaduljanak tőle. 9 

„Kétségtelen, hogy az önteltség hetvenévnyi imádságot tesz 
tönkre.” 10 





9. Korán, 12:20 

10. A1 Dzsámi asz-Szagir 

Mindenképpen tudni kell, hogy az abszolút szépség és tökéle¬ 
tesség a Mindenható Allah tulajdonságai. Emberekre csak korlátozott 
mértékben alkalmazhatók. Ezért az embernek kötelessége a Minden¬ 
ható Allahnak tulajdonítani azt, ami Őt illeti. És nem szabad ezt világi 
dolgokkal keverni. Tudni kell, hogy mindazok a dolgok, amelyeket az 
ember ideiglenesen megkapott, a Mindenható Allah ajándékai, ame¬ 
lyeket egy bizonyos ideig élvezhet. És tudnunk kell, hogy mindez a 
Mindenható Allah uralma alatt áll. Csak ilyen módon közeledhetünk 
a Mindenható Allahhoz. A szív megtisztítása nagyon kemény munka. 
El kell fogadni hozzá a nehézségeket, a megpróbáltatásokat, és türel¬ 
mesen és állhatatosan kell viselkedni. Ezért mondta azt Allah Küldöt¬ 
te (s.a.w.): „Egyetlen más próféta sem szenvedett annyit, mint én”. 
Ennek a mondásnak a másik értelme: egyetlen más próféta sem ért 
el olyan tisztaságot, mint én. Ilyen módon elviselni akár csak egy kis 
nehézséget jobb, mint sok csoda végrehajtása. A Mindenható Allah 
senkire nem küld annyi nehézséget, mint azokra, akik igazán közel 
állnak hozzá, az igazán tiszta emberekre. És Ő az egész teremtésből 
ezeket az embereket választotta ki saját magának. „Egyedül Allah az, 
aki a helyes útra tud valakit vezetni, vagyis az Iszlámra. 11 ” 

16. Es az apjukhoz jöttek kora este, zokogva. 

17. Azt mondták: „Apánk! Bizony, versenyt futni mentünk 
egymással, és Józsefet a holminknál hagytuk, és a farkas megette 
őt! De te nem hiszel nekünk, még ha igazak vagyunk is. ” 

18. Es elhozták az ingét, rajta hamis vérrel. 

Az elbeszélés szerint Jákob (a.s.) hangosan sími kezdett, ami¬ 
kor meghallotta a fiáról szóló híreket. Elkérte az ingét, az arcá¬ 
hoz szorította, és sírt. Arcát vörösre festette az ingen lévő vér. Azt 
mondta: „Sosem láttam még ilyen udvarias farkast! Felfalta a fia¬ 
mat, de az ingét még csak el sem tépte!” 


11. Ruhu’l-Beyan, 2. 148. 

Egy történet szerint egy asszony veszekedésbe keveredett a 
férjével, és a bíró, Sureyh elé vitte az ügyet. A bírónak azt mond¬ 
ták: „0, Abu Umayyah! Szerintem ez az asszony az áldozat. Nem 
látod, hogy sír?” Sureyh pedig így válaszolt: „József (a.s.) testvérei 
is sírtak, pedig gonosztevők voltak. Nem helyes, ha a bíró a sírás 
után ítél. Csak a nyilvánvaló igazságot kell szem előtt tartani.” 

Amikor Jákob (a.s.) látta, hogy a fiai sírva közelednek, meg¬ 
kérdezte őket: „Mi a baj, fiaim, valami történt a nyájatokkal?” Azt 
felelték: „Sokkal rosszabb történt annál”. Jákob (a.s.) megkérdezte: 
„Micsoda? És hol van József?” a fiai pedig azt felelték: 

„Apánk! Bizony, versenyt futni mentünk egymással...” 

És végül, amikor meghallotta a híreket Józsefről (a.s.), elkérte 
az ingét, az arcához szorította és sírt. Amikor látta, hogy nincs raj¬ 
ta egyetlen tépés vagy fognyom sem, rájött, hogy a bátyjai tettek 
valamit Józseffel (a.s.) erőszakos irigységükben, és hamis vérrel 
bekenve hozták vissza az ingét. Nem hitt hát a szavuknak, csak azt 
mondta: 

„Nem, hanem a telketek vett rá arra, hogy valamit tegyetek. 
Es szép türelem! Es Allah az. Akitől segítséget kell kérni az ellen, 
amit ti leírtok. ” 

A Mindenható Allahban bízott, és az 0 segítségét kérte. 

Az igazi türelem az, ha valaki egyetlen teremtménynek sem 
panaszkodik az őt érő nehézségekről és megpróbáltatásokról. Ha 
valaki panaszkodik a Mindenható Allah rendelésével kapcsolatban 
a többi teremtménynek, azzal türelme elveszíti a lényegét. Jákob 
(a.s.) nem panaszkodott senkinek, hanem azt mondta: 

„A gyászomat és szomorúságomat csak Allahnak panaszo¬ 
lom el! ” 

19. Es jött egy karaván, és elküldték a vízhordójukat, és leen¬ 
gedte vödrét. Azt mondta: „Jó hír! Ez egy fiú!” Es elrejtették őt, 
áruként. Es Allah tudja, hogy mit tettek. 

20. Es nagyon alacsony áron adták el őt, néhány dirhamért, 
azért, hogy megszabaduljanak tőle. 

Érdemtelen áron adták el. Alacsony tisztaságú és értékű ér¬ 
mékért. Alacsony áron adták el, ebből tudjuk, hogy nem a valódi 
értékéért. Ibn Abbas (r.a.) szerint húsz drachmáért adták el, Suddi 
szerint huszonkét drachmáért. 12 


A hagyományokból tudjuk, hogy egy napon, amikor Allah 
Küldötte (s.a.w.) a mecsetből jött hazafelé, a gyermekek útját állták, 
és így szóltak hozzá: „Nem engedünk tovább, ha nem adsz nekünk 
valamit, ahogy adni szoktál Hasszánnak és Husszeinnek is!” Allah 
Küldötte (s.a.w.) azt mondta Bilálnak (r.a.): „Menj haza, és hozd el, 
amit találsz, hogy kiválthassam magam tőlük!” Bilál (r.a.) pedig ha¬ 
zament, és hozott nyolc szem diót. Allah Küldötte (s.a.w.) kiváltotta 





12. Ruhu'l-Beyan, 2. 150. 

magát a diókkal, és azt mondta: „A testvéremet, Józsefet is alacsony 
áron adták el, s lám, most engem is eladtak nyolc dióért.. 

Akik Józsefet (a.s.) eladták, alacsony áron vesztegették el, bár 
a szemük is káprázott a szépségétől. De valamiért nem értékelték 
sokra. Az egyik ok az volt, hogy az úton találták. Ha valaki csak 
úgy talál valamit az úton, nem tudja az értékét, ezért nem is tulaj¬ 
donít nagy jelentőséget neki. És attól is fél, hogy a jogos tulajdonos 
bármikor jelentkezhet érte. „Adjuk hát el minél hamarabb, bármit 
is kapunk érte, mielőtt még elveszítenénk” - mondták egymás közt. 
És József (a.s.) szépsége nem ért semmit. 

Ez arra is utal, hogy a külső szépség semmit sem ér a Min¬ 
denható Allah szemében. Az igazi szépség a belső szépség. Azt 
olvashatjuk a hagyományokban: „Allah nem a külsőtöket nézi, és 
nem is a vagyonotokat, hanem a szíveteket és a cselekedeteiteket”. 
Vagyis a Mindenható Allah azt fogadja el, akinek a szíve tiszta és a 
cselekedetei jók. Nem számít, hogy valakinek szép-e az arca, vagy 
hogy sok vagyona van-e, vagy semmije. Akinek a szíve nem tiszta, 
és a cselekedetei nem jók, az nem menekülhet. József (a.s.) nem 
kevesebbért adódott el, mint te magad. Érte legalább néhány ezüs¬ 
töt adtak, ami mégiscsak ér valamit. De azok az emberek, akik a 
saját vágyaiknak, testi késztetéseiknek rabszolgái, vajon nem ennél 
is alacsonyabb áron adódnak-e el? Ezért a hívőnek tisztában kell 
lennie saját értékével és méltóságával, és nem szabad saját testének 
rabszolgájává válnia. 13 

21. Es az, aki Egyiptomból megvásárolta őt, azt mondta a 
feleségének: „Tedd kényelmessé az itt-tartózkodását! Talán a 
hasznunkra válik, vagy a fiunkká fogadhatjuk. ” Es így alapoztuk 
meg Józsefet a földön, hogy megtaníthassuk neki az elbeszélések 


13. Ruhu’l-Beyan 2, 151. 

(elbeszélt álmok) magyarázatát. Es Allah az Irányítója az ügyei¬ 
nek, de a legtöbb ember nem tudja ezt. 

A karaván, amely Józsefet (a.s.) kihúzta a kútból, Medinából 
jött és Egyiptomba tartott. Akúttól nem messze álltak meg pihenni. 
Ez a harmadik napon történt az után, hogy Józsefet (a.s.) a kútba 
dobták. A vízhúzó emberük neve Malik ibn Zu’r al-Huzai volt. Jó¬ 
zsef (a.s.) a vödörbe kapaszkodott. Malik és a többiek elrejtették 
Józsefet (a.s.) a karaván többi tagja elöl, és nem szóltak róla egy 
szót sem. Mások szerint azt mondták a többieknek, hogy Józsefet 
(a.s.) a gazdája adta át nekik, hogy a nevében adják el Egyiptom¬ 
ban. Egyes tudósok szerint József (a.s.) testvérei voltak azok, akik 
Józsefet (a.s.) a többiek elöl elrejtették. Az egyik bátyja minden 
nap ennivalót hozott neki a kútba. Aznap is eljött, és amikor nem 
találta, szólt a többi testvérének. A karaván után mentek, és azt 
mondták: „Ez a fiú a mi rabszolgánk, de megszökött tőlünk. Eía 
akarjátok, megvehetitek tőlünk.” József (a.s.) pedig nem mert szól¬ 
ni ellenük, mert félt, hogy megölik. 

Az egyiptomi, aki Józsefet (a.s.) megvette, herceg volt, és 
pénzügyminiszter. Az uralkodó hadseregének főparancsnoka is 
volt. A neve Putifár volt, és hercegnek nevezték. Az ája azért em¬ 
líti, hogy egy egyiptomi vette meg, hogy tudjuk: azután, hogy ala¬ 
csony áron vesztegették el, most hatalmas árat fizettek érte. József 
(a.s.) tulajdonosa úgy döntött, hogy a piacon adja el őt. Felékesítet¬ 
te hát Józsefet (a.s.), és a piacra vitte. Amikor meglátták őt, egész 
Egyiptom felbolydult. 

Józsefért (a.s.) három napig alkudoztak a vevők. Az ajánlatte¬ 
vők addig emelték az árakat, amíg már senki sem tudta megfizet¬ 
ni, amit kértek érte. Végül Egyiptom hercege vette Józsefet (a.s.). 
Kifizette érte a saját súlyát mósuszban, a saját súlyát gyöngyben, 
a saját súlyát aranyban, a saját súlyát ezüstben és a saját súlyát se- 

lyemben. Ilyen hatalmas áron kelt el József (a.s.)- Mégis, a legenda 
szerint egy öregasszony is megpróbálta megvenni őt, pedig nem 
volt mása, csak két darab spárga. Mégis licitált Józsefre (a.s.) ezzel 
a két darab spárgával. Ez azt mutatja, hogy aki szeret, annak min¬ 
denét, amije csak van, oda kell adnia, hogy elérje a szeretettet. 

Amikor Józsefet (a.s.) eladták, 17 éves volt. Miután 12 évig 
volt börtönben, az uralkodó kinevezte miniszterének a tizenharma¬ 
dik évben. Harmincéves korában lett miniszter. 33 éves volt, ami¬ 
kor a Mindenható Allah tudást és hatalmat adott neki, és 120 éves 
volt, amikor meghalt. 


A hagyományokban azt olvashatjuk, hogy a Mindenható Allah 
azt mondta: „0, Adám fia! Te kívánsz valamit, és én is kívánok 
valamit. De csak az válik valóra, amit én kívánok. Ha aláveted ma¬ 
gad az Én kívánságomnak, megadom azt is, amit te kívánsz. De ha 
fennhéjázón vitába szállsz az Én kívánságommal, akkor lesújtok 
rád a saját kívánságod által. És amit Én kívánok, az akkor is telje¬ 
sülni fog.” 

A Mindenható Allah való kapcsolatában az embernek aláza¬ 
tosan alá kell rendelnie magát Allah hatalmának, amelyet időről 
időre megnyilvánít, és szívét ne árnyékolja be a többi teremtmény. 

Ebben az ájában a Mindenható Allah a tudást dicséri, és elítéli 
a tudatlanságot. A Mindenható Allah az egyik legnagyobb áldás¬ 
ként említi a tudást, és ez nagy fontossággal bír. Utána azt is mond¬ 
ja: „De a legtöbb embernek nincs tudása, nem tudnak, tudatlanok”. 
Ebből azt a következtetést is levonhatjuk, hogy nagyon kevés az 
olyan ember, akiből igazi tudós válhat. 





A tudásnak két fajtája van: az Iszlám vallási előírásainak al¬ 
kalmazott tudománya, és a Mindenható Allah egységének tudomá¬ 
nya. Mindkettő önmagában értékes. 

Egy hagyomány szerint, amikor Allah Küldöttét (s.a.w.) meg¬ 
kérdezték: „0, Allah Küldötte! Melyik cselekedet a legértéke¬ 
sebb?”, ő azt felelte: „Ismemi Allahot”. Aztán megkérdezték: „Me¬ 
lyik cselekedet emel minket a legmagasabbra Allah szemében?”, és 
ő azt felelte: „Ha ismeritek Allahot”. Erre megkérdezték: „0, Allah 
Küldötte! Mi a tettekről kérdezünk, te pedig a tudásról válaszolsz!” 
Allah Küldötte (s.a.w.) pedig azt felelte: „A kevés cselekedet is 
hasznos, ha tudás alapján hajtják végre. De tudás nélkül a sok cse¬ 
lekedet is hiábavaló”. 

A Mindenható Allah csak annak engedi, hogy megismerje öt, 
akinek a szíve tiszta, és az Allahról való gyakori megemlékezéssel 
teszi azt fényessé. 

A tanítók és bölcsek minden erőfeszítése arra irányul, hogy 
szívüket és legbelső lényegüket jobbá tegyék, nem arra, hogy a 
külsejüket javítsák. Ez azért van, mert a külső az, amit a többi te¬ 
remtmény néz, de a Mindenható Allah csak a legbelső lényeget 
nézi. És fontosabb azt jobbá tennünk és megtisztítanunk, ami a 
Világok Ura szemében fontos, mint azt, ami a többi teremtmény 
számára lényeges. 

22. És amikor az érett kort elérte, bölcsességet és tudást ad¬ 
tunk neki. Es így jutalmazzuk a jótevőket. 

A Korán magyarázói szerint József (a.s.) akkor kapott hatal¬ 
mat és tudást, amikor a teste is megerősödött, intelligenciája és 
ítélőképessége is éretté vált. Ez pedig 30 és 40 éves kor között kö¬ 
vetkezik be. Ez a tudatosság kora. A tudósok négy részre osztják az 
ember életét: 





1. A fejlődés kora, 30 éves korig. 

2. A tudatosság kora. 

3. Az érettség kora, ami a fizikai erő gyengülésének kora is, 
körülbelül 60 éves korig. 

4. Az öregkor, amelyben tisztán látható a hanyatlás, egészen 
120 éves korig, ami az orvosok szerint a maximális elérhető életkor. 

Az áj a szavai: „Bölcsességet és tudást adtunk neki” azt adja tud¬ 
tunkra, hogy József (a.s.) gyakorlati és elméleti tudása teljessé vált. 

Haszan al-Baszri, akivel a Mindenható Allah legyen kegyel¬ 
mes, azt mondta: 

„Aki ifjúkorában teljesíti kötelességét a Mindenható Allah iránt, 
és megfelelően szolgálja Ót, az látni fogja, hogy Allah megnyitja előt¬ 
te a bölcsesség kapuját öregkorára. Ez azt jelenti, hogy a bölcses¬ 
ségforrásai előbb-utóbb megnyílnak az előtt, aki engedelmeskedik a 
Mindenható Allahnak. Mindenképpen igyekeznünk kell megszerezni 
az isteni kegyelmet. És az ember úgy válhat erre méltóvá, hogy állan¬ 
dóan a Mindenható Allahot szolgálja, és nem veszíti el a türelmet és a 
reményt akkor sem, ha a Mindenható Allah áldásai késnek egy ideig, 
és semmilyen körülmények között sem hagy fel az istenszolgálattal. ” 

Egy hagyomány szerint:, A legjobb cselekedet az én népemnek az, 
ha a megkönnyebbülést váija, és az Allahtól számlázó boldogságot.” 

A bölcsek szerint jobb elérni a tökéletességet tudásban, mint 
cselekedetekben. És veszélyesebb, ha az embernek hibás a tudá¬ 
sa, mint ha hiányosak a cselekedetei. A helyes út az, ha az ember 
azért szerzi meg a megfelelő tudást, hogy jobbá legyen, szilárdab¬ 
ban higgyen vallási kötelességeiben, teljesítse azokat, és ezáltal 
megtisztítsa a szívét. Ez a fajta tudás az, amelyet a Mindenható 
Allah dicsér. A próféták azért fohászkodtak, hogy ez a fajta tudás 
adassék meg nekik. A Korán azt mondja: „Uram, erősíts engem a 
tudásban!” 14 Ezt a tudást kell kérni a Mindenható Allahtól. 


14. TaHa 114 

Ádám (a.s.) azért kapott jogot az angyalok imádatára, mert is¬ 
merte a Mindenható Allah tulajdonságait, amelyeket 0 megtanított 
neki. Salamon király, a próféta (a.s.) azért nyert nagy hatalmat, mert 
ismerte a madarak nyelvét. És József (a.s.) azért nyert megszaba¬ 
dulást a nehézségekből, megpróbáltatásokból és a börtönből, mert 
tudta értelmezni az álmokat. Hát hogyan ne menekülhetne meg a 
Pokoltól az az ember, aki ismeri a Mindenható Allah egységének 
tudását és szívével a Mindenható Allahot csodálja? 

A Mindenható Allah, miután kijelenti, hogy József (a.s.) meg¬ 
szabadult a börtönből, azt mondja: „így jutalmazzuk az igazakat”. 
Egyes tudósok úgy magyarázzák ezt az áj át, hogy ez annak az em¬ 
bernek a jele, aki igyekvéssel, jámborsággal és buzgó hittel ékesíti 
fel szívét, az igaz emberek, a Mindenható Allahhoz közel állók tár¬ 
saságát keresi, és nem is válik el tőlük. A Mindenható Allah szereti 
az igaz embereket. És az az ember, akit a Mindenható Allah szeret, 
elnyeri a boldogságot ezen a világon és a Túlvilágon is. Egy hagyo¬ 
mány szerint: „Ha a Mindenható Allah szeret valakit, azt mondja 
Gábrielnek: Allah szereti ezt az embert, szeresd hát te is. Ezért Gáb¬ 
riel is szeretni fogja, és az mondja az egek népének: bizony, a Min¬ 
denható Allah szereti ezt az embert, szeressétek hát ti is. És akkor az 
egek népe is szeretni fogja, és megszerettetik őt a föld népével is.” 15 





15. Bukhari és Muszlim 

23. Az asszony, akinek a házában volt, el akarta csábítani őt. 
És bezárta az ajtókat, és azt mondta: „Gyere, te!” Azt mondta: 
„Allah óvjon meg! Az én Uram a legjobb menedék! Bizony, a 
bűnösök nem lesznek sikeresek! ” 

Úgy mondják, hogy Zulejha a világ egyik legszebb asszonya 
volt, Taimus, a marokkói szultán lánya. Egy éjszaka álmában egy 
gyönyörű ifjút látott, akihez szépségéhez senki nem volt fogható. 
Megkérdezte, hogy ki ő, és az ifjú azt felelte: „Én vagyok Egyip¬ 
tom hatalmas hercege”. Mire Zulejha felébredt, szerelembe esett 
az álmában látott ifjú szépségével. Teljesen magán kívül volt, de az 
állapotát igyekezett elrejteni mindenki elöl. 


Egy idő múlva a szolgák és rabnők észrevették, hogy va¬ 
lami baj van vele. Voltak, akik azt mondták, hogy a gonosz te¬ 
kintet érte, mások szerint elvarázsolták, vagy dzsinn szállta meg, 
megint mások azt mondták, hogy szerelmes. Elosszas kutatás és 
vizsgálódás után rájöttek, hogy szerelmes. De arra nem tudtak, 
rájönni, hogy kibe. 

- ^£5^ 

Bár az összes környező birodalom uralkodója megkérte a ke¬ 
zét, Zulejha mindenkit visszautasított, kivéve Egyiptom hercegét. 
Akkor az apja ellátta őt mindennel, és elküldte hozzá Egyiptomba 
számtalan szolgával, rabnővel és kinccsel. A herceg is nagy ünnep¬ 
léssel és a rangjának kijáró tisztelettel és pompával fogadta. 

De amikor Zulejha meglátta Egyiptom hercegét, rájött, hogy 
nem ő az az ifjú, akit álmában látott, és sírva fakadt. Saját magát 
kezdte ütlegelni a távol lévő szeretett utáni vágyakozásában. Akkor 
egy hangot hallott az égből: „Ne bánkódj, ó, Zulejha, amire vágysz, 
beteljesedik, ez által a herceg által”. Amikor Zulejha meghallotta 
ezt a jó hírt, leborult örömteli hálájában. 16 

A történet szerint József (a.s.) tovább folytatta az imákat és az 
istenszolgálatot Zulejha házának kertjében is. Három részre osz¬ 
totta napját. Egyik részét imádkozással töltötte, a másikat a Min¬ 
denható Allahról való megemlékezéssel, a harmadik részben pedig 
Allahra gondolt, és sírt. 

Amikor József (a.s.) elérte az érett kort, Zulejha felajánlkozott 
neki. József (a.s.) a kertbe menekült előle. Amikor József (a.s.) ott¬ 
hagyta őt, az asszony színe megváltozott, arca egészen sápadt lett. 
Az egyik rabnője azt tanácsolta neki, hogy készítsen egy pavilont 
József (a.s.) számára, és díszítse fel a legszebb ékességekkel, amit 
csak talál, és vonuljon el vele oda. 

Amikor az építész befejezte a munkát, amivel Zulejha meg¬ 
bízta, az asszony meghívta oda a herceget. Amikor a herceg látta a 
csodálatosan díszes épületet, lenyűgözve mondta Zulejhának: „Ne¬ 
vezd ezt a pavilont az Öröm Házának!” 

Amikor a herceg távozott, Zulejha Józsefet (a.s.) hívatta. Bár 
József (a.s.) nem akarta, a szolgák ékszerekkel díszítették és fel- 





16. Ruhu’l-Beyan, 2. 154. 

ékesítették. Zulejha is további ékszereket vett magára a meglévők 
mellé. Fehér bőrű, gyönyörű asszony volt. Két szemöldöke közé 
fekete foltot festett. A haját négy fonatba fonta, és rubintokkal és 
gyöngyökkel díszítette. Nehéz nyakláncai a mellére lógtak. 

Becsalta Józsefet (a.s.) az első szobába, és szorosan bezárta 
az ajtót. Minden fortélyát bevetve felkínálkozott Józsefnek (a.s.). 
Amikor József (a.s.) ügyet sem vetett rá, továbbment a következő 
szobába, és ismét bezárta az ajtót. József (a.s.) ismét nem fogadta 
el, teljes erejéből lerázta magáról az asszonyt. így ment ez tovább 
egészen a hetedik szobáig. De József (a.s.) nem felelt az asszony 
csábítására, és nem tette meg, amit kért tőle. Ezért van az, hogy az 
ája többes számban említi: elreteszelte az ajtókat. 

Ibn Abbasz (r.a.) azt mondta, hogy látta álmában, hogy amikor 
József (a.s.) mosolygott, fény csillámlott az ajkain, és amikor be¬ 
szélt, a fénysugarak szétszóródtak mindenfelé. 

Zulejha Józsefet (a.s.) hívta, és így szólt hozzá: „Ezt a díszes 
szobát csak neked készítettem!” 

József (a.s.) így felelt: „0, Zulejha, olyasmire hívsz engem, 
amit megtiltott az én Uram. Jákob fia nem követne el ilyen csele¬ 
kedetet. 0, Zulejha, félek, hogy ez a ház, amelyet az öröm házának 
neveztél el, a megbánás és siralom házává változhatik, és így olyan 
lesz, mint a Pokol része!’ 

- 0, József, olyan gyönyörűek a szemeid! - mondta Zulejha. 

- Azok enyésznek el majd legelőször, ha a testemet a földbe 
temetik. 

- Oly szép az arcod is! 

- A földdel keveredik majd a sírban. 


- A hajad is gyönyörű, dús és fényes! 

- A sírban kihullik majd az is, és egy lesz a földdel. 

De Zulejha nem adta fel: - Selyemágyat készítettem. Jöjj, és 
tedd meg, amit kívánok tőled! 

József (a.s.) azonban így felelt: „Azt akarod, hogy elveszít¬ 
sem a részemet a Paradicsomban? Megfosztanál az örök boldog¬ 
ságtól?” 

„Megrészegültem az irántad érzett szerelemtől. Emeld fel a 
tekinteted, és lásd a szépségem!” - követelte Zulejha. 

„A férjed érdemesebb a szépségedre, mint bárki más” - mond¬ 
ta József (a.s.). 

„Allah óvjon meg! Az én Uram a legjobb menedék! Bizony, 
a bűnösök nem lesznek sikeresek!” 17 

Ez az áj a arra is felszólít, hogy ismernünk kell annak az érté¬ 
két, ha valaki jót tesz velünk, és hálásnak kell lennünk érte. József 
(a.s.) azt magyarázza, hogy két dolog miatt tartóztatja meg magát 
ettől a gonosz cselekedettől. 

Először: mert nem akar a Mindenható Allah parancsa és tiltása 
ellen lázadni. 

Másodszor: mert nem akarja Zulejha férjének iránta való ked¬ 
vességét méltatlanul viszonozni. 

24. Es bizony, az asszony akarta őt, és ö is akarta volna, ha 
nem látta volna Ura bizonyítékát. így volt, hogy elfordíthassuk 
tőle a gonoszát és erkölcstelenséget. Bizony, ő őszinte hitű, elkö¬ 
telezett szolgáink közé tartozott. 

Ha nem látta volna Urának bizonyítékát: József (a.s.) látta, 
hogy a ház egyik sarkában az volt felírva: Ne kísérelj meg parázna- 

ságot! Egy angyal azt mondta neki: Ne cselekedj erkölcstelenséget! 
A szoba mennyezete meghasadt, és látta Jákobot (a.s.), amint titok¬ 
ban figyelmezteti. Mellette megjelent egy másik ember, és így szólt: 
József, nézz a jobb oldaladra! Amikor odanézett, József (a.s.) egy 
hatalmas kígyót látott. Az ember azt mondta: a következő világon 
ez a kígyó lesz annak a hasában, aki házasságtörést követ el. 

Röviden, József (a.s.) látta a Mindenható Allah jeleit és bi¬ 
zonyítékait, amelyek a paráznaság visszataszító és bűnös voltát 
mutatták. Azért látta mindezeket, hogy bizonyossága még inkább 
erősödjék. József (a.s.) azoknak a rangjára emeltetett, aki bizonyo¬ 
san tudnak. Ebben az állapotban az igazi valójukban látja a világ 
dolgait. Allah Küldötte (s.a.w.) azt mondta: „A Paradicsom csupa 
olyasmivel van körülvéve, amit a test nem szeret, a Pokol tüze pe¬ 
dig csupa vonzó dologgal.” 

József (a.s.) ekkor a paráznaságot a legvisszataszítóbb dolog¬ 
ként látta. Mert a fátyol lehullott a szeme elöl, és Allah fénye és 
jelei mindent a valódi formájában mutatott neki. 

Az ájában szerepel a „lawla” kifejezés, ami azt jelenti: más¬ 
különben. Vagyis ha József (a.s.) nem tekintett volna a Mindenható 
Allah jeleire a házasságtöréssel kapcsolatban, ha nem látta volna a 
saját szíve érzéseit megerősítő külső bizonyítékot, a helyzet talán 
másképpen alakult volna. De József (a.s.) minden veszélytől meg¬ 
menekült, amikor látta a Mindenható Allah jeleit. 

Bizony, ő őszinte hitű, elkötelezett szolgáink közé tartozott. 

Az ája végtelen bölcsességében azért említi, hogy a helyzet más¬ 
képp alakulhatott volna, hogy kifejezze: József (a.s.) nem saját, emberi 
természete miatt menekült meg a bűntől, hanem azért, hogy erényessége 
és szeménnessége és istenfélelme védelmezte fizikai és testi tisztaságát 
- annak ellenére, hogy testi vágyai bűnös késztetésekkel támadták. Ezért 

nem esett áldozatul a külső késztetéseknek, vagyis a külső vágyaknak és 
csábításoknak, amelyek az ember tisztaságát veszélyeztetik. És az isten¬ 
félelemben és a Mindenható Allah védelmében megváltást talált. 

Ezért mondja a bölcs áj a: „Bizony, ő kiválasztott szolgáink 
közé tartozott”. Mert azokat, akik teljes lényükkel, egész testük¬ 
kel, elméjükkel és szívükkel a Mindenható Allah imádata felé for¬ 
dulnak, azokat 0 megvédelmezi a veszélytől. Az áj a rámutat arra, 
hogy akik teljességgel a Mindenható Allah imádatának szentelik 
magukat, azokat a Sátán nem tudja elcsábítani. Ezt a tényt egy má¬ 
sik ája is pontosan kifejezi: 

„A Hatalmadra esküszöm, hogy bizonyos félrevezetem őket, 
valamennyiüket, kivéve a kiválasztott szolgáidat közülük. ” (38:82-83) 

A Mindenható Allah kijelenti, hogy József (a.s.) az igazak 
közé tartozik (akiket a Mindenható Allah szeret), és a hívők közé 
(akik komoly elkötelezettséggel hisznek mindabban, amiben hinni¬ 
ük kell), dicséri őt, és kijelenti, hogy megmenti őt a bűntől. 

Valamennyiünk számára elengedhetetlen, hogy soha ne elé¬ 
gedjünk meg a fizikai vagy lelki tisztaság valamely fokával, hanem 
mindig további fejlődésre törekedjünk. 

Ali ibn Haszan elbeszéléséből tudjuk, hogy a szobában, ame¬ 
lyet Zulejha előkészített, ott volt a bálvány is, amelyet tisztelt. Mi¬ 
előtt Józsefet (a.s.) behívta volna, a bálványt letakarta egy lepellel. 
Amikor József (a.s.) megkérdezte tőle, hogy miért tette ezt, így fe¬ 
lelt: „Szégyellném magam előtte, ha látna a bűnöm pillanatában”. 
József (a.s.) pedig azt mondta neki: „Elát te szégyenkezel egy darab 
kő előtt, amely nem lát, nem hall és nem is tud semmit, de nekem 
ne lenne jogom szemérmesnek lennem az én Uram előtt, aki pedig 
teremtett engem, mi több, a legszebb alakra teremtett?!” 

Amikor József (a.s.) látta Urának jeleit, félelemmel telve sza¬ 
ladt az ajtóhoz. Zulejha utána rohant. 

25. Es versenyeztek egymással az ajtóhoz, és az asszony eltép¬ 
te az ingét hátulról, és mindketten ott találták a férjét az ajtónál. 
Azt mondta az asszony: „Mi legyen a fizetsége, aki gonoszságot 
akart a feleségednek, ha nem az, hogy bebörtönöztetik, vagy egy 
fájdalmas büntetés?” 

A herceg megkérdezte: „Ki az, aki gonoszságot kívánt csele¬ 
kedni az én feleségemmel?” 

Zulejha így felelt: „Az ágyamban aludtam. Ez az ifjú odajött, 
szétnyitotta a ruhámat, és a kedvét akarta tölteni rajtam.” 

A herceg Józsefre (a.s.) nézett, és megkérdezte: „Ezzel viszon- 
zod hát mindazt a jót, amit veled tettem? Nem lett volna szabad így 
elszomorítanod.” 


Hogy magát védelmezze és mentse a vádak alól: 

26. Azt mondta: „ Ő akart elcsábítani engem! ”. És egy tanú az 
asszony családjából, tanúskodott: „Ha az inge elölről van eltépve, 
akkor az asszony igazat mondott, és ő a hazugok közül való. 

27. De ha az inge hátulról van eltépve, akkor az asszony ha¬ 
zudott, és ő az igazak közül való! ” 


Ez elbeszélés szerint a herceg azt mondta Zulejhának: „Nem 
hiszek neked, ha nem mutatsz bizonyítékot”. Másik elbeszélés 
szerint pedig látta Zulejha külső megjelenését és látszólagos sze¬ 
mérmességét, és elrendelte, hogy Józsefet (a.s.) vessék börtönbe. 
Akkor József (a.s.) a Mindenható Allahhoz fohászkodott, hogy ad¬ 
jon bizonyítékot az ártatlanságára. Nem messze tőlük egy 3 vagy 4 
hónapos gyermek feküdt a bölcsőjében, Zulejha nagybátyjának fia 
volt. Gábriel angyal (a.s.) azt mondta neki: „Tanúskodj József ár- 

- 

tatlanságáról!” A gyermek pedig kimászott a bölcsőjéből, a herceg¬ 
hez ment, eléje állt és tanúskodott. Amikor az áj a a Zulejha népéből 
való tanút említi, akkor erről a gyermekről beszél. 

Az ok és a bölcsesség a mögött, hogy a Mindenható Allah egy 
gyermeket és Zulejha rokonát választotta tanúnak az, hogy a bizo¬ 
nyítékot véglegessé és megtámadhatatlanná tegye. Ezáltal József 
(a.s.) ártatlansága nyilvánvalóbb, és még jobban eltávolítja az őt 
ért vádakat. 

28. És amikor látta, hogy az inge hátulról szakadt el, azt 
mondta: „Bizony, ez a ti cselvetéseitek közül való! Bizony, erős 
a ti cselvetésetek. 

Egy muszlim tudós azt mondta: „Jobban félek a nőktől, mint 
a Sátántól. Mert a Korán azt mondja: „Bizony, a Sátán cselszövése 
gyenge” 18 , de a nőkről azt mondja: „Bizony, erős a ti cselvetésetek!”. 

29. József, ne törődj ezzel. És te kérj bocsánatot a bűnödért! 
Bizony, te a vétkesek közé tartozol! ” 







18. Korán, 4:76 

30. És az asszonyok a városban azt mondták: „A Hatalmas fel¬ 
sége el akarta csábítani a rabszolgafiúját, és szenvedélyes szerelemre 
gyulladt iránta! Bizony, látjuk, hogy nyilvánvaló tévelygésben van!” 

31. Es amikor hallotta a gyanúsításukat, értük küldetett, és 
lakomát készített nekik, és kést adott a kezükbe. Es azt mondta: 
„Gyere ki eléjük!”Aztán, mikor meglátták őt, csodálták, és meg¬ 
vágták a kezüket. Azt mondták: „Allah mentsen! Nem ember ez, 
hanem egy nemes angyal!” 

Zulejha lakomát készített a vendégeinek. Olyan ételeket adott 
a kezükbe, amiket késsel kellett vágni vagy hámozni, például diny- 
nyét, és mindegyiküknek kést is adott. Józsefet (a.s.) is előkészítet¬ 
te, a legszebben felékesítve. így küldte ki őt a nőkhöz. József (a.s.) 
pedig szebb volt, mint maga a telihold. 

A tudósok szerint az, hogy nem láthatjuk az angyalokat abban 
a formában, amelyben teremtve lettek, valójában kegyelem a Min¬ 
denható Allahtól. Mert ők olyan gyönyörű alakra lettek teremtve, 
hogyha láthatnánk őket, kiégne a szemünk, megsemmisülne a lel¬ 
künk. Ezért van az, hogy még Allah Küldöttéhez (s.a.w.) is emberi 

formában jött el a kinyilatkoztatást hozó angyal. Egy ember nem 
tudná elviselni, ha hirtelen szembekerülne egy angyallal a valódi 
alakjában. Még a Prófétát (s.a.w.) is nagyon megviselte és felzak¬ 
latta, amikor prófétaságának első napján megpillantotta Gábrielt 
(a.s.) a horizonton, valódi alakjában. Ezután az angyal már emberi 
formában jött el hozzá. 

Amikor József (a.s.) Egyiptom utcáin járt, az arca úgy fény¬ 
lett, akár a Nap. Ádámra (a.s.) emlékeztetett, amikor a Mindenható 
Allah először megteremtette őt. József (a.s.) anyja Ráhel és a nagy¬ 
anyja Sára is kivételes szépségek voltak. 19 

® 

Ibn Abbasz (r.a.) hadísza szerint Allah Küldötte (s.a.w.) azt 
mondta: „Minden próféta, akiket Allah elküldött, szép arcú és kel¬ 
lemes hangú volt. A ti prófétátok arca szebb, mint a többieké, és a 
hangja is kellemesebb.” 

Azért van ez az összehasonlítás a próféták között, mert a Min¬ 
denható Allah különböző tulajdonságokat adott nekik. A szépség 
Józsefnek (a.s.) jutott. Allah Küldötte (s.a.w.) azt mondta: „A test¬ 
vérem, József szebb volt nálam, de én jobb külsejű vagyok”. 

Ibn Abbasz szerint a Próféta (s.a.w.) azt mondta: „Eljött hoz¬ 
zám Gábriel angyal, és azt mondta: Ha akarsz látni valakit ezen a 
földön, aki hasonlít Józsefre, akkor nézd meg Oszmán ibn Affant. 
És ő az is, aki a legjobban hasonlít az ősötökre, Ibrahimra is.” 

Rukija, a Próféta (s.a.w.) tiszteletre méltó lánya, kivételes 
szépség volt. Olyannyira, hogy még a költőnők, akik sokkal ügye¬ 
sebbek voltak a költőknél, sem voltak képesek a szépségét hűen 
leírni. 


19. Ruhu’l-Beyan, 2. 159. 

A Próféta (s.a.w.) azt mondta Aisa anyjáról: „Ha valaki látni 
akar egyet a Paradicsom hölgyei közül, nézze meg Umm Rumant’ 
Ezt azért is mondta, hogy érzékeltesse az asszony kivételes szépsé¬ 
gét, és azért is, hogy tudassa, hogy a Paradicsom népe közül való. 

® 

32. Azt mondta: „Ez az, aki miatt vádoltatok engem! És bi¬ 
zony, én el akartam csábítani őt, de ő megmentette magát, és ha 
nem teszi azt, amit parancsolok neki, akkor bizony be lesz börtö- 
nözve, és azok között lesz, akik megszégyeníttetnek! ” 

33. Azt mondta: „ Uram, a börtön kedvesebb nekem, mint az, 
amire ők hívnak engem. És hacsak Te el nem fordítod a cselveté¬ 
süket tőlem, akkor lehet, hogy hajolni fogok feléjük, és a tudatla¬ 
nok között leszek!” 

Amikor József (a.s.) ezt mondta, az angyalok nem tudták 
megállni, és sírva fakadtak. És abban a pillanatban Gábriel (a.s.) 
leereszkedett hozzá, és azt mondta: „0, József! Urad békével üd¬ 
vözöl téged, és türelemre int. Mert bizony, a türelem az üdvözülés 
kulcsa, eredménye pedig dicséretre méltó.” 

Bölcs emberek szerint, ha József (a.s.) azt mondta volna: „0, 
Uram! Az üdvözülés drágább számomra, mint az, amire kémek”, 
akkor a Mindenható Allah nem engedte volna, hogy börtönbe vi¬ 
gyék. De a bűntől való féltében nem törődött vele, hogy milyen ne¬ 
hézségeket kell elviselnie azért, hogy a Mindenható Allah megelé¬ 
gedését elnyerje. Azt mondta: „Uram! Kedvesebb nekem a börtön, 
mint az, amit tőlem kémek”, és börtönbe is került 20 . 

„A megpróbáltatás a szótól függ, ami az ember száján kijön” 

34. Es Ura válaszolt neki, és elfordította tőle a cselvetésüket. 
Bizony, 0 mindent hall, mindent tud. 

35. Aztán úgy gondolták, miután látták a jeleket, hogy bizony 
bebörtönzik őt egy időre. 

Abu Ali ad-Dakkak, akivel a Mindenható Allah legyen ke¬ 
gyelmes, azt mondta: 

,,Köriilbelül húsz évig laktam Mekkában. Egy napon igen erősen 
megkívántam a tejet. Elindultam Aszfan 21 felé. Egy arab törzs fogadott 
vendégének. Ott, náluk láttam meg egy rabszolgalányt. Szerelemre 
gyújtotta a szívemet. Egyszer csak így szólt hozzám: „Ha az igazak 
közül való lennél, nem jöttél volna ilyen messzire, tejre vágyakozva ”. 

Szavainak hatására visszatértem Mekkába. Almomban talál¬ 
koztam Józsefprófétával (a.s.), és azt mondtam neki: „A Mindenható 
Allah adjon fényességet a szemedbe, amiért megmenekültél Zulej- 
ha csábításától!” József (a.s.) pedig így felelt: „És neked is, amiért 
megmenekültél a vágytól az aszfani asszony iránt”. És ezt az áját 
olvasta: „De annak, aki fél az Ura előtt állástól, két Kertje lesz 22 ”. 


21. Mekkától mintegy 2 napra fekvő hely 

22. Korán, 55:46 

Egyes tudósok szerint nem lehet a vágytól a vágyhoz menekül¬ 
ni. Vagyis az ember nem menekülhet úgy a vágyától, hogy betölti, 
amit a vágy követel tőle. Az egyetlen segítség az, ha a Mindenható 
Allahhoz fordul. 

Abu Turab an-Nahszabi azt mondta: „Aki börtönbe veti a 
Mindenható Allah egy igaz szolgáját, akkor le fog sújtani Allah 
Haragja. Az egyetlen mód arra, hogy ettől megmenekülhessen az, 
hogy a Mindenható Allahhoz fordul.” 

Ha a szív nem engedelmeskedik az evilág parancsainak és az 
emberi természet részét képező vágyaknak, hanem az engedelmes¬ 
ség erődjében vesz menedéket, vagyis az Iszlám összes szabályát 
és parancsát tartalmazó törvényeknek engedelmeskedik, akkor az a 
szív erényessé válik, és a Mindenható Allah védelmét fogja élvezni. 

A szív, még az olyan különleges szív sem, mint a próféták 
szíve, nem menekülhet meg az evilág csapdáitól és csábításaitól, az 
emberi természet sajátosságaitól, a vágyak csábításaitól és a Sátán 
suttogásától, hacsak a Mindenható Allahnál nem vesz menedéket, 
és O meg nem védelmezi. 

A korábban említett ája: „Az asszony bizony kívánta őt, és ő 
is kívánta volna, ha nem látta volna Urának bizonyítékát 23 ”, ugyan¬ 
erre utal. Itt József (a.s.) jelképezi a szívet, az engedelmességét a 
Mindenható Allah parancsai iránt, és a tartózkodást attól, amit 0 
megtilt. Zulejha jelképezi az evilágot, az evilági vágyakat és csábí¬ 
tásokat, Egyiptom hercege pedig az evilági hatalmasságokat, akik 
nem képesek arra, hogy valóban uralmuk alatt tartsák a világot. 

Egyiptom hercegének három börtöne volt. A Kínok Börtöne, 
amely egy föld alatti üreg volt, tele kígyókkal és skorpiókkal, és 
olyan sötét volt, hogy azt sem lehetett tudni benne, éjjel van-e vagy 


23. Korán, 12:24 

nappal. A Halál Börtöne, ami egy negyven méter mély gödör volt. 
Akire a herceg megharagudott, azt belevettette ebbe a gödörbe, és 
az illető meg is halt, amikor a mélybe zuhant. A Szerencse vagy jó 
egészség börtöne, amely a föld felszínén volt, a herceg palotájától 
nem messze. Ha egy szolgáját be akarta börtönözni, ide záratta be. 

Amikor Zulejha azt kívánta, hogy József (a.s.) börtönbe ke¬ 
rüljön, ide vettette őt. Azt mondta neki: „Nem hagytál nekem más 
választást, mert miattad kudarcot vallott minden mesterkedésem. 
Átadlak a börtönőröknek. Fájdalmat okozok neked, ahogy te is fáj¬ 
dalmat okoztál nekem. Levetetem veled a fényes és puha köntö¬ 
söket, amelyeket eddig viseltél, és helyette darócruhát adatok rád. 
Vasat veretek a lábaidra, hogy még nagyobb legyen a fájdalmad.” 

Azzal elvetette József (a.s.) szép ruháit, durva köntöst adatott 
neki, és vasat veretett a lábaira. 

József (a.s.) lehajtott fejjel lépett a börtön kapujához. Allah 
nevével kezdem, mondta, mikor belépett. A börtön régebbi rabjai 
köréje gyűltek. O leült és sírt. Gábriel (a.s.) lejött hozzá, és azt 
kérdezte: „Miét sírsz? Hiszen te kérted a börtönt”. József (a.s.) azt 
felelte: „Azért sírok, mert ebben a börtönben nincs olyan hely, ahol 
az imáimat elvégezhetném.” 

Gábriel (a.s.) azt felelte erre: „Végezd el az imádat ott, ahol kí¬ 
vánod, mert a Mindenható Allah megtisztította számodra a börtönt, 
és a környékét is, negyven méternyire”. 

József (a.s.) ott hnádkozott, ahol csak akart. A csütörtök és 
péntek közé eső éjszakákon a börtön kapujánál végezte el az imát. 
Fohászkodott a börtön többi lakójáért is: „0, Uram! Legyen a jók 
együttérzése ezeknek az embereknek az osztályrésze, és ne rejtsd el 
előttük a külvilág híreit!” S emiatt a fohász miatt ő és a társai többet 
tudtak arról, hogy mi megy végbe a kinti világban, mint bárki más. 

Eközben Zulejha szívét vad szenvedéllyel égette a József¬ 
től (a.s.) való elválás. Még arra is gondolt, hogy öngyilkos lesz: 
leugrik a palotája legmagasabb pontjáról, vagy mérget iszik. De 
az egyik szolgája megnyugtatta és türelemre intette. Egy éjszaka, 
amikor már teljesen elfogyott a türelme, a börtön felé indult, és 
bizonyos távolságból csodálta József (a.s.) szépségét. Látta őt az 
imájába merülten, és látta, hogy a szépsége úgy tündököl, akár a 
fénylő Nap. Amikor eljött a hajnal, nap mint nap palotája ablakából 
leskelődött a börtön felé. Néha megpillantotta Józsefet (a.s.), de 
néha csak a börtön falait látta. 24 


36. És két fiatalember vonult a börtönbe vele együtt. Az egyik 
azt mondta: „Bizony, én láttam magamat (álmomban), ahogy bort 
préseltem!”Es a másik azt mondta: „Bizony, én láttam magamat 
(álmomban), ahogy kenyeret vittem a fejemen, amiből a madarak 
ettek. Tájékoztass minket ennek a magyarázatáról! Bizony, lát¬ 
juk, hogy a jótevők közé tartozol. ” 


Voltak olyanok is a börtönben, akik már teljesen lemondtak 
a szabadulásról, és elborította őket a szomorúság. József (a.s.) vi¬ 
gasztalta ezeket az embereket: „Ne szomorkodjatok. Legyetek tü¬ 
relmesek, és a jutalmatok nem marad el.” A többiek így feleltek 
erre: „Allah áldása legyen rajtad! Milyen gyönyörű az arcod! És 
nem kevésbé gyönyörű a jellemed és a természeted is. És úgy gon¬ 
doljuk, áldottak azok is, akik körülötted lehetnek. Ki vagy, te, ó, 
szép ifjú?” József (a.s.) pedig azt mondta: „József vagyok, Jákob 
fia, aki Izsák fia, aki pedig Ibrahim fia, aki a Mindenható Allah 
bizalmas barátja volt.” 





24. Ruhu’l-Beyan, 2. 166. 

A börtön igazgatója azt mondta neki: „Ha lenne rá hatalmam, 
szabadon engednélek. De nem tehetem, ezért az irántad való tisz¬ 
teletből megtisztíttatom és feldíszíttetem a lakhelyedet. Válaszd 
magadnak azt a szobát, amelyiket csak akarod.” 

Egy bölcs ember szerint József (a.s.) azért szenvedte el a rab¬ 
szolgaságot és a bebörtönöztetést, hogy amikor herceg és uralkodó 
lett, irgalmas tudjon lenne az alávetettekhez és a börtönben síny- 
lődőkhöz. Megpróbáltatásokat, kegyetlenséget és irigységet kellett 
elszenvednie azoktól, akik a legközelebb álltak hozzá, hogy azután 
bármi rosszat el tudjon viselni, származzék az akár közel állótól, 
akár ismeretlentől, és hogy irgalmas és együttérző tudjon lenni 
azokkal, akiknek nincs se családjuk, se barátaik. 


A hadíszok között olvashatjuk a következő történetet. Az utolsó 
napon előállítanak majd egy embert, és a Mindenható Allah meg¬ 
kérdezi tőle: „Mi akadályozott meg abban, hogy Engem imádj?” 
0 pedig azt feleli: „0, Uram, oly sok megpróbáltatásnak tettél ki 
engem. Oly sok embert rendeltél fölém. Ezek akadályoztak abban, 
hogy téged imádjalak”. És akkor a Mindenható Allah majd József 
(a.s.) istenszolgálatát állítja elé példaként: „Vajon nagyobb nehézsé¬ 
geket kellett-e elviselned, mint a szolgámnak, Józsefnek? O egy pil¬ 
lanatra sem feledkezett meg az imádatomról, még akkor sem, amikor 
börtönben volt.” Erre az ember nem tud majd mit mondani, és beis¬ 
meri bűnösségét. És akkor előhozatik majd egy gazdag ember: „Mi 
tartott vissza téged az Én szolgálatomtól, és attól, hogy adakozz az 
Én nevemért?” A gazdag ember pedig azt feleli: „0, Uram, teljesen 
lefoglalt a rengeteg vágyó nőm, visszatartott attól, hogy Téged imád¬ 
jalak”. A Mindenható Allah pedig Salamon prófétát (a.s.) hozza majd 
fel neki példaként: „Talán gazdagabb voltál-e, mint az Én szolgám, 
Salamon? És őt a vagyona mégsem tartotta vissza az istenszolgálat- 
tól”. És előhozatik majd egy beteg ember is, aki azzal védekezik: „0, 

József próféta (a.s.) 


Uram, annyi szenvedést mértél rám, hogy visszatartott a Te imáda¬ 
todtól”. A Mindenható Allah pedig Jób prófétát (a.s.) hozza majd fel 
neki példának: „Talán súlyosabbak voltak a téged érő megpróbálta¬ 
tások és betegségek, mint amik Jóbot sújtották? Őt a betegség és a 
szerencsétlenségen nem tartották vissza az Én imádatomtól.” 

Vagyis a Mindenható Allah Józsefet (a.s.) állítja példaként 
mindazok elé, akik szolgaság, elnyomottság vagy nehézségek miatt 
felhagynak az imával és a Mindenható Allah szolgálatával. Hiszen 
a nehézségek és megpróbáltatások, amik a prófétákat vagy az egy¬ 
szerű hívőket érik, nem büntetést jelentenek, hanem a Mindenható 
Allah ajándékai. Egy hadísz szerint ha a Mindenható Allah szereti 
egy szolgáját, arra nehézségeket bocsát. 



Egy bölcs ember szerint ha az istenszolgálat valamely cseleke¬ 
detét rendszeresen, hittel, alázattal és hálával telt szívvel végzünk, 
akkor az az előnyünkre válik. Viszont ha evilági jutalomért vagy a 
nehézséges elkerülése végett tesszük, abból nem sok hasznunk szár¬ 
mazik. Egyszer egy erényes hívő asszony megkérdezett néhány em¬ 
bert: „Mit jelent számotokra az, hogy bőkezűek vagytok?” Ezek azt 
felelték: „Ha adakozunk a vagyonúnkból, hogy elnyerjük a Minden¬ 
ható Allah megelégedését”. Az asszony azt felelte: „Akkor tízszeres 
jutalmat kaptok érte. Hiszen a Mindenható Allah elrendelte, hogy 
aki jót cselekszik, annak tízszeres lesz érte a jutalma. Vagyis nem ti 
vagytok bőkezűen, hanem a Mindenható Allah bőkezű veletek. Hol 
van akkor hát a ti bőkezűségetek, kérdezem én?” „Nem tudjuk, ó, 
asszony. Mondd el, hogy te mit gondolsz róla” - felelték a többiek. 
„Ha egy tettet pusztán a Mindenható Allahért hajtasz végre, és nem 
a jutalomért. Ha a gonosztól pusztán a Mindenható Allahért tartod 
magad távol, és nem a büntetéstől való félelemből. De ezt csak a 
Mindenható Allah kegyelméből lehet megcselekedni, és az ilyen 
tettekkel lehet igazán közel kerülni Hozzá. Aki képes erre, és meg- 







Józsefet (a.s.) börtönbe vetik i»« s«j 


ismeri a Mindenható Allahot, és megtalálja Őt, annak az ügyeire a 
Mindenható Allah felügyel. Annak az akarata az lesz majd, amit a 
Mindenható Allah akar. Megismeri azt, amit a Mindenható Allah 
megismerni rendelt neki, úgy ahogy József (a.s.) is megismerte.” 

A Mindenható Allahnak vannak olyan szolgái, akik az evilági 
életet eladták a Túlvilágért cserébe. Ezt csak a Mindenható Allah 
kegyelmével tudják megtenni. Ők mindent feladtak és mindenről 
lemondtak a Mindenható Allah megelégedését keresve. Minden 
cselekedetüket a Mindenható Allah nevéért és az Ő megelégedését 
keresve végzik. Lemondtak az evilági vágyakról, megszabadultak 
tőlük, és a spirituális világ tárult fel előttük. 




37. Azt mondta: „Az étel, amivel ellátnak benneteket, még 
el sem fog jönni hozzátok, de én tájékoztatlak benneteket a ma¬ 
gyarázatáról, mielőtt elérne hozzátok. Abból van ez, amit Uram 
tanított nekem. Bizony, én elhagytam annak a népnek a vallását, 
akik nem hisznek Allah bán, és tagadják a Túlvilágot. 

38. És az ősapáim vallását követem: Abrahámét, Izsákét és 
Jákobét. És nem való az nekünk, hogy társítsunk bármit Allah 
mellé. Ez Allah kegyelméből van, amiben minket és az emberisé¬ 
get részesítette. De a legtöbb ember nem hálás. 

39. Börtön-társaim! A sok külön úr jobb, vagy Allah, az 
Egyetlen, az Ellenállhatatlan? 


40. Nem imádtok rajta kívül mást, csak neveket, amelyekkel 
ti neveztétek el őket, ti és az ősapáitok, amire Allah nem küldött 
le semmiféle bizonyítékot. A parancs senki másé, csak Allahé. Ő 
azt parancsolta, hogy ne szolgáljatok mást, csak Őt. Ez a helyes 
vallás, de a legtöbb ember nem tudja. 

- 







JÓZSEF (A.S.) MEGFEJTI FOGOLYTÁRSAINAK ÁLMÁT 


41. Börtön-társaim! Ami az egyikőtöket illeti, ő bort fog töl¬ 
teni az urának, ami a másikat illeti, megfeszítik, és a madarak 
esznek a fejéből. Elrendeltetett a dolog, amiről érdeklődtök. ” 

42. És azt mondta annak, akiről úgy gondolta, hogy meg 
lesz mentve: „Említs meg engem urad jelenlétében! ” De a Sátán 
elfeledtette vele, hogy megemlékezzen róla urának, ezért József 
börtönben maradt néhány évig. 

Tudnod kell, hogy a halál nagyon nehéz. Mindentől megfoszt¬ 
ja az embert. Három dolog marad csak a végén: a szív tisztasága, 
a Mindenható Allahról való megemlékezés, vagyis hogy az ember 
milyen gyakran emlékezett meg életében a Mindenható Allahról, 
és a Mindenható Allah szeretete. 

A szív igazi öröme az, ha megtisztul az evilág szennyétől. Ez 
pedig csak a Mindenható Allah megismerése által lehetséges. A 
Mindenható Allahot pedig úgy ismerhetjük meg, ha minél gyakrab¬ 
ban megemlékezünk Róla, és minél gyakrabban említjük az 0 ne¬ 
veit. És a legjobb megemlékezés pedig a Tawhid (vagyis az Egység 
megerősítése: La Illaha I1TAllah, nincs más istenség, csak Allah). 






József próféta (a.s.) 


A hagyományokból ránk maradt: 

„A különbség aközött, aki megemlékezik Uráról, és aközött, 
aki nem, annyi mint az élő és a halott között. ” 

A Legmagasztosabb Allah azt mondta: Jelen vagyok, ha szol¬ 
gám Rám gondol, és vele vagyok, ha megemlékezik Rólam. Ha 
magában emlékezik meg Rólam, Én is magamban emlékezem meg 
róla, és ha társaságban emlékezik meg Rólam, Én is megemléke¬ 
zem róla jobb társaságban 

,, Amikor az emberek összegyűlnek, és megemlékeznek Allah- 
ról, angyalok veszik körül őket, kegyelem száll rájuk, és nyugalom 
borítja el őket, és Allah megemlíti őket a Hozzá közel lévők előtt. ” 

És azt is elbeszélik, hogy a Próféta (s.a.w.) azt mondta: „A Min¬ 
denható Allah legyen kegyelmes a testvéremmel, Józseffel. Ha nem 
mondta volna azt a pohárnoknak: „Említs meg engem urad előtt!”, az 
első öt év után nem kellett volna még hét évig a börtönben maradnia.” 

József (a.s.) tizenkét évig maradt a börtönben. Megdöbbentő 
tény, hogy az arab kifejezés: „említs meg engem urad előtt”, éppen 
tizenkét betűből áll. A két másik fogoly, akikről itt szó van, szintén 
a börtönben töltötték az öt évet, és az öt év letelte előtt három nap¬ 
pal látták az álmukat. 

Egyes tudósok ezt a mondatot: „De a Sátán elfeledtette vele, 
hogy megemlékezzék róla urának” a következőképpen értelmezik: 
a Sátán elfeledtette Józseffel (a.s.), hogy megemlékezzék a Min¬ 
denható Allahról, és ezért József (a.s.) mástól kért segítséget. Ez 
pedig nem volt tetszetős a Mindenható Allah szemében, és ezért 
Józsefnek (a.s.) még hét évig a börtönben kellett maradnia. 





Gábriel angyal (a.s.) meglátogatta Józsefet (a.s.) a börtönben, 
aki azonnal felismerte őt, és megkérdezte: „0, próféták testvére, 
mit keresel te a gonosztevők között?” 





József (a.s.) megfejti fogolytársainak álmát 


„Ó, tiszta a tiszták között! Bizony, a Mindenható Allah meg¬ 
tisztelt engem a te társaságoddal, és atyáid társaságával. A Minden¬ 
ható Allah üdvözletét küldi, és azt mondja: Nem szégyelltél mástól 
segítséget kérni, Rajtam kívül? Fenségemre és Dicsőségemre, sok 
évig börtönben hagylak még.” 

József (a.s.) megkérdezte: „0, Gábriel, elégedett-e velem most 
már a Mindenható Allah?” 

„Igen” - válaszolta Gábriel (a.s.). 

„Akkor hát nem szomorkodom” - mondta József (a.s.). 

Akárcsak ősének, Ibrahimnak (a.s.), Józsefnek (a.s.) is le kel¬ 
lett mondania arról, hogy bárki mástól segítséget kérjen. Amikor 
Ibrahimot (a.s.) a tűzbe dobták, és ő a lángok felé zuhant, odament 
hozzá Gábriel(a.s.), és megkérdezte: „Van szükséged valamire?” 

Ibrahim (a.s.) így felelt: „Tőled semmire nincs szükségem”. 

Akkor Gábriel (a.s.) megkérdezte: „És van-e valamire szüksé¬ 
ged a Mindenható Allahtól?” 

Ibrahim (a.s.) azt válaszolta: „Elegendő, hogy a Mindenható 
Allah ismeri a helyzetemet. Nem kell kérnem tőle semmit.” 

Malik ibn Dinár szerint, amikor József (a.s.) azt mondta a po¬ 
hárnoknak: „Említs meg engem urad jelenlétében”, a Mindenható 
Allah azt mondta: „0, József, más pártfogót találtál Rajtam kívül, 
meghosszabbítom hát a bebörtönzésedet”. József a pedig sírva fa¬ 
kadt, és így szólt: „0, Uram, a szomorúság és a gonoszság körü¬ 
löttem súlyosan megülte a szívemet. De ezután többé nem szólok 
ilyen szavakat”. 

Ahányszor Haszan al-Baszri ezt az áját olvasta, sírt, és azt 
mondta: „Amikor a gonosz közelít hozzánk, az emberekhez futunk 
menedékért. Milyen végre jutunk vajon?” 






EGYIPTOM HERCEGÉNEK ÁLMA, 
ÉS JÓZSEF (A.S.) ÁLOMFEJTÉSE 


43. Es a király (Egyiptom uralkodója) azt mondta: „Bizony, 
láttam álmomban hét kövér tehenet, amiket megevett hét sovány, 
és hét zöld kalászt, és másokat, amik szárazuk voltak. Vezérek! 
Magyarázzátok meg nekem az álmomat, ha tanultak vagytok az 
álmok magyarázásában! ” 

44. Azt mondták: „Ezek szövevényes álmok! Es mi nem va¬ 
gyunk tanultak az álmok magyarázásában! ” 

45. De az, aki megszabadíttatott, és emlékezett egy idő után, 
azt mondta: „Én tájékoztatlak benneteket a jelentéséről, küldjé¬ 
tek hát el engem!” 

46. „József, te igaz! Magyarázd meg nekünk a hét kövér te¬ 
henek, amelyet megevett hét sovány, és a hét zöld kalászt, és a 
másik szárazukat, hogy visszatérhessek az emberekhez, hogy tud¬ 
hassák! ” 


47. Azt mondta József: „Elét évig úgy vettek majd, ahogy 
szoktatok, és amit learattok, azt hagyjátok a kalászban, kivéve egy 
keveset, amiből esztek. 

József próféta (a.s.) 


48. Es azután jönni fog hét nehéz év, amely elfogyasztja, 
amit előreküldtetek (eltettek tartalékba), kivéve egy keveset, ami¬ 
ből raktároztok. 

49. Aztán jönni fog utána egy év, amelyben meg lesznek se¬ 
gítve az emberek, amikor préselni fognak (olajat, a gyümölcsök 
levét stb.). ” 









JÓZSEF (A.S.) FELMENTÉSE 


50. És a király azt mondta: „Hozzátok őt hozzám!” De ami¬ 
kor a hírnök eljött hozzá, azt mondta: „ Térj vissza uradhoz, és 
kérdezd meg tőle, hogy mi az asszonyok esete, akik megvágták a 
kezüket. Bizony, Uram ismeri a cselvetésüket! ” 

51. Azt mondta: „Mi volt az ügyetek, amikor el akartátok 
csábítani Józsefet?” Azt mondták az asszonyok: „Allah őrizzen! 
Nem tudunk róla semmi rosszat! ” A Hatalmas felesége azt mond¬ 
ta: „Most nyilvánvalóvá vált az igazság! Én akartam elcsábítani 
őt, és bizony, ő az igazak közül való. 

52. Ezt azért tettem, hogy megtudja, hogy nem árultam el őt 
távollétében, és hogy Allah nem vezeti az árulók cselvetését. 


József (a.s.) itt nem említ meg Zulejha nevét, részint jó mo¬ 
dorból, részint a jogai iránti tiszteletből. És még óvatosságból is: 
úgy gondolta, hogy Zulejha esküdt ellensége, és tartott a további 
csapdáitól és cselszövéseitől. De a többi nő be akarta ismerni, hogy 
Zulejha volt az, aki ki akarta használni Józsefet (a.s.), és József 
(a.s.) volt az, aki az erényét védelmezte. 

József próféta (a.s.) 


A tudósok szerint József (a.s.) nem akart addig kijönni a bör¬ 
tönből, amíg a herceg és az összes többi nő nem tudta az igazságot, 
amíg fény nem derül arra, hogy igazságtalanul vetették őt börtönbe. 
Milyen különleges ember is az, aki, miután tizenkét évet töltött iga¬ 
zságtalanul a börtönben, türelemmel és méltósággal vár, és nem siet 
kikerülni a szenvedés helyéről, amíg ártatlansága végleg be nem 
bizonyosodik. Ez már önmagában elegendő bizonyíték arra, hogy a 
gyanú alaptalan volt, és minden ellene felhozott vád hamis. 

Ezért a muszlim embernek azon kell igyekeznie, hogy soha ne 
keveredjék gyanúba, és még azokat a helyeket is kerülnie kell, ahol 
a gyanú hozzáférhet. Allah Küldötte (s.a.w.), amikor az elvonulá¬ 
sát töltötte, és valamelyik felesége meglátogatta, mindig elmondta, 
hogy felesége van vele, hogy a legkisebb kétséget is eltávolítsa az 
emberek szívéből. így olvashatunk erről a hagyományokban: 

Szafia bint Huyai (r.a.), aki Allah Küldöttének (s.a.w.) felesé¬ 
ge volt, arról számol be, hogy meglátogatta őt, amikor elvonult a 
Mecsetbe Ramadán utolsó tíz napjában. Miután beszélt vele, fel¬ 
kelt, hogy hazainduljon. A Próféta (s.a.w.) is felkelt vele, és elkí¬ 
sérte az út egy részén. Ezalatt két ember ment el mellettük. Amikor 
meglátták Allah Küldöttét (s.a.w.), meggyorsították a lépteiket. 0 
megszólította őket, és azt mondta: „Nem kell sietnetek. 0 Szafia, 
Huyai lánya, és a feleségem.” Azok ketten így feleltek: „Dicsőség 
Allahnak! 0, Allah Küldötte, messze felette állsz te minden gyanú¬ 
nak.” Allah Küldötte (s.a.w.) azt válaszolta: „A Sátán úgy kering 
az ember gondolataiban, mint a vér a testében. Aggódtam, hogy a 
Sátán esetleg gonosz gondolatokat ültet a fejetekbe.” 





Ibn ash-Shaykh azt írta: József (a.s.) nagyon diszkréten tet¬ 
tel fel a kérdését, anélkül, hogy konkrétan Zulejhára utalt volna, 
amikor pedig a többi nőnek nem volt semmi bűne, hanem egyedül 
Zulejha volt a cselszövő. Amikor Zulejha látta ezt a tapintatot és 
magasabb rendű erkölcsöt, megindult a szíve, és bevallotta, hogy a 

bűn és gonoszság tőle származott, József (a.s.) pedig ártatlan volt 
az összes rágalomban és hazugságban. 

Allah nem vezeti az árulók cselvetését. (Korán, 12:52) 


Az árulás megvetendő tett, a megbízhatóság pedig dicséretes 
tulajdonság. Az ima, a böjt, az igaz mérés, az alárendeltek jogai¬ 
nak megadása, a gyermekek jogainak tisztelete, akik ránk bízattak 
- ezek mind dicséretes és tiszteletre méltó dolgok. Azt mutatják, 
hogy az ezeket őszintén végző ember is megbízható. Hasonlókép¬ 
pen, az imám, a khatib, a müezzin és egyéb ehhez hasonló meg¬ 
bízatások tiszteletre méltó dolgok, a muszlimokra ruházott jog és 
megbízatás, ezért akik ezeket ráruházzák valakire, olyan embert 
válasszanak, aki megfelelnek erre a feladatra. Akiket pedig meg¬ 
bíznak ezzel, azoknak tisztelettel és becsülettel kell ellátniuk meg¬ 
bízatásukat. 

És arról sem szabad elfeledkeznünk, hogy az egész lényünk, 
az egész testünk ugyanígy ránk ruházott bizalom. Minden érzé¬ 
künk és testrészünk, a látás, a hallás, a kezünk, a lábunk, és minden 
szervünk és képességünk ideiglenes ránk bízott ajándék, amellyel 
el kell majd számolnunk. Arra kell használnunk őket, amire a Min¬ 
denható Allah teremtette, és a Mindenható Allahnak tetsző módon, 
vagyis úgy, hogy kimutathassuk az Iránta érzett hálánkat. Minden 
egyes testrészünkről és képességünkről meg leszünk kérdezve, és 
el kell számolnunk azzal, hogy hogyan használtuk őket: 

Es ne kövesd azt, amivel kapcsolatban nincsen tudásod. Bi¬ 
zony, a hallás, a látás és a szív - ezek mind kérdőre lesznek vonva. 

(Korán, 17:36) 


Egyszer egy ifjún csodálatos parfüm illatát érezték a barátai. 
„Milyen remek illat! Biztosan rengeteg pénzt fizettél érte!” - ki¬ 
áltottak fel. Az ifjú azonban így felelt: „Ajándék ez a Mindenható 

Allahtól. Az imént egy asszony hamis szavakkal a házába csalt, és 
gonosz tette kért tőlem. Én azonban az udvarra menekültem előle, 
s a ház mögött összekentem a ruhámat mindenféle tisztátalan do¬ 
loggal. Az asszony megundorodott a szörnyű bűztől, és azt is hitte, 
hogy bolond vagyok, ezért elzavart a házából. Aztán a Mindenható 
Allah a szörnyű bűzt ezzé a csodálatos parfümmé változtatta. Az¬ 
tán álmomban láttam József prófétát (a.s.), és azt mondtam neki: 
Milyen szerencsés vagy, hogy a Mindenható Allah megmentett an¬ 
nak a nőnek a gonoszságától! 0 pedig azt felelte nekem: és milyen 
szerencsés vagy te, hogy a Mindenható Allah könnyen és nehézsé¬ 
gek nélkül megmentett az asszony gonoszságától.” 25 

® 

Amikor valaki nem menti fel magát a vád alól 

53. És nem mentem fel magam. Bizony, a lélek mindig rosz- 
szra ösztökél, kivéve, akin Uram megkönyörül. Bizony, Uram 
Megbocsátó, Irgalmas. ” 

Egyszer egy asszony elment a bíróhoz a jegyajándéka ügy¬ 
ében. Azt mondta, hogy a férje nem adta oda neki a jegyajándékot. 
A bíró azt mondta, hogy le kell engednie a fátylát, hogy két tanú 
megnézhesse az arcát, az azonosítás érdekében. Amikor a férje ezt 
meghallotta, így szólt: „Nincs szükség az azonosításra. Elismerem, 
hogy igaza van, és megadom, amit kért”. Az asszony pedig azt 
mondta erre: „Amiért ennyire tisztelsz engem, feladom a jogomat, 
és lemondok a jegyajándékról”. 


25. Ruhu’l Beyan 2. 078. 

54. A király azt mondta: „Hozzátok őt hozzám, hogy kivá¬ 
laszthassam őt saját magamnak!”Aztán, amikor beszélt vele, azt 
mondta: „Bizony, ma szilárdan megalapozott, megbízható vagy 
előttünk! ” 

55. Azt mondta: „Nevezz ki engem a föld kincstárai élére. 
Bizony, én tudással rendelkező őrzője leszek! ” 

56. Es így alapoztuk meg Józsefet a földön, hogy ott teleped¬ 
jen le rajta, ahol akar. Annak adjuk a Mi kegyelmünket, akinek 
akarjuk. Es nem engedjük elpocsékolódni a jótevők jutalmát. 

57. Alti bizony, a Túlvilág jutalma jobb azoknak, akik hisz¬ 
nek, és istenfélők. 

József (a.s.) elhagyta a börtönt, és így fohászkodott volt fo¬ 
golytársaiért: „0, Uram! Fordítsd feléjük az igazak szívét, és ne 
hagyd elrejtve előlük a külvilág híreit!” És a fohásza miatt a ra¬ 
bok előbb tudtak a külvilág eseményeiről, mint azok, akik szaba¬ 
don jártak. 

Amikor József (a.s.) kijött a börtönből, ezt írta az ajtajára: „Ez 
a gonosz pihenőhelye, az élők sírja, az ellenség háborgásának és a 
barátok próbatételének helye.” 

József (a.s.) megtisztította magát, és tiszta, új ruhákat vett 
fel. Amikor a herceg elé ment, így fohászkodott: „0, Mindenható 
Allah, a jó helyett, ami a hercegtől származhat, azért a jóért kö- 
nyörgök, ami Tőled származik. A bajtól, ami tőle származhat, a Te 
Dicsőségedben és Hatalmadban veszek menedéket.” 

Aztán üdvözölte a herceget, és héberül fohászkodott érte. József 
(a.s.) hetvenkét nyelven tudott. A herceg nem értette a szavait, és meg¬ 
kérdezte: „Miféle nyelv ez?” József (a.s.) így felelt: „Az atyáimnak, 
Jákobnak és Izsáknak a nyelve”. Aztán József (a.s.) arabul szólt a her¬ 
ceghez, de ő azt sem értette, és megkérdezte: „És ez milyen nyelv?” 0 
pedig így felelt: „A nagybátyámnak, Iszmailnak a nyelve”. 

Egyiptom hercege hetven nyelven tudott. Az általa ismert 
nyelveken szólt Józsefhez (a.s.), és amikor ő mindegyiken vála¬ 
szolni tudott, a herceg le volt nyűgözve. 

Ez a helyzet érzékelteti a kinyilatkoztatás emberei és a kö¬ 
zönséges emberek közötti különbséget. A kinyilatkoztatás emberei 
minden nyelvet beszélnek — ismerik a saría, a tariqa, a marifa és a 
haqiqa minden szintjét és fokozatát. De akik nem részesei ennek, 
azok csak a külső valóságot ismerik, csak a külső valóság nyelvén 
beszélnek. 

A herceg így szólt: „0, te igaz az igazak között! Személyesen 
tőled akarom hallani álmom megfejtését.” És ismét elmesélte az 
álmát, József (a.s.) pedig elmondta a jelentését, és a herceg minden 
kérdésére válaszolt. 

Ebben az ájában két fontos dologgal is találkozhatunk. Az 
egyik: ha a lélek, minden erejét megfeszítve, megmenti a szívet 

az alantas tulajdonságok börtönéből, és megpróbálja kizárólag a 
Mindenható Allahnak szentelni, és ez sikerül is neki, akkor meg 
fogja ismerni a dolgok valódi természetét. Mert a szív az összes 
többi szerv és az egész test javára teremtetett, fizikai és szellemi 
értelemben egyaránt. Allah Küldötte (s.a.w.) azt mondta egy ha- 
díszban: „Jól jegyezzétek meg, van a testben egy darab hús, és ha 
az a húsdarab egészséges, hát egészséges az egész test, ha pedig az 
a húsdarab romlott, úgy romlott az egész. És ez a darab hús pedig 
a szív.” Ezért hát minden muszlimnak kötelessége, hogy a szívét 
megtisztítsa a gonoszságtól és a rossz tulajdonságoktól. 

A másik: amikor a Mindenható Allah eldöntötte, hogy meg¬ 
menti Józsefet (a.s.) a börtöntől, akkor a herceg által kiszabadította 
a tudatlanság és a bűnök helyéről, és biztonságba, magasabb rangra 
emelte. És József (a.s.) pedig lemondott a világi javakról, és a Túl¬ 
világért és a túlvilági jutalomért fohászkodott Urához. 

Mudzsahid szerint a herceg muszlim lett József (a.s.) jelenlét¬ 
ében, és még sokan az udvar emberei közül. Józsefnek (a.s.) külde¬ 
tése volt, prófétaként küldetett el a néphez, amelynek körében élt, 
hogy az igaz útra hívja őket. 

Tudnunk kell, hogy a szeretet és a jóság az örök boldogság 
jele, és még ha egy hitetlenben látjuk is, akkor is jel, hogy ha a 
Mindenható Allah is úgy akarja, az az ember felismerheti az iga¬ 
zságot, és üdvözülést nyerhet. Minden hívő feladata, hogy a meg¬ 
felelő pillanatban megpróbálja az Iszlámra hívni az ilyen embert, 
és fohászkodjék, hogy a Mindenható Allah vezesse őt. 26 


Az áj a arra is utal, hogy megengedett dolog, hogy ha valaki 
képes arra, hogy az Iszlám törvénykezését és igazságát vezesse be 
egy földön, akkor az hatalomért fohászkodjék a Mindenható Allah- 





26. Ruhu'l Beyan, 2. 181. 

hoz. A vallástudósok szerint nem javasolt dolog (makruh), hogy a 
muszlimok egymás között hatalmi pozíciót, kormányzóságot, mi¬ 
niszterséget, vezetőséget kérjenek maguknak. Egy hadíszban azt 
olvashatjuk: Abu Musza Al-Ash’ari (r.a.) arról számolt be, hogy 
meglátogatta Allah Küldöttét (s.a.w.) két unokatestvérével. Egyi¬ 
kük azt mondta neki: „Allah Küldötte, nevezz ki engem kormány¬ 
zónak azon a földön, amelyet Allah az uralmad alá hajtott”. A má¬ 
sikuk pedig ugyanezt kérte tőle. Allah Küldötte (s.a.w.) azt mondta 
nekik: „Allah nevére mondom, nem fogok kinevezni erre a posztra 
senkit, aki mohó és vágyik rá.” 

De ha valaki nem vágyik a hatalomra, és nem kéri a magas 
posztot, legyen bár érdemes rá, azt a Mindenható Allah segíteni 
fogja, hogy a képességeinek megfelelő rangra jusson. De az, aki 
saját hatalomvágya miatt keresi a rangot, el fog bukni. A vezetés 
az egyik legnehezebb dolog. Nagyon sok hibát lehet elkövetni, mi¬ 
közben az ember próbálja megadni az alája rendeltek jogait. Ela 
valakit ki akarnak jelölni olyan vezetői vagy igazságszolgáltatói 
posztra, amelyre alkalmas, akkor el kell fogadni, ha képesnek érzi 
rá magát, mivel muszáj, hogy az emberek között vezetők legyenek. 
Mivel József (a.s.) teljes mértékben alkalmas volt a vezetői poszt 
betöltésére, el kellett fogadnia a pénzügyminiszter rangját, mivel 
ebben a pozícióban segíteni tudott a népen. Ez az áj a azt is mutatja, 
hogy a hitetlenek és a zsarnokok kezéből jobb elvenni a vezetést, 
hogy a Mindenható Allah szava legyen a legmagasabb, és hogy a 
hamisság elűzessék, és az igazság uralkodjék. 



A herceg, akit Putifámak hívtak, meghalt néhány nappal az¬ 
után, hogy Józsefet (a.s.) nevezte ki miniszterének. Miután a férje 
meghalt, Zulejha lemondott mindenéről, otthagyta fényes palotá¬ 
ját, és Egyiptom régi, romos részére költözött, ahol magányosan 
élt. Magával vitte az évek során összegyűjtött ékszereit és drágasá- 

gait, és amikor csak hírt hallott Józsefről (a.s.), vagy akárcsak a ne¬ 
vét is meghallotta, adományt adott a kincsekből - olyan hatalmas 
volt József (a.s.) iránti szerelme és az öröme, hogy felőle hallhatott. 
Hamarosan mindenét elosztogatta, és semmije sem maradt. Min¬ 
den vagyona tovatűnt, de a Józsefért (a.s.) hullajtott könnyei nem 
apadtak el. Annyit sírt, hogy elveszítette a szeme világát, szépsége 
tovatűnt, hajlott és ráncos öregasszony lett belőle. 

A magányosság fájdalma és a József (a.s.) iránt érzett szere¬ 
lem arra késztette, hogy elhagyja a magányos romokat, ahol addig 
lakott, és abban az utcában keressen lakhelyet, ahol József (a.s.) 
nap mint nap járt. Amikor József (a.s.) lovára szállt, a mén nyerí¬ 
tése kétmérföldnyire elhallatszott. Zulejha ebből tudta, hogy jön, 
és az út szélére ülve várta elvonulását. Amikor József (a.s.) kísére¬ 
tével arra jött, Zulejha teljes erejéből kiabált neki, de olyan sokan 
sereglettek oda József (a.s.) látására, hogy a hangját elnyelte a tö¬ 
meg moraja. 

Egészen eddig Zulejha azt a bálványt imádta, amelyet addig is 
szolgált, de ekkor azt mondta neki: „Szégyen reád, és mindazokra, 
akik előtted leborulnak és téged imádnak! Nem mutattál irgalmat 
öregségem, vakságom és szegénységem iránt, és nem voltál segít¬ 
ségemre semmiben. Mostantól megtagadlak téged, és József (a.s.) 
Urában hiszek, és csak Őt szolgálom!” És attól fogva reggeltől es¬ 
tig elmerült a Mindenható Allahról való megemlékezésben. 

Egy napon, amikor József (a.s.) lovára szállt, és az emberek 
hallották a nyerítést, ismét felsorakoztak az út szélén, hogy tanúi 
legyenek József (a.s.) elhaladásának, szépségének és méltóságá¬ 
nak. Zulejha is hallotta a hangokat, kijött hát a szobájából az utcára, 
ahol József (a.s.) elhaladt, és így kiáltott: „Azt dicsérem és magasz¬ 
talom, Aki rabszolgákká teszi a lázadó uralkodókat, és uralkodóvá 
teszi az engedelmes szolgákat!” A Mindenható Allah pedig megpa- 

rancsolta a szélnek, hogy vigye József (a.s.) fülébe Zulejha szavait. 
A szavak József a szívéhez szóltak, elszomorították és könnyeket 
csaltak a szemébe. Körülnézett, meglátta a szerencsétlen öregasz- 
szonyt, és odaszólt egy szolgájának: „Menj oda hozzá, és kérdezd 
meg, mire van szüksége!” Zulejha azt mondta a szolgának: „Az én 
nyomorúságom orvossága csak József lehet”. 

Elvitték hát József (a.s.) házába. Amikor József (a.s.) hazatért, 
levette fényes köntösét, egyszerű ruhát öltött, imádkozott, és elme¬ 
rült a Mindenható Allahról való megemlékezésben. Aztán eszébe 
jutott az asszony. Maga elé hívatta, és amikor Zulejha üdvözölte 
őt, látta, hogy az asszony milyen szegény és nyomorult. Irgalom 
és együttérzés töltötte el a szívét, viszonozta az üdvözlését, és így 
szólt: „0, asszony! Hallottam tőled egy mondást, elismételnéd-e?” 
„Igen” - felelte Zulejha, és elismételte: „Azt dicsérem és magasz¬ 
talom, Aki rabszolgákká teszi a lázadó uralkodókat, és uralkodóvá 
teszi az engedelmes szolgákat!” 

„Mit kívánsz hát tőlem?” - kérdezte József (a.s.). 

„Ilyen hamar elfelejtettél hát?” - szólt az asszony. 

„Ki vagy te? Talán ismernem kellene téged?” - kérdezte meg- 
ütődve József (a.s.). 

„Nem ismersz meg? Zulejha vagyok.” 

„Nincs más isten, csak a Mindenható Allah! 0 kelt életre, és 0 
küld a halálba. Az egyetlen, aki örökké él, és sohasem hal meg, az 
0!” - kiáltott fel József (a.s.). - „Légy távol tőlem a földön! 0, te 
gonoszság és cselszövés forrása!” 

„0, József, irigyled tőlem az életet ezen a földön?” - kérdezte 
Zulejha. 

József pedig sírva fakadt, és megkérdezte: „Hová lett hát a 
szépséged és a vagyonod?” 

„Az vette el, tőlem, Aki téged a börtönből megszabadított” - 
felelte Zulejha. 

„Mire van hát szükséged?” - kérdezte József (a.s.). 

„Megteszed-e, amit tőled kérek?” 

„Igen, megteszem, apám apjának, Ibrahimnak öregségéért.” 

„Három dolgot kérek hát tőled. Az első és a második: fohász¬ 
kodj Uradhoz, hogy adja vissza a látásomat, és adja vissza a szép¬ 
ségemet. Miattad sírtam annyit, hogy elveszett a szemem világa, s 
miattad öregedtem meg a bánattól” - mondta Zulejha. 

József (a.s.) pedig fohászkodott a Mindenható Allahhoz, és 0 
pedig visszaadta Zulejha látását, fiatalságát és szépségét. 

„A harmadik kérésem pedig, hogy végy engem feleségül” - 
szólt Zulejha. József (a.s.) lehajtotta fejét, és hosszú időre gondola¬ 
taiba merült. Gábriel angyal (a.s.) eljött hozzá, és így szólt: „0, Jó¬ 
zsef! A Mindenható Allah üdvözöl téged, és azt parancsolja, hogy 
ne utasítsd vissza ennek az asszonynak a kérését. Vedd feleségül, 
mert bizony ő a te feleséged a földön és a mennyben is.” 

József (a.s.) feleségül vette Zulejhát. Megtartották az esküvőt Ib¬ 
rahim és Jákob törvényei szerint. József (a.s.) pedig így fohászkodott: 
„Végtelen hála és dicsőség a Mindenható Allahnak, a Kegyelmesnek, 
az Irgalmasnak, aki kegyet mutatott irántam, és elhalmozott áldá¬ 
saival. 0, Uram, Hozzád könyörgök, hogy tedd teljessé az irántam 
mutatott kegyelmedet, és mutasd meg nekem atyám, Jákob arcát, és 
örvendeztesd meg őt azzal, hogy engem is megmutatsz neki, és nyiss 
rá utat és adj rá módot, hogy testvéreimmel találkozzam. 0, Uram! 
Bizony, te vagy a fohászok Meghallgatója, és a mindenre Képes.” 

Zulejha előkészítette a szobáját, felékesítette azt és saját ma¬ 
gát is. Éjjel pedig József (a.s.) eljött hozzá, és így szólt: „Hát nem 
jobb így, hogy a vágyad törvényesen teljesedjék be?” Zulejha pedig 
azt felelte: „Ne tégy nekem szemrehányást, ó, igaz az igazak kö¬ 
zött! Gyönyörű asszony voltam, és megvolt mindenem a világon, 
amit csak kívánhattam. De a férjem impotens volt, és nem hált ve¬ 
lem. És amikor megláttam a te szépségedet, a vágy felülkerekedett 
rajtam.” 27 

így hát József (a.s.) elvette Zulejhát, aki még szűz volt. Zulejha 
két ikerfiút szült neki: Efráimot és Manassét. Mindketten olyan szé¬ 
pek voltak, mint a Nap és a Hold, és a Mindenható Allah büszkén 
mutatta őket az angyaloknak. József (a.s.) pedig nagyon megszeret¬ 
te Zulejhát. Zulejha szerelme és szenvedélye pedig megváltozott, és 
nyoma sem maradt benne kétségnek vagy vágynak. A Mindenható 
Allah Zulejha evilági szerelmét a saját Maga iránti szeretetté vál¬ 
toztatta, és igen kedvessé tette Zulejha előtt az imát és a jótetteket. 
Egy napon, amikor József (a.s.) Zulejhához ment, az elszaladt előle. 
József (a.s.) utánakapott, és hátulról elszakította a ruháját. 

Zulejha azt mondta erre: „Én is elszakítottam a te ingedet há¬ 
tulról, most egyenlítettél hát”. 

József (a.s.) pedig a felékesített szobába vezette Zulejhát, s 
kedvesen, tisztelettel és udvariasan bánt vele. 

Lássátok hát mind, akik gondolkodtok! Lássátok és értsétek 
meg, hogy a bőség és az evilági szépségek és gazdagság nem tar¬ 
tották vissza ezt a kettőt attól, hogy a Mindenható Allahot imádják, 
és Neki szolgáljanak, és Róla emlékezzenek meg. Nektek is arra 
kell hát törekednetek, hogy mindeneteket, amitek csak van, a Min¬ 
denható Allah útján használjátok ebben az életben. 


27. Ruhu’l Beyan, 2. 182. 

Itt a tanult emberek szerint József (a.s.) szíve azt mondta a lé¬ 
lek urának: tégy engem a test kincseinek gazdájává! A Mindenható 
Allah kegyelmének jelei megnyilvánulnak a test minden részén. 
Nézzük például a látás áldását. Ha az ember ezt arra használja, 
hogy az áldott Korán ájáit olvassa, és a Mindenható Allah jeleire 
tekintsen, akkor a szeme és ő maga is áldást fog nyerni általa. De 
ha alantas vágyai kielégítésére használja fel, és nem őrizkedik a go¬ 
nosztól, akkor katasztrófát zúdít magára, és lesz oka bánkódni. És a 
Mindenható Allahtól kapott többi áldással ugyanez a helyzet. 

Ezért mondta azt József (a.s.): „Én jó őrző vagyok, és tudom, 
hogyan végezzem el a feladatot. Tudok őrizkedni a gonoszságtól, 
mert tudom, hogy mi az, ami javamra szolgál, és mi az, ami ártal¬ 
mamra. A rám bízott dolgokat jóra fogom használni, és távol tar¬ 
tom a gonosztól.” 

Ezért rendelte a Mindenható Allah : ,,£.s így alapoztuk meg Jó¬ 
zsefet a földön, hogy ott telepedjen le rajta, ahol akar. ” (Korán, 12:56) 

A hagyományokban azt olvashatjuk: „Allah legyen kegyelmes 
a testvéremmel, Józseffel. Ha nem mondta volna: Helyezz engem a 
föld raktárainak élére!, a herceg rögtön kinevezte volna. De mivel 
sietett, egy évet kellett várnia.” 

Ahogy Ibn Abbasz elbeszéléséből tudjuk, egy évvel az után, 
hogy a börtönből kiszabadult, Egyiptom uralkodója magához hívat¬ 
ta Józsefet (a.s.), és átadta neki koronáját és pecsétjét. Aranyból ké¬ 
szíttetett számára trónt, és gyöngyökkel és drágakövekkel ékesíttette. 
József (a.s.) azt mondta: „A trónnal a földedet fogom védelmezni, a 
pecséteddel pedig ügyeidet intézem, de a koronát sosem viselték ős¬ 
apáim, és én sem fogom viselni”. És Egyiptom uralkodója Józsefre 
(a.s.) bízta összes ügyeit. Ekkor József (a.s.) körülbelül harminc éves 
volt. Igazsággal vezette Egyiptomot, és kivívta minden nép szeretetét. 
Üzenetet küldött Egyiptom minden részébe, gazdálkodásra buzdította 


o 

az embereket, és arra, hogy egyetlen talpalatnyi földet se hagyjanak 
bevetetlenül. A hegyeket és a völgyeket megtöltötte a tennés, és ez 
így ment hét éven át. A tennés egyötödét összegyűjtötték adóba. Még 
Egyiptom uralkodója is alávetette magát ezeknek a szabályoknak. 

Aztán a hét év bőség után elérkezett a hét ínséges év. A Min¬ 
denható Allah nem adott esőt ezekben az években. Egyetlen nö¬ 
vény sem sarjadt, mert nem esett egy csepp eső sem. A nép köve¬ 
tei eljöttek Józsefhez (a.s.): „0, József! Ami élelmet félretettünk, 
mind elfogyott már. Adj el nekünk abból, ami nálad van!” József 
(a.s.) pedig megnyittatta a gabonavermeket. Az első évben arany- 
és ezüstpénzért adta a gabonát Egyiptom népének, a másodikban 
gyöngyökért és drágakövekért, a harmadikban jószágokért, a ne¬ 
gyedikben rabszolgákért és rabszolganőkért, az ötödikben a föld¬ 
jeikért, a hatodikban a gyermekeikért, a hetedik évben pedig saját 
magukért. Vagyis Egyiptom egész népe rabszolgává vált. 

Az emberek pedig azt mondogatták: „Sosem láttunk még ural¬ 
kodót, aki oly igazságos, hatékony, tiszteletre méltó és fenséges lett 
volna, mint József.” 


József (a.s.) pedig így szólt Egyiptom uralkodójához: „Milyen¬ 
nek találod hát a Mindenható Allah rendelését? Mi a véleményed 
mindarról, amit nekem sugalmazott és megtanított?” Az uralkodó 
pedig azt felelte: „Rendelkezz velem, hiszen a rabszolgád vagyok 
én is”. „A Mindenható Allah legyen a tanúm, és te is a tanúm vagy, 
hogy ezennel felszabadítok minden egyiptomit, és a tulajdonukat is 
visszaadom” — mondta József (a.s.). 





Az éhínség ideje alatt azoknak, akik ellenségeik voltak, nem 
adott több élelmet egy teverakománynál, mert nem akarta, hogy a 
saját népe szenvedjen, de azt sem, hogy mások lássanak szükséget. 
És az éhínség ideje alatt József (a.s.) egyszer sem evett jóllakásig, 
nehogy elfeledje az éhezők szenvedését. 





József (a.s.) kiszabadul a börtönből, és egyiptom pénzügyminisztere lesz — 

Azt olvashatjuk a hagyományokban: Abu Huraira (r.a.) arról 
számolt be, hogy Allah (s.a.w.) azt mondta: „A dinár, amit Allah ügy¬ 
ében költesz, a dinár, aminek árán egy rabszolgát felszabadítasz, vagy 
amit adományként adsz a szükölködőknek, vagy amivel a családodat 
támogatod - ezek közül azért jár a legnagyobb jutalom, amit a csa¬ 
ládodnak adsz.” És a Mindenható Allah azt mondja: Annak adjuk a 
Mi kegyelmünket, akinek akarjuk. Es nem engedjük elpocsékolód¬ 
ni a jótevők jutalmát. 28 A jóakarat és az adakozás jutalma nagy. De 
valójában csak akkor ér valamit a jótett, ha a Mindenható Allah meg¬ 
elégedéséért tesszük, azzal a tudattal végezzük, hogy 0 lát mindent, 
és feljegyzi a cselekedeteinket. Ezért nem akkor kell cselekednünk, 
amikor az emberek néznek, és nem csak azt kell megtennünk, ami a 
szemlélő számára feltűnő, hanem el kell fordulnunk a hiúságtól és az 
evilági élet csábításaitól. Azt a szokást kell kialakítanunk magunk¬ 
ban, hogy mindent a Mindenható Allah megelégedéséért tegyünk, és 
hogy minden pillanatban tisztában legyünk azzal, hogy teljes mér¬ 
tékben a Mindenható Allah tulajdona és szolgái vagyunk. 

És ez akkor válik csak teljes valósággá, ha nincs más szeretet 
és szenvedély az ember szívében és szavaiban, mint a Mindenható 
Allah szeretet. Ez az, amit a tökéletesség legfelső elérhető fokának 
tartunk. Mert ha valaki a Mindenható Allahot imádja, akkor bárho¬ 
vá néz is, az O jeleit és tulajdonságainak visszfényét fogja látni. A 
bölcs szavaival: „A képed a szememben van, a neved az ajkamon 
van, az imádatod a szívemben van, hogyan is tűnhetnél el?” 

A Paradicsomnak is vannak fokozatai. Aki kevésbé volt jám¬ 
bor, kevésbé szolgálta a Mindenható Allahot, annak a rangja alacso¬ 
nyabb lesz a Túlvilágon. És még ha az egész föld aranyból volna is, 
a Túlvilág meg valami egyszerű anyagból, például agyagból, akkor 
is értékesebb lenne, mint az evilág, hiszen az evilág el fog múlni, a 


28. Korán, 12:56 

Túlvilág pedig örökké tart. A valóságban pedig éppen a mi világunk 
értéktelen agyagdarab, a Túlvilág pedig még a legtisztább aranynál 
is értékesebb - hogyan hasonlíthatnánk hát össze a kettőt? 

Allah Küldötte (s.a.w.) hagyományai szerint Szahl bin Sza’d 
(r.a.) arról számolt be, hogy Allah Küldötte (s.a.w.) azt mondta: 
„A Paradicsom lakói úgy fognak felnézni a Paradicsom magasabb 
szintjeire, mint ti a csillagokra az égen.” Ezért szükséges, hogy 
gondosan végezzük az istenszolgálatunkat, és igyekezzünk minél 
több jótettet cselekedni. Mert ezek a Paradicsom magvai, és ezek 
jutalmaként kapjuk meg a rangunkat a Paradicsomban. 

Ibrahim ibn Adham elbeszélése szerint egy napon a fürdőbe 
ment, de a tulajdonos nem engedte be, mert nem volt pénze. Ibra¬ 
him ibn Adham erre így kiáltott fel: „íme, az embert még a Sátán 
házába sem engedik be fizetés nélkül, hogyan várhatná hát el, hogy 
ingyen beengedjék a próféták és az igazak hajlékába?” 





Nem látod hát, hogyan állt ellen József (a.s.) az alsóbb én 
sugallta késztetéseknek és a vágyak csábításainak? Elégedett volt 
azzal, amint a Mindenható Allah juttatott neki, türelemmel viselte 
a megpróbáltatásokat a kútban és a börtönben, nem felejtette el a 
Mindenható Allah iránti kötelességeit - egyszóval az igazak és en¬ 
gedelmesek közé tartozott. Aztán pedig a Mindenható Allah Egyip¬ 
tom urává tette őt. A kút és a börtön szűkössége helyett megkapta 
az egész birodalom tágasságát. A Mindenható Allah az ő uralma alá 
rendelte Egyiptom népét. Természetes késztetéseit legyőzve József 
(a.s.) kitartott a tisztaság és az erény mellett, és ennek jutalmául 
törvényesen és tisztán kapta meg Zulejhát. Ebből is láthatjuk, hogy 
sosem szabad elhagynunk az igazságot és a jámborságot, vagyis 
minden körülmények között, jóban és rosszban is teljesen alá kell 
vetnünk magunkat a Mindenható Allah parancsainak. A jó körül¬ 
mények között élő emberek jámborsága a hála - az a pajzs, amely 





József (a.s.) kiszabadul a börtönből, és egyiptom pénzügyminisztere lesz «■— 

megvéd a hálátlanság bűnétől. A hála tovább növeli az áldásokat, a 
panaszkodás és hálátlanság pedig tovább növeli a balszerencsét és 
nehézségeket. Ahogy a Mindenható Allah mondja a Koránban: 

” Ha hálásak vagytok, bizony még többet adok nektek, de ha 
hálátlanok vagytok, bizony, szigorú azEn büntetésem!” (Korán, 14:7) 

A nehéz körülmények között lévő emberek jámborsága a türe¬ 
lem. És a türelem megvéd attól, hogy lázadók és nyomorultak le¬ 
gyünk ezen a világon. A józanul gondolkodó ember mindig kitart a 
jámborság mellett, mert az minden körülmények között hasznos, és 
szép jutalmat hoz. Ha valaki elhagyja a jámborságot, az védtelen, 
nyomorult és megalázott, mert nyíltan kiteregette a világ szeme elé 
minden hibáját és szégyenét. 

0, Urunk! Védelmezz minket attól, hogy hibát vagy bűnt 
kövessünk el az Iszlám igaz útján! Védelmezz minket attól, hogy 
az alsóbb énünk és önös vágyaink csapdájába essünk! Add, hogy 
azok közé a bölcs és igaz szolgáid közé tartozzunk, akik igazán 
ismernek Téged, és add, hogy azt kövessük, aki bizonyos tudást 
szerzett Rólad a neki küldött Kinyilatkoztatás által! Végy minket 
azok közé, akik a Te parancsaidat követik, és egyenesen járnak az 
egyenes Úton! Engedj minket közel Magadhoz! Távolíts el tőlünk 
mindent, ami eltávolítana Tőled, mindenkit, aki másra hív a Te uta¬ 
don kívül, távolíts el tőlünk mindent, Magadon kívül! Amin. 

58. Es József testvérei jöttek, bementek hozzá, és őfelismerte 
őket, de azok nem ismerték őt. 

59. Es amikor ellátta őket készletekkel, azt mondta: „Hoz¬ 
zátok el nekem a testvéreteket az apátoktól. Nem látjátok, hogy 
teljes mértékkel adok, és a legjobb házigazda vagyok? 

60. De ha nem hozzátok el őt hozzám, akkor nem lesz nektek 
mérés tőlem, és nem lehettek közel hozzám!” 

61. Azt mondták: „Elkérjük őt az apánktól, és bizony, meg 
fogjuk tenni! ” 

62. Es azt mondta a szolgáinak: „ Tegyétek az árujukat a nye¬ 
regtáskáikba, hogy felismerjék, amikor visszatérnek a népükhöz, 
hogy visszatérjenek! ” 

Amikor Damaszkuszban éhínség támadt. Jákob (a.s.) azt mond¬ 
ta a fiainak: „Fiaim, nem látjátok, milyen éhínség sújt minket?” 

„De látjuk, atyánk, de mit tehetnénk?” - felelték a fiúk. 

„Menjetek el Egyiptomba, és vásároljatok élelmet Egyiptom 
uralkodójától!” - utasította őket Jákob. 

„0, Atyánk! Hogy viselné el a szíved, hogy a fáraók földjére 
küldj minket? Te, aki jól tudod, hogy az ellenségeink? Nem tud¬ 
hatjuk biztosan, mivel fognak ellenünkre tenni. Egyiptom földjét 
a zsarnokok földjének is nevezik, igazságtalan uralkodói miatt.” 
- tiltakoztak a fiai. 

„Fiaim, most kaptam hírt, hogy igazságos uralkodó kezdett 
uralkodni Egyiptomban. Menjetek el hozzá, és adjátok át neki üd¬ 
vözletemet. Segíteni fog rajtatok.” - és ezzel Jákob Egyiptomba 
küldte a fiait. 

A Mindenható Allah éhínséget küldött a földre, hogy József 
(a.s.) testvérei Egyiptomba menjenek, és találkozzanak vele. Ká¬ 
naán és Egyiptom között mindössze nyolcnapi járó föld volt, de Jó¬ 
zsef (a.s.) mégsem találkozhatott előbb apjával, mert a Mindenható 
Allah nem engedte, hogy hírt adjon magáról, amíg ki nem telt az 
általa elrendelt idő. fbn Abbasz szerint negyven év telt el úgy, hogy 
József (a.s.) nem találkozott testvéreivel. 

Amikor a testvérek József (a.s.) elé mentek, ő megkérdezte tő¬ 
lük: „Kik vagytok, és mi dolgotok itt? Csak nem kémek vagytok?” 

- 






Surah József 


„A Mindenható Allah mentsen meg tőle! Egy apa fiai vagyunk 
mindahányan. Apánk már öreg ember, és a próféták közül való. A 
neve Jákob.” - felelték a testvérek. 

„Hányán vagytok testvérek?” - kérdezett tovább József (a.s.). 

„Tizenketten voltunk, de egyikünk eltéved a sivatagban és 
meghalt. Tízen jöttünk ide. A legkisebb odahaza maradt, mert ő a 
vigasza atyánknak, mióta a testvérünk meghalt.” 

„Ki tudja tanúsítani, hogy igazat beszéltek?” - kérdezte József (a.s.). 

„Nem ismerünk itt senkit. Ugyan ki is jönne, hogy tanúskod¬ 
jon mellettünk?” - felelték a többiek. 

„Akkor pedig egyikőtöket hagyjátok nálam túszul, és hozzá¬ 
tok el a tizenegyedik testvéreteket, hogy lássam, valóban igazat be¬ 
széltek” — döntött József (a.s.). 

A testvérei pedig sorsot húztak, és Simeon maradt ott közü¬ 
lük. József (a.s.) pedig sok gabonát méretett a hazaindulóknak, és 
bőségesen küldött annak a testvérnek is, aki otthon maradt. De azt 
kikötötte, hogy hozzák őt magukkal, hogy megbizonyosodhassék 
szavaik igazáról. 29 






29. Ruhu'l Beyan, 2. 168. 







JÁKOB (A.S.) ELKÜLDI EGYIPTOMBA BENJÁMINT IS 


63. Es amikor visszatértek az apjukhoz, azt mondták: „Apánk! 
Megtagadtatott nekünk a mérés, küldd hát el velünk a testvérün¬ 
ket, hogy mérjenek nekünk. Es bizony, mi az őrizői leszünk!” 

64. Azt mondta: „Hát rátok bízzam őt, úgy, ahogy rátok bíz¬ 
tam a testvérét is korábban? De Allah a legjobb Őrző, és Ő a Le- 
girgalmasabb az irgalmasak között. ” 

65. Es amikor kinyitották a nyeregtáskáikat, és megtalálták a 
visszaadott áruikat, azt mondták: „Apánk! Mit kívánhatnánk? Itt 
az árunk, visszaadatott nekünk. És ellátást fogunk kapni a csa¬ 
ládunknak, és megvédelmezzük a testvérünket, és egy teverako¬ 
mánnyal több lesz a mérésünk. Könnyű mérés ez! ” 


66. Azt mondta Jéikob: „Nem küldöm el veletek, amíg ígéretet 
nem tesztek nekem Allahra, hogy visszahozzátok nekem, hacsak 
körül nem vesznek benneteket. ” Es amikor ígéretet tettek neki, 
azt mondta: „Allah az őrzője annak, amit mondtatok!” 


Amiért Jákob azt mondta: Allah a legjobb Őrző, és Ő a Le- 
girgalmasabb az irgalmasak között, a Mindenható Allah elrendel¬ 
te, hogy újra találkozzék mindkét fiával - mert csak a Mindenható 

Allahra hagyatkozott, és csak Őbelé vetette bizalmát. Minden hívő¬ 
nek a Mindenható Allahra kell hagyatkoznia és Benne kell bíznia, 
és hinnie kell, hogy Rajta kívül nincs más védelmezője a hívőknek. 
Mert a Mindenható Allahon kívül mindenki másnak saját magának is 
védelemre van szüksége. De a Mindenható Allah az Örökkévaló, az 
Önmagában Létező, és senkire és semmire nincs szüksége. Ő volt az, 
Aki Józsefet (a.s.) is védelmezte. Éppen úgy, ahogy Dánielt (a.s.) is 
védelmezte, amikor egy üregbe dobták két oroszlánnal, de az orosz¬ 
lánok nem bántották őt. Dániel (a.s.) pedig így dicsérte a Mindenható 
Allahot: „Dicsőség és hála Allahnak, aki megvédelmezi és megőrzi 
szolgáit, és nem feledkezik meg arról, aki megemlékezik Róla!” 

Jákob (a.s.) először azt mondta Józsefről (a.s.): „Félek, hogy a 
farkas felfalja”. És a testvérei valóban azt is hazudták, hogy felfal¬ 
ta őt a farkas. Most pedig azt mondta Benjáminnal kapcsolatban: 
Nem küldöm el veletek, amíg ígéretet nem tesztek nekem Allahra, 
hogy visszahozzátok nekem, hacsak körül nem vesznek bennete¬ 
ket. És úgy is történt, ahogy mondta. A testvéreket körülvették, és 
ott kellett hagyniuk Benjámint. 

„A megpróbáltatás a szótól függ, ami az ember száján kijön.” 

De a végén még azt is mondta: Allah a legjobb Gondviselő, és ezért 
a Mindenható Allah megvédelmezte őt és a fiait, és gondjukat viselte. 




A muszlim embernek a Mindenható Allah ügyéhez kell ragasz¬ 
kodnia. Teljesen Neki kell alárendelnie a szívét, meg kell elégednie 
a Mindenható Allah rendelésével, és nem szabad mástól remélnie, 
csak Tőle. Az a valódi bátorság, ha valaki úgy járja az útját, hogy 
közben ragaszkodik Allah Szavához, és egy másodpercre sem sza¬ 
kítja meg kapcsolatát a Mindenható Allahhal. Nem vár semmit senki 
mástól, csak Tőle, és nem avatkozik a Kegyelem útjába azzal, hogy 
az emberektől remél. Mert ember csak úgy segíthet bárkinek is, ha a 
Mindenható Allah is úgy akarja, és megadja ehhez az Ő Kegyelmét. 





JÓZSEF (A.S.) TALÁLKOZIK ÉS 
BESZÉLGET BENJÁMINNAL 


69. Es amikor beléplek Józsefhez, ő magához hívta a testvé¬ 
rét, és azt mondta neki: „Bizony, én vagyok a testvéred! Ne szo- 
morkodj hát amiatt, amit ők tettek. ” 

A történet szerint József (a.s.) megvendégelte testvéreit. Ket¬ 
tesével ültette le őket, de Benjámin mellé nem jutott senki, ő pedig 
sírva fakadt: „Ha a bátyám, József élne, bizony most ö ülne mellet¬ 
tem!” József (a.s.) pedig a saját asztalához hívta őt. Miután ettek, 
a testvéreket kettesével szállásolták el, és Benjámin megint csak 
egyedül maradt. 

„Ennek nincs kivel laknia, jöjjön hát az én szobámba” - mond¬ 
ta József (a.s.). Benjámin a szobájába ment, József (a.s.) pedig be¬ 
szélgetni kezdett vele. 

„Van-e feleséged, családod?” - kérdezte tőle. 

„Igen. Tíz gyermekem van, köztük három fiú” - felelte Benjámin. 

„És hogy hívják a fiaidat?” — faggatta tovább József (a.s.). 


„A legidősebb neve Zi’b (vagyis Farkas)” - mondta Benjámin. 

József (a.s.) megütközött ezen: „Hiszen te egy próféta fia vagy. 
Hogyan adhattad hát a saját fiadnak egy veszedelmes vadállat nevét?” 

„A testvéreim azt mondták, hogy szeretett bátyámat felfalta 
a farkas. Ezt a nevet adtam hát a fiamnak, hogy éjjel és nappal is 
mindig emlékeztessen a bátyámra.” - válaszolt Benjámin. 

„És mi a következő fiad neve?” 


„Az ő neve Dam (Vér)” - folytatta Benjámin. 

„És miért adtad neki ezt a nevet?” - kérdezte József (a.s.). 

„A fivéreim vérrel szennyezetten hozták haza József ingét, és 
átadták atyámnak. Azért adtam a Vér nevet a fiamnak, hogy éjjel 
és nappal is mindig emlékeztessen a bátyámra.” - válaszolt Ben¬ 
jámin. 

„A harmadik fiadat hogy hívják?” 

„Józsefnek. Azért adtam neki ezt a nevet, hogy reggeltől estig 
és estétől reggelig mindig a bátyámra, Józsefre emlékeztessen.” — 
mondta Benjámin. 

Ezeket a válaszokat hallva pedig József (a.s.) félrevonult, so¬ 
káig sírt, és így fohászkodott a Mindenható Allahhoz: „0, Uram! 
Ha a testvérem ilyen állapotban van, akkor vajon hogy lehet az 
én idős atyám? Kérlek, Uram, add, hogy találkozhassunk, mielőtt 
egyikünk elhagyná ezt a világot!” Majd visszament Benjáminhoz, 
és megkérdezte: „Elfogadsz-e engem testvérednek, elvesztett test¬ 
véred helyett?” 





„Ki ne vágyna olyan testvérre, mint te vagy? De te nem az 
apámtól, Jákobtól, és az én anyámtól, Ráheltől születtél” — mondta 
Benjámin. 





József (a.s.) találkozik és beszélget Benjáminnal 




József (a.s.) sírva fakadt, felkelt, megölelte Benjámint, és így 
szólt hozzá: „ Bizony , én vagyok a testvéred! Ne szomorkodj hát 
amiatt, amit ők tettek ” 

Egy másik elbeszélés szerint, miközben ettek, Benjámin egy¬ 
folytában Józsefet (a.s.) nézte, aki végül megjegyezte: „Látom, ál¬ 
landóan engem figyelsz”. Mire Benjámin azt felelte: „Igen, mert 
nagyon emlékeztetsz a bátyámra, akit felfalt a farkas”. József (a.s.) 
pedig azt mondta neki: „ Bizony, én vagyok a testvéred! Ne szo¬ 
morkodj hát amiatt, amit ők tettek ” 

Ebből a történetből azt is láthatjuk, hogy nagy erény és jó¬ 
tett másokat megvendégelni. Ezt láthatjuk a próféták példájában 
is, akik közül különösen a Mindenható Allah barátja, Ibrahim (a.s.) 
volt híres vendégszeretetéről. 0 sohasem ült le enni úgy, hogy ven¬ 
déget ne hívott volna az asztalához. Gyakran három mérföldet is 
gyalogolt, amíg talált valakit, akit vendégségbe hívhatott. 

Abu Huraira (r.a.) arról számolt be, hogy Allah Küldötte 
(s.a.w.) azt mondta: „Az, aki hisz Allahban és az Utolsó Napban, 
nem árt a szomszédjának, és az, aki hisz Allahban és az Utolsó 
Napban, szívesen fogadja a vendégeket, és az, aki hisz Allahban és 
az Utolsó Napban, jót mond, vagy hallgat.” 

Abu Yusuf Abdullah bin Salam (r.a.) arról számolt be, hogy 
Allah Küldötte (s.a.w.) azt mondta: „Emberek, köszöntsétek egy¬ 
mást békességgel, etessétek a nélkülözőket, erősítsétek meg a ro¬ 
koni kötelékeket, és imádkozzatok éjjel, amikor mások alszanak - 
akkor békében léphettek a Paradicsomba.” 

Azzal pedig, amit József (a.s.) mondott Benjáminnak: „Ne 
szomorkodj hát amiatt, amit ők tettek.”, arra célzott, hogy a Min¬ 
denható Allah nem engedi, hogy a gonoszok és bűnösök cselszövé¬ 
se sikerrel járjon, és hogy a Mindenható Allah segítsége és Kegyel- á 







József próféta (a.s.) 


me az igazakkal van. Ezért mondta azt Allah Küldötte (s.a.w.) Abu 
Bakrnak (r.a.): „Ne szomorkodj! Bizony, Allah velünk van. ” 30 

Nem látod hát, mennyit mesterkedtek Jákob (a.s.) fiai? Meny¬ 
nyit irigykedtek, mennyi cselt szőttek, mennyit kínozták igaz test¬ 
vérüket? És elérték-e vajon, amit akartak? Végül mégis József 
(a.s.) lett sikeres, és találkozott előbb szeretett testvérével, majd 
apjával is. 






30. Korán, 9:40 






BENJÁMIN FOGSÁGBA ESIK 


70. Es amikor ellátta őket a készleteikkel, az ivókupát a test¬ 
vére zsákjába tette. Aztán egy kikiáltó kiáltott: „ Ti, a karavánban! 
Bizony, tolvajok vagytok! ” 

71. Azt mondták feléjük fordulva: „Mi az, amit hiányoltok?” 

72. Azt mondták: „A király kupáját hiányoljuk! Es annak, 
aki előhozza, egy teverakomány jár, és én vagyok felelős érte. ” 

73. Azt mondták a testvérek: „Allahra, bizony tudod, hogy 
nem azért jöttünk, hogy romlást okozzunk a földön, és nem va¬ 
gyunk tolvajok! 

74. Azt mondták: „Akkor mi legyen a fizetség érte, ha ha¬ 
zudtok?” 

75. Azt mondták: „A fizetsége az, hogy akinek a zsákjában 
megtalálják, ő lesz a fizetsége. így fizetünk meg a bűnösöknek!” 

76. Es az ő zsákjaikkal kezdte testvére zsákja előtt, és elővet¬ 
te a kupát a testvére zsákjából. így készítettünk tervet Józsefnek. 
Felemeljük a rangját annak, akinek akarjuk, de minden tudással 
rendelkezőfelett áll a mindent Tudó. 






József próféta (a.s.) 


József (a.s.) azt mondta a bátyjainak: „Szeretnétek gyorsan 
hazatérni atyátokhoz?” Amikor azok igennel válaszoltak, elkezdte 
kiméretni a számukra a legjobb élelmet. 

Miután felfedte magát az öccse előtt, József (a.s.) még azt is 
mondta neki: „Magam mellett foglak tartani. Ismered atyánk gyá¬ 
szát és bánkódását miattam. Ha itt tartalak, a szomorúsága csak 
nőni fog. Mégis meg kell tennünk, hogy a lehető leghamarabb ta- 
lálkozhassam vele.” Benjámin pedig így felelt: „Tégy, amit akarsz, 
én nem fogok szomorkodni”. 

József (a.s.) Benjámin málhájába rejtette az uralkodó serlegét. 
Amikor a hírnök megállította a csapatot, József (a.s.) is ott volt 
velük, és ő vezetésével kutatták át a málháikat, a legidősebb testvé¬ 
rével kezdve. Amikor Benjáminhoz értek, József (a.s.) azt mondta: 
„Nem hiszem, hogy ő lenne a tolvaj. 0 nem tenne ilyet”. De az 
emberei azt mondták erre: „Azért csak kutassuk át őt is. Lehet, 
hogy megtaláljuk nála a serleget. És ha ő esik túszul, még jobb 
is, mert sokkal szebb, mint a többiek.” És amikor Benjámin ál- 
talvetőjét átkutatták, valóban meg is találták a serleget. A bátyjai 
néma csendben hajtották le fejüket. Majd szemrehányásukkal il¬ 
lették Benjámint, és így panaszkodtak: „Mi mindent kell még el¬ 
szenvednünk Ráhel fiai miatt?” Benjámin így vágott vissza: „Nem 
Ráhel fiai miatt sújt benneteket a megpróbáltatás, hanem saját ma¬ 
gatok miatt! Nagyon jól tudjátok, mit tettetek Józseffel. És most 
engem is tolvajnak mondotok. De ti magatokénak mondtátok azt, 
aki nem volt a tiétek, én pedig sosem vettem el azt, ami nem volt 
az enyém” 31 

„Benjámin igazat beszél” — ismerte el csendesen Rúben. 

31. Itt Benjámin arra emlékezteti a testvéreket, hogy azt mondták a Józsefet 
(a.s.) a kútból kihúzó karavánnak, hogy József (a.s.) az ő szökött rab¬ 
szolgájuk. 

^ - 







Benjámin fogságba esik iwskj 


Benjámin csaknem elszólta magát, és elmondta József (a.s.) 
titkát, de amikor rápillantott, eszébe jutott, hogy hallgatnia kell. 
József (a.s.) nem tudta volna másképp maga mellett tartani Benjá¬ 
mint, mert Egyiptom uralkodójának törvényei nem engedték volna. 
A kilétét pedig nem akarta másnak felfedni, csak Benjáminnak. 




77. Azt mondták: „Ha lop, hát egy testvére is lopott már ko¬ 
rábban! ” De József megtartotta magában, és nem fedte fel nekik. 
Azt mondta: „ Ti rosszabb helyzetben vagytok, és Allah jobban 
tudja, amit leírtok”. 

A testvérek nagyon szégyellték magukat, hogy egyikük tol¬ 
vajnak bizonyult. Amikor a serleg előkerült Benjámin málhájából, 
lehajtották fejüket, és így mentegették magukat: „Benjámin tolvaj- 
sága nem új dolog. Ugyanez történt régebben a testvérével is”. És 
ezzel Józsefre (a.s.) céloztak. 


Egy elbeszélés szerint József (a.s.) tolvajlása a következőkép¬ 
pen történt. József (a.s.) anyai nagyapjának volt egy bálványa. Az ő 
népe akkoriban még bálványokat imádott. Ráhel, József (a.s.) any¬ 
ja, azt mondta a kisfiának: „Vidd ezt a bálványt, és törd össze. Törd 
apró darabokra, hogy véget vessünk a bálványimádásnak”. József 
(a.s.) pedig fogta a bálványt, kicsi darabokra törte, és a darabokat az 
utca mocskába szórta. József (a.s.) ekkor még apró gyermek volt. 


Egy másik elbeszélés szerint Ibrahimnak (a.s.) volt egy öve, ami 
Izsákra (a.s.) maradt, Izsák (a.s.) pedig József (a.s.) nagynénjének őri¬ 
zetére bízta. Amikor József (a.s.) anyja, Ráhel meghalt, a nagynénje 
vette őt maga mellé, mert annyira szerette. És a szeretete József (a.s.) 
iránt egyre csak nőtt, míg végül már nem tudott meglenni nélküle. De 
amikor az asszony már nagyon megöregedett, Jákob (a.s.) úgy ítélte 
meg, hogy nem tud már gondoskodni Józsefről (a.s.), és vissza akarta 

- 








József próféta (a.s.) 


venni tőle a fiát. Az asszony nem bírta elviselni, hogy leveszítse Józse¬ 
fet (a.s.), ezért amikor a fiú aludt, a köntöse alá övezte Ibrahim (a.s.) 
övét. Aztán azt mondta: elvesztettem az övét, amelyet Izsák (a.s.) bízott 
rám, segítsetek megkeresni! El is kezdték keresni, és megtalálták az 
alvó József (a.s.) derekára övezve. Az asszony azt mondta erre: József 
ellopta tőlem azt, amit az atyám bízott rám. Túszul tartom hát a tol¬ 
vajt”. Ebből Jákob (a.s.) látta, hogy a nagynénje mennyire ragaszkodik 
Józsefhez (a.s.), és nála is hagyta a fiút, egészen az asszony haláláig. 

fbn Abbasz szerint: Józsefnek (a.s.) három dologért tettek 
szemrehányást. 

Az első: amikor az asszonyok gonosz cselszövésének volt 
kitéve, ezt mondta: „Uram, a börtön kedvesebb nekem, mint az, 
amire ők hívnak engem ” (Korán, 12:33). 

A második: Amikor börtönben volt, azt mondta a fogolytár¬ 
sának: „Említs meg engem urad előtt!”, hogy minél előbb kijut¬ 
hasson a börtönből, és ezért emberek segítségét kérte, nem pedig a 
Mindenható Allahét. 


A harmadik: azt parancsolta a kikiáltónak, hogy kiáltsa a ka¬ 
ravánnak: tolvajok vagytok! A bátyjai pedig megfordultak, és azt 
mondták: „Ha lop, hát egy testvére is lopott már korábban!”. 

Jákob fiai kegyelmet kértek Egyiptom uralkodójától, hogy en¬ 
gedje el velük Benjámint. Azt mondták: 

78. Azt mondták: „ Te Hatalmas! Bizony, nagyon idős apja 
van, vedd hát bármelyikünket helyette. Bizony, látjuk, hogy a jó¬ 
tevők közé tartozol. ” 





79. Azt mondta: „Allah mentsen tőle, hogy elvegyünk vala¬ 
kit, kivéve azt, akinél a tulajdonunkat megtaláltuk! Bizony, akkor 
igazságtalanok lennénk!” 





Benjámin fogságba esik iwskj 


Sokféle zsarnokság van. A Mindenható Allah törvényeinek 
ellenében ítélkezni zsarnokság. A zsarnokságot támogatni is zsar¬ 
nokság. Az, aki zsarnokság és más gonoszság alatt szenved, bánja 
meg a bűneit, kérje a Mindenható Allah bocsánatát, és fohászkod¬ 
jék segítségért a Mindenható Allahhoz. 

Sahl ibn Abdullah at-Tustari azt mondja: ha a Mindenható 
Allah szereti egy szolgáját, akkor nagynak tünteti fel a szolgája 
szemében a bűneit, és megnyitja előtte a bünbánat ajtaját. És ez az 
ajtó pedig a Mindenható Allahhoz való közelség kertjére nyílik. És 
ha Mindenható Allah haragszik egy szolgájára, akkor még a nagy 
bűnöket is jelentéktelennek tünteti fel a szemében, és számtalan 
nehézséggel sújtja őt, de mivel ez az ember elég szerencsétlen ah¬ 
hoz, hogy még a legnagyobb bűnöket is apróságnak lássa, nem fo¬ 
gadja meg a jó tanácsot és nem tart bűnbánatot, ezért a nehézségei 
és bajai csak szaporodnak. 


80. Es amikor lemondtak róla, elvonultak bizalmas megbe¬ 
szélésben. A legidősebb közülük azt mondta: „Hát nem tudjátok, 
hogy az apátok ígéretet vett tőletek Allahra, és már azelőtt is ku¬ 
darcot vallottatok Józseffel kapcsolatban? Ezért én nem hagyom 
el a Jóidét, amíg apán engedélyt nem ad nekem, vagy Allah nem 
dönt velem kapcsolatban, és Ő a legjobb döntőbíró! 

81. Térjetek vissza az apátokhoz, és mondjátok: „Apánk! Bi¬ 
zony, a fiad lopott. Es nem tanúskodtunk másról, csak arról, amit 
tudtunk,. És nem vagyunk a Láthatatlan őrzői! ” 

82. Es kérdezd meg a város népét, amelyben voltunk, és a ka¬ 
ravánt, amellyel visszatértünk. Es bizony, mi igazak vagyunk. ” 

® 







A SZÉP MÉLTÓ TÜRELEM 


83. Azt mondta Jákob, amikor a fiai ezt az üzenetet átadták 
neki: „Nem, hanem a telketek vett rá arra, hogy tegyetek valamit. 
És szép türelem (az én feladatom)! Talán Allah elhozza nekem 
őket, együtt. Bizony, Ő mindent tud, Bölcs. 

Amit József (a.s.) testvérei mondtak Jákobnak (a.s.), nem volt 
hazugság. Nem ők maguk okozták tudatosan, hogy Benjámin fog¬ 
ságba esett. De mivel korábban már gyanúsította őket hamissággal, 
az apjuk most nem akarta elhinni, hogy igazat mondanak. 

A szép türelem, amiről itt szó van, azt jelenti, hogy a hívő nem pa¬ 
naszkodik a teremtményeknek, hanem csak a Mindenható Allahnak. 

Abu’l Haszan - a Mindenható Allah legyen vele kegyelmes 
- azt mesélte: Zarándoklatra mentem Allah Házához. Miután meg¬ 
kerültem a Kábát, megláttam egy gyönyörű asszony. Azt mondtam 
magamban: sohasem láttam még ilyen gyönyörű nőt, de ilyen szo¬ 
morút és bánatosat sem. Amikor az asszony hallotta szavaimat, így 
szólt: „Senki nem lehet olyan bánatos, mint én”. „Mi történt veled, 
húgom?” - kérdeztem, ő pedig elmondta a történetét: 

A férjem levágott egy bárányt. A két kisfiam a közelben játszott, 
aztán az idősebb megkérdezte a kisebbet: megmutassam-e neked, hogy 
apánk hogyan vágta le a bárányt? Amikor a kicsi azt mondta, hogy igen, 
a nagyobbik a földre fektette őt, és elvágta a torkát. A kiömlő vértől 
megijedt, és elfutott a házunktól a hegyek közé, ahol felfalták őt a farka¬ 
sok. Az apja a keresésére indult, de eltévedt a sivatagban, és a hőség és 
a szomjúság megölte őt is. Ahogy a férjem hazatértét lestem, ki-kisza- 
ladtam a házunk elé. Az ölbéli kicsi fiam, akit odabent hagytam, ezalatt 
magára rántotta az üstöt, amelyben vizet forraltam, és a húsa levált a 
csontjairól. A leányom, amikor mindezt meghallotta, kétségbeesésében 
levetette magát a házunk tetejéről, és meghalt. Mindezek a megpróbál¬ 
tatások sújtottak engem, és szomorú vagyok, de türelmes. Mert a türe¬ 
lemben jutalom van, a türelem feladásában pedig semmi jó.” 

Abu’l Qasim Kushayri azt mondja: „Azt hallottam a tanítóm¬ 
tól, Abu Ali ad-Dakkaktól, amikor élete már a vége felé közeledett: 
ha az embert a Mindenható Allah rendelése sújtja, még inkább meg 
kell erősítenie a hitét az Isteni Egységben. És magyarázatként hoz¬ 
zátette: nyugodtnak és türelmesnek kell maradnod, és nem szabad 
elégedetlennek lenned az Isteni Rendeléssel még akkor sem, ha a 
Mindenható Allah hatalma darabokra zúzna .” 32 

® 

84. És elfordult tőlük, és azt mondta: „Jaj, milyen hatalmas 
a szomorúságom Józsefért!” Es megvakult miközben elfojtotta 
fájdalmát. 

85. Azt mondták: „Allahra, nem hagysz fel a Józsefre való 
emlékezéssel, amíg halálosan meg nem betegszel, vagy azok közt 
nem leszel, akik elpusztulnak!” 


32. Ruhu’l Beyan, 2. 198. 






A szép méltó türelem 


86. Azt mondta: „A gyászomat és szomorúságomat csak Általi¬ 
nak panaszolom el! Es én tudom Állatitól, amit ti nem tudtok. ” 

Jákob (a.s.) egy szemhunyásnyit sem aludt, attól fogva, hogy 
Józsefet (a.s.) elvesztette, odáig, hogy újra találkozott vele. Ez alatt 
az idő alatta a Mindenható Allah senkit nem értékelt olyan nagyra 
a Föld lakosai közül, mint Jákobot (a.s.). 

Jákob (a.s.) annyit sírt József (a.s.) után, hogy végül elvesz¬ 
tette a szeme világát. Ezért nem kellett többé a többi fiát látni, ami 
csak még jobban elszomorította volna. És ezek után már nem látta 
a világot, hanem csak a Mindenható Allah felé fordult. A külső sze¬ 
mei bezárultak, de kinyíltak belső szemei. Egy szent hagyomány¬ 
ból 33 tudjuk: Anasz (r.a.) arról számolt be, hogy hallotta, amint Al¬ 
lah Küldötte (s.a.w.) azt mondta: Allah, a Magasztos és Dicsőséges 
azt mondta: „Ha megfosztom egy szolgámat a két szeme világától, 
s ő ezt türelemmel viseli, a Paradicsommal kárpótolom érte.” 

Egyes bölcsek szerint Jákob (a.s.) vaksága azzal az előnnyel 
járt, hogy nem József (a.s.) külső szépségét csodálta, hanem a belső 
szépségét és nagyságát, amely a Mindenható Allah kegyelmének 
megnyilvánulása, és amely az az igazi szépség, ami nem múlan¬ 
dó. Mert József (a.s.) a Mindenható Allah szépségének és fényének 
tükre volt. Ezért szerette őt annyira az apja. De az ember nem fog¬ 
hatja fel addig a valódi szépséget, amíg el nem tud szakadni a kül¬ 
sőtől, vagyis külső szemeit lehunyva, lelki szemeivel nem szemléli 
a valódi szépséget. Akik csak a külső szépséget nézik, azok soha¬ 
sem találhatnak megelégedést. Egyiptom népe is csak József (a.s.) 
külső szépségét nézte, és sok szenvedés érte őket emiatt. 

33. Hadísz kudszi: olyan hadísz, amelynek a tartalma és a pontos megszö¬ 
vegezése is a Mindenható Allahtól szánnazik. Olyan hadísz, amelyben a 
Próféta p Allah szavait idézi, bár ezek nincsenek benne a Koránban. 

Jákob (a.s.) negyven évig sírt József (a.s.) után. Álmában azon¬ 
ban látta a Halál angyalát, Azráelt, aki azt mondta neki: József él. 

József (a.s.) pedig megkérdezte Gábriel angyalt (a.s.): „0, 
Gábriel! Van-e híred az atyámról, Jákobról?” „Igen, a Mindenható 
Allah türelmet adott neki, hogy szilárdan viselje azt a megpróbál¬ 
tatást, és nagy szomorúságot bocsátott rá az elvesztésed miatt. De 
magában tartja a gyászát, és nem panaszkodik róla senkinek.” - 
felelte Gábriel (a.s.). 

„Mekkora a szomorúsága?” - kérdezte József (a.s.). 

„Mint azé az apáé, aki hetven fiát veszítette el” - felelte Gábriel. 

„És mekkora lesz a jutalma érte?” 

„Mint száz mártíré. Mert soha nem veszítette el a hitét és a 
reményt a Mindenható Allah kegyelmében”. 

„Mondd: „Szolgáim, akik igazságtalanok voltatok saját ma¬ 
gatokkal szemben! Ne mondjatok le Allah kegyelméről Bizony, 
Allah megbocsát minden bűnt. Bizony, 0 Megbocsátó, Irgal¬ 
mas. ” (Korán, 39:53) 






SOHA NEM SZABAD ELVESZÍTENÜNK 
A REMÉNYT A MINDENHATÓ ALLAH 
KEGYELMÉBEN ÉS IRGALMÁBAN 


87. Fiaim! Menjetek és kérdezősködjetek Józsefről, és a test¬ 
véréről! És ne mondjatok le Allah kegyelméről. Bizony, senki 
nem mond le Allah kegyelméről, csak a hitetlenek. ” 

Csak a hitetlenek veszítik el a reményt a Mindenható Allah 
kegyelmében és irgalmában. A hívőnek ügyelnie kell arra, hogy ne 
essék ebbe a hibába. Ahogy a dicsőséges ájában is olvashatjuk, ne 
mondjatok le Allah kegyelméről. Mert a nehézségek könnyítése, 
a megpróbáltatásoktól való megmenekítés kizárólag a Mindenható 
Allah hatalmában áll. Az az ember, aki megismeri a saját szívét, és 
megérti annak titkait, a Mindenható Allah megnyilvánulásait fogja 
ott találni. Mert a Mindenható Allah ott van a szívében azoknak, akik 
közel vannak Hozzá. És a Mindenható Allah lényege és tulajdonsá¬ 
gai elsősorban az ember szívében tükröződnek, nem pedig fizikai 
testén. Ebből az ájából: senki nem mond le Allah kegyelméről, csak 
a hitetlenek, tudhatjuk, hogy nagy bűn az, ha valaki lemond a Min¬ 
denható Allah kegyelméről, és nem keresi többé az 0 közelségét. 








József próféta (a.s.) 


88. És amikor beléptek hozzá, azt mondták: „ Te Hatalmas! 
Nehézség sújtott minket és a családunkat, és csekély értékű tőké¬ 
vel jöttünk hozzád. De mérj nekünk teljes mértékkel, és adj ne¬ 
künk adományt! Bizony, Allah megjutalmazza az adakozókat. ” 

89. Azt mondta: „ Tudjátok, mit tettetek Józseffel és a testvé¬ 
rével, amikor tudatlanok voltatok?” 

József (a.s.) testvéreinek nagyon kevese volt, és ezzel mentek az ural¬ 
kodó elé, hogy sokat kérjenek tőle. A hívő szolga is így áll Ura elé. Annak, 
aki a Mindenható Allahot keresi, el kell mondania Neki a szükségleteit, és 
kérnie kell Tőle. Mert a Mindenható Allah kincsestára végtelen. 

Abu Yazid Basztami - akivel a Mindenható Allah legyen kegyel¬ 
mes - azt mondja: „Mi magunk ártunk magunknak sok cselekedetünk¬ 
kel. Mert nem tárjuk a Mindenható Allah elé saját jószántunkból és 
őszintén a tehetetlenségünket és szegénységünket, ezért kapunk oly ke¬ 
veset az életben. Nem látjátok-e József testvéreit, akik kevés vagyonukat 
az uralkodó lábai elé tették, és sok ellátmányt kértek érte? A Minden¬ 
ható Allahot kereső hívőnek képességei szerint jótetteket kell végeznie, 
és nem büszkeségből vagy felvágásból, hanem kizárólag a Mindenható 
Allah közelségét és megelégedését keresve. A tudást és a közelséget 
pedig kizárólag a Mindenható Allah adhatja meg szolgáinak.” 

Egy szent hagyományban azt olvashatjuk: „Azt mondta Allah, 
a Magasztos: Hadat üzenek annak, aki ellenségeskedést mutat egy 
jámbor hívemmel szemben. És számomra az a legkedvesebb, ha kö¬ 
zeledik hozzám az Én szolgám. Ezt rendeltem neki, és az Én szol¬ 
gám úgy kerülhet hozzám közel, hogy szorgalmi imákat és jótetteket 
végez azon felül, ami kötelező, ami által szeretni fogom. És akkor Én 
leszek a hallása, ami által hall, és Én leszek a szeme, amivel lát, és Én 
leszek a keze, amellyel fog, és a lába, amin jár, és ha kér tőlem. Én 
adni fogok neki, és ha nálam vesz menedéket, megvédelmezem.” 

Akinek csak egy csepp józan esze is van, nem hagy kihaszná¬ 
latlanul egy ilyen lehetőséget. 





JÓZSEF VAGYOK! 


90. Azt mondták: „Hát valóban te vagy József?”Azt mondta: 
„Én vagyok József, és ez itt a testvérem. Bizony, Allah kegyes volt 
irántunk. Bizony, aki istenfélő és türelmes, hát bizony Allah nem 
engedi elpocsékolódni a jótevők jutalmát. ” 

91. Azt mondták: „Allahra, bizony, Allah előnyben részesített 
téged felettünk, és bizony, mi vétkesek voltunk! ” 

92. Azt mondta: „Nem terhe! bűn titeket. Allah ma megbo¬ 
csátott nektek, és Ő a legirgalmasabb az irgalntasak között! ” 

Azt beszélik József (a.s.) jóindulatáról, hogy amikor a testvé¬ 
rei felismerték őt, követet küldtek hozzá: „Te jó vagy hozzánk, és 
meghívsz minket magadhoz. De mi szégyelljük magunkat, amiért 
olyan rosszak voltunk hozzád, és nem teljesítettük az irántad vál¬ 
lalt kötelességünket”. József (a.s.) azonban azt válaszolta nekik: Az 
egyiptomiak mindig jól bántak velem. Azt mondták: kinyilvánítjuk 
a hitünket Allahban, Aki egy húsz ezüstön vásárolt rabszolgából 
ilyen magas rangra emelt téged. Allahnak legyen hála, hogy miat¬ 
tatok ilyen tiszteletet vívtam ki. És most még tovább emelkedtem 






József próféta (a.s.) 


a szemükben, mert megtudták, hogy a ti testvéretek és Ibrahim le¬ 
származottja vagyok.” 

A hagyományokban az is ránk maradt, hogy Jarir ibn Abdullah 
(r.a.) arról számolt be, hogy Allah Küldötte (s.a.w.) azt mondta: 
„Allah sem fog könyörületet mutatni azok iránt, akik mások iránt 
könyörületet nem mutatnak”. 

Mekka meghódításának napján Allah Küldötte (s.a.w.) meg¬ 
fogta a Kába ajtaján lévő gyűrűket, és azt mondta: 

„Allah a leghatalmasabb. Nincs más isten, csak Allah, nincs 
társa. Megtartotta az ígéretét, és győzedelmessé tette szolgáját. 0 
maga győzte le az összes sereget. 

Tudjátok meg, hogy az Iszlám előtti időkből származó vala¬ 
mennyi vagyoni vita és vérbosszú mostantól fogva a lábam alatt 
van (vagyis érvénytelen). Csak a Kába kulcsainak őrzése és a za¬ 
rándokok vízzel való ellátásának joga marad meg. 0, kurejs népe! 
A Mindenható Allah eltávolította tőletek a pogány arabok fennhé- 
j ázását és alaptalan gyanakvását, és megtiltotta nektek, hogy a va- 
gyonotok vagy az őseitek miatt fennhéjázok legyetek és irigyked¬ 
jetek egymásra. Minden ember Adámtól szármatik, Adám pedig a 
földből teremtetett.” 

És a Próféta (s.a.w.) ezt az áját olvasta: 

„ Ti emberek! Bizony, egy férfiból és egy nőből teremtettünk 
benneteket, aztán népekké és törzsekké tettünk benneteket, hogy 
megismerhessétek egymást. Bizony, a legnemesebbek Allah előtt 
közületek az, akik a legistenfélőbb. Bizony, Allah mindent Tudó, 
bensőségesen Ismerő. ” (Korán, 49:13) 

Majd megkérdezte: „0, kurejs népe! Milyen bánásmódot vár¬ 
tok most tőlem?” 

^ - 






József vagyok! 




Azok pedig azt felelték: „Tiszteletre méltó ember vagy, és 
tiszteletre méltó ember fia”. 

A Próféta (s.a.w.) pedig azt felelte: „Én pedig azt mondom, 
amit a testvérem, József mondott: Nem terhel bűn titeket! Menje¬ 
tek! Valamennyien szabadok vagytok.” 










VIGYÉTEK EL AZ INGEMET ATYÁMNAK! 


93. Menjetek ezzel az ingemmel, és terítsétek apám arcára, és 
visszanyeri a látását. Es hozzátok el a családotokat, mind együtt. ” 

Júda azt mondta: „Egyszer én vittem egy véres inget atyám¬ 
nak, s mély gyászba taszítottam vele. Most én viszem neki ezt az 
inget is, és megkönnyebbedik a szíve!” És magához vette az inget, 
és útnak indult. Gyalog, mezítláb kelt útra, és hét darab süteményt 
vitt magával. Mielőtt azokat megehette volna, már haza is ért az 
inggel. Azt az inget Gábriel (a.s.) hozta Ibrahimnak (a.s.), amikor 
a tűzbe akarták dobni. Ibrahim (a.s.) Izsákra adta, aztán Izsák (a.s.) 
Jákobra(a.s.), Jákob (a.s.) pedig Józsefre (a.s.). 

József (a.s.) inge, vagyis a szív köntöse a Paradicsom öltö¬ 
zete. A Mindenható Allah adta meg ezt az inget Józsefnek (a.s.), 
és Jákob (a.s.), a lélek vak szemei csak ezáltal nyílhatnak meg. 
Vagyis akiknek a szíve éber, azok a Mindenható Allah Kegyelmé¬ 
ből kigyógyulhatnak abból a vakságból, amelyet az evilági dolgok 
szeretet okoz. 34 







34. Ruhu'l Beyan, 2. 205. 






ÉRZEM JÓZSEF (A.S.) ILLATÁT 


94. Es amikor a karaván elindult, az apjuk azt mondta: „Bi¬ 
zony, érzem én József illatát, bár ne gondolnátok, hogy összevisz- 
sza beszélek! ” 

Azok, akiknek a lelke halott, nem érzik József (a.s.) ingének 
illatát. 0, ti bátrak, akik igazán szerettek! Induljatok, és keljetek 
útra, keressétek meg József (a.s.) illatát, keressétek meg, lélegezzé¬ 
tek be, teljetek el vele! Aki igazán szeret, az megérzi az isteni lehe¬ 
let illatát mindenen, amelyben az megnyilvánul. Aki igazán szeret, 
annak ez az illat sosem hiányzik az orrából. Az önmegtartóztató, 
aki ezt az utat választotta, ezer évig sem érezheti meg ezt az illatot, 
ha a maga erejéből próbálkozik. Amikor a Mindenható Allah által 
elrendelt megpróbáltatások közepette Jákob (a.s.) ilyen távolságból 
is megérezte József (a.s.) illatát, tudta, hogy hamarosan találkozni 
fog Józseffel (a.s.), annyi év után. Nyilvánvaló példa ez arra, hogy 
a Mindenható Allah mindent véghez visz, amit akar, amikor és aho¬ 
gyan 0 akarja. 





JÁKOB (A.S.) SZEMEI MEGNYÍLNAK 


95. Azt mondták: „Állatira, bizony, a régi tévelygésedben 
vagy! ” 

96. Aztán, amikor a jó hír hozója megérkezett, ráterítette az 
arcára, és visszatért a látása. Azt mondta: „Hát nem mondtam 
nektek, hogy bizony én tudom Allahtól, amit ti nem tudtok?” 

97. Azt mondták: „Apánk! Kérj számunkra bocsánatot a bű¬ 
neinkért! Bizony, mi a vétkesek közül valók voltunk. ” 

98. Azt mondta Jákob: „Hamarosan bocsánatot kérek nek¬ 
tek Uramtól. Bizony, Ő Megbocsátó, Irgalmas. ” 

Shabi azt írja a Bahru’l Ulum című Korán-magyarázatában, 
hogy Jákob (a.s.) azt mondta: „Kérni fogom rátok a Mindenható 
Allah bocsánatát, később, ha találkoztam Józseffel, és ő is megbo¬ 
csát nektek. Akkor fohászkodni fogok értetek. Mert itt a bünbocsá- 
nat feltétele az, hogy az is megbocsásson, aki ellen vétkeztetek.”, és 
fohászát elhalasztotta az utánra, hogy Józseffel (a.s.) találkozott. 





JÁKOB (A.S.) TALÁLKOZIK JÓZSEFFEL (A.S.) 


99. Aztán, amikor bementek József elé, magához vonta a 
szüleit, és azt mondta: „Lépjetek be Egyiptomba, ha Allah úgy 
akarja, biztonságban! 

Amikor József (a.s.) hírét vette, hogy Jákob (a.s.) közeledik, 
elindult eléje Egyiptomból a családjával és a háza népével, kétszáz 
hátasállattal és nagy pompával. A sok lovas, a számtalan zászló és 
a négyezer katona látványa a sivatagban gyönyörű és félelmetes is 
volt. József (a.s.) díszes öltözékben, tevéjén ülve vezette a sorokat, 
őt a fiai követték. 

Gábriel (a.s.) eljött Jákobhoz (a.s.), és így szólt hozzá: „Te¬ 
kints az égre! Az angyalok, akik olyan sokáig szomorkodtak veled 
gyászodban, most eljöttek, hogy örüljenek az örömödnek.” Jákob 
(a.s.) pedig megkérdezte tőle: „Melyik közülük a fiam, József?” „0 
az ott, elöl, a díszes ruhában”. 

Amikor Jákob (a.s.) meglátta Józsefet (a.s.), nem tudott tovább 
a tevéjén maradni. Leugrott róla, és Júda karjába kapaszkodva sie¬ 
tett fia felé. Akkor Gábriel (a.s.) azt mondta Józsefnek (a.s.): „Nézd, 
József, amikor apád meglátott téged, nem tudott tovább nyergében 

maradni. Tiszteletből szállj hát le te is a tevédről.” József (a.s.) le¬ 
szállt, és amikor egymás elé értek, Jákob (a.s.) így üdvözölte őt: 
„Béke legyen veled, aki eloszlattad szomorúságomat! Béke legyen 
veled, akit látván elszállt a gyász a szívemből!” József (a.s.) pe¬ 
dig viszonozta az üdvözlést, és átölelték egymást, és sírtak. József 
(a.s.) így szólt apjához: „0, atyám, addig sírtál az elvesztésem miatt, 
amíg elveszítetted a szemed világát. Hát nem tudtad, hogy a Min¬ 
denható Allah kegyelméből úgyis találkozunk az Utolsó Napon?” 
Jákob (a.s.) azt felelte: „Tudtam, fiam, és csak azért fohászkodtam 
a Mindenható Allahhoz, hogy őrizze meg a hitedet, ne válasszon el 
minket egymástól, és együtt lehessünk az Utolsó Napon. Csak azért 
fohászkodtam, hogy erősítse meg mindkettőnk hitét.” 35 

® 

100. És felemelte a szüleit a trónra, és leborultak előtte. És 
azt mondta: „Apám! Ez a korábbi álmom magyarázata. Bizony, 
Uram valóra váltotta azt! És bizony, Ő jó volt hozzám, amikor 
kihozott a börtönből, és kihozott benneteket a sivatagi életből, mi¬ 
után a Sátán ellentétel támasztott köztem és a testvéreim között. 
Bizony, az én Uram kedves és gyengéd ahhoz, akihez akar. Bi¬ 
zony, Ő mindent tud, Bölcs. 

Amikor Jákob (a.s.) Egyiptomba jött egész családjával és háza 
népével, hetvenkét főt számláltak. József (a.s.) negyven évvel azután 
találkozott ismét apjával, hogy a 100. ájában is említett álmot látta. 

Amikor József (a.s.) apját és a nagynénjét, aki anyja helyett 
anyja volt 36 , magához emelte a trónra, Prófétaságához méltóan azt 
mondta: „0, atyám, miután a Sátán ellenségeskedést szított köz¬ 
tem és a bátyáim között, az én Uram kiszabadított a börtönből, és 

35. Ruhu’l Beyan, 2. 108. 

36. Mert a valódi anyja, Ráhel meghalt Benjámin születése közben. 

- 







Jákob (a.s.) találkozik Józseffel (a.s.) 




idehozott téged a sivatagból”. És azt nem említette, hogy a kútba 
vetették őt, nehogy megszégyenítse testvéreit, és inkább a Sátánt 
vádolta, nem pedig a bátyjait. Ezért tette ezt, hogy a megbocsátás 
tökéletes lehessen. Ugyanúgy, ahogy nem említette Zulejha nevét 
sem, amikor Egyiptom hercege ki akarta hozatni őt a börtönből, 
hanem azt mondta: Térj vissza uradhoz, és kérdezd meg tőle, hogy 
mi az asszonyok esete, akik megvágták a kezüket. (Korán, 12:50) 

Luqman (a.s.) azt mondta: Négyezer próféta mondásait vizs¬ 
gáltam át gondosan, és nyolc mondatot választottam ki közülük: 

1. Ügyelj a szívedre, miközben imádkozol. 

2. Süsd le a tekinteted, ha másvalaki házában vagy. 

3. Vigyázz a nyelvedre, ha emberek között vagy. 

4. Fékezd a kezed, ha asztalnál ölsz. 

5-6. Soha ne feledkezz meg kettőről: a Mindenható Allahról 
és a halálról. 

7-8. Felejts el kettőt: a jót, amit másokkal tettél, és a rosszat, 
amit mások tettek veled. 

József (a.s.) pedig körbevezette az apját, és megmutatta neki 
a kincsestárát, a fegyvereit, és a dokumentumait. József (a.s.) volt 
az első, aki az állam hivatalos és anyagi ügyeit írásos, dokumen¬ 
tumokban rögzítette. Amikor Jákob (a.s.) József (a.s.) házához ért, 
József (a.s.) gyermekei 37 körülvették őt. Zulejha behívta őt a saját 
szobájukba, de Jákob (a.s.) elutasította: „Építsetek nekem egyszerű 
kunyhót, amilyenben Kánaánban is laktam!” Megtették, amit kért, 
és Jákob (a.s.) boldogan élt a kunyhóban. 

37. Józsefnek (a.s.) két fia, Efráim és Manassé, és egy lánya, Rahima szü¬ 
letett Zulejhától. Efráimnak volt egy fia, Noé, akinek a fia Józsué (a.s.) 
volt, maga is próféta, és Mózes (a.s.) szolgálója. 

Szuhail szerint a próféták házai pálmalevélből készültek, vagy 
agyaggal voltak kitapasztva, és néha kővel megerősítve. 

Al-Haszan al-Baszri - akivel a Mindenható Allah legyen ke¬ 
gyelmes - azt beszélte el: „Mikor még serdületlen fiú voltam, be¬ 
mentem a Próféta (s.a.w.) tiszteletre méltó feleségeinek szobájába. 
A szobák mennyezetét a kezemmel el tudtam érni. A tiszteletre 
méltó feleségek halála után a kalifa. Omár ibn Abdulaziz, a mecset 
részévé tette a szobákat. Soha nem láttam emberek úgy sírni, mint 
ahogy azok sírtak, akik látták, hogy azokat a szobákat lebontották. 
Bárcsak megmaradtak volna, és az emberek látnák őket ma is, és 
az otthonaikat olyan szerény méretben építenék, ahogy az tetsze¬ 
tős volt Allah Küldöttének (s.a.w.) szemében! Bárcsak látnák az 
emberek, hogy a Prófétánk (s.a.w.), akinek a kezében volt a világ 
minden kincse, és a családja, hogyan éltek ezen a világon!” 

Az ember nem költheti feleslegesebb dologra a pénzét, mint 
építkezésre. Amikor Harun Rashid kalifa magas palotát emeltetett, 
Bahlul levelet írt neki: „0, Harun! Magasra emelted a sarat, de le¬ 
alacsonyítottad a vallásodat. Ha a saját pénzedből tetted, hát pazarló 
vagy. És a Mindenható Allah nem szereti azokat, akik pazarolnak. 
Ha pedig mások vagyonából tetted, még rosszabbat cselekedtél. A 
Mindenható Allah nem szereti az igazságtalan zsarnokokat sem.” 

Az elbeszélés szerint Jákob (a.s.) húsz vagy huszonnégy évig 
maradt Józseffel (a.s.). Az volt az akarata, hogy Damaszkuszban 
temessék el, apja mellett, így amikor meghalt, József (a.s.) Da¬ 
maszkuszba vitette a testét, és ott temettette el. Jákob (a.s.) egy 
napon halt meg ikertestvérével, Ézsauval, és egy sírba is temették 
el őket. Ahogy anyjuk méhében, úgy a földben is egymás mellett 
feküdtek. 147 évesek voltak. 




Vagy talán tanúi voltatok, amikor eljött Jákobhoz a halál, azt 
mondta a fiainak: „Mit fogtok szolgálni utánam?” Azt mondták: 





Jákob (a.s.) találkozik Józseffel (a.s.) 




„A te istenedet fogjuk szolgálni, és az ősapáid, Abrahám, Iszmail 
és Izsák Istenéi - az Egyetlen Istent, és Neki vetjük alá magun¬ 
kat. ” (Korán, 2:133) 


101. „Uram! Bizony, adtál nekem az uralomból, és megta¬ 
nítottad az elbeszélések (elbeszélt álmok) értelmezését. Az egek és 
a föld Létrehozója, Te vagy a Védelmezőm ebben a világban és a 
Túlvilágon! Add, hogy muszlimként haljak meg, és csatlakoztass 
engem a jóravalókhoz! ” 

József (a.s.) hosszú élettel áldatott meg, és apja halála után 
még huszonhárom évig élt Egyiptomban. 120 éves koráig élt. Azért 
fohászkodott a Mindenható Allahhoz, hogy jó halált adjon neki. 

Egy hadíszban azt olvashatjuk: „A hívő ajándéka a halál.” 38 

Allah Küldöttének (s.a.w.) hagyományaiban olvashatjuk, hogy 
Aisa (r.a.) arról számol be, hogy Allah Küldötte (s.a.w.) azt mond¬ 
ta: „Aki szeretne Allahhal találkozni, azzal Allah is örömmel talál¬ 
kozik, de akinek nem kedvére való a találkozás Vele, azzal Allah is 
gyűlöl találkozni.”. Ekkor én (Aisa) azt mondtam: „Allah Küldötte, 
ami a haláltól való félelmet illeti, mindannyiunkban megvan ez az 
érzés”. A Próféta (s.a.w.) azt mondta: „Nem így értettem. Arra gon¬ 
doltam, hogy ha egy igazhitűnek a halál küszöbén örömhírt mon¬ 
danak Allah kegyelméről és az 0 Paradicsomáról, akkor örömmel 
várja, hogy Allahhal találkozhassék, és Allah is örömmel fogadja 
őt. Ha viszont egy hitetlen kap hírt a rá váró kínokról és Allah ha¬ 
ragjáról, akkor nem akar Allahhal találkozni, s Allah sem vele.” 


A Mindenható Allahot szeretni azt is jelenti, hogy bőkezűen 
adakozunk az 0 Nevéért, hogy elnyerjük az 0 megelégedését. Azt 



38. Baihaqi, Mishkat, 1609. 

jelenti, hogy minden mást feladunk azért, hogy a Mindenható Allah 
megelégedését elnyerjük. A hitetlenek, akik nem szeretik a Min¬ 
denható Allahot, azért félnek a haláltól, mert tudják, hogy nem lesz 
részük a Mindenható Allah Irgalmában, és hogy fájdalmas kínokat 
fognak elszenvedni. 

József (a.s.) gyönyörű fohásszal fohászkodott az örömhírt 
hozó halálért: Add, hogy muszlimként haljak meg, és csatlakoz¬ 
tass engem a jóravalókhoz! József (a.s.) volt a legelső ember, aki 
valaha is így fohászkodott. Amikor Zulejha meghallotta ezt a fo¬ 
hászt, tudta, hogy hamarosan el kell majd válnia Józseftől (a.s.). 
Úgy érezte, hogy az elválás ezúttal elviselhetetlen lesz, hiszen az 
együttlétet követi, ezért így fohászkodott: „0, Uram, nem tudom 
elviselni, hogy el kelljen válnom Józseftől. Kérlek, vedd el az én 
életemet előbb, mint az övét!” És Zulejha valóban előbb halt meg, 
mint József, aki szívből gyászolta őt, és nem is házasodott meg 
többé. 

Amikor érezte halála közeledtét, József (a.s.) magához hívatta 
a fiát, Efráimot, és úgy rendelkezett, hogy ő vegye át a nép veze¬ 
tését. József (a.s.) a népével, gyermekeivel, testvéreivel és köve¬ 
tőivel kiment Egyiptomból. Gábriel angyal (a.s.) lejött hozzá, és a 
Mindenható Allah engedelmével egy oldalágat nyitott a Nílusból. 
József (a.s.) és a népe ennek mentén telepedtek le, és a két partján 
két várost alapítottak. József (a.s.) itt élt a haláláig. Amikor meg¬ 
halt, a két város lakói összeszólakoztak azon, hogy hol temessék 
el. Végül megegyeztek, hogy egyik évben az egyik parton, a másik 
évben a másik parton lesz József (a.s.) teste. És azon az oldalon, 
ahol volt, minden növény óriási bőségben termett, de a másik olda¬ 
lon egyetlen szál fü sem sarjadt. Ezért végül márványkoporsót ké¬ 
szítettek, és a Nílus medrének közepén temették el Józsefet (a.s.), 
ahol sok évig nyugodott. 





Jákob (a.s.) találkozik Józseffel (a.s.) 




Urwa ibn Zubair szerint a Mindenható Allah felfedte Mózes¬ 
nek (a.s.), hogy hol van József (a.s.) eltemetve, és megparancsolta 
neki, hogy a Nílus medréből vigye át a testét oda, ahová József 
(a.s.) a végrendeletében meghagyta: Kánaánba, apja és nagyapja 
mellé. 

Mózes (a.s.) megkérdezte, hogy hol nyugszik József (a.s.) teste. 
Izrail népe közül nem tudta senki, csak egy öregasszony, aki azt mond¬ 
ta: „Én tudom, és ha fohászkodsz a Mindenható Allahhoz, hogy veled 
lehessek a Paradicsomban, megmondom”. Mózes (a.s.) megtette, és így 
megtudta, hol nyugszik József (a.s.) teste. Meg is találták, kiemelték a 
Nílus medréből, és elvitték oda, ahol József (a.s.) nyugodni akart. 

® 

102. Ez a Láthatatlan hírei közül való, amit felfedtünk ne¬ 
ked. És te nem voltál velük, amikor eldöntötték az ügyüket, és a 
tervüket szőtték. 

103. Es az emberek legtöbbje nem hívő, még ha azt kívánod is. 

104. Es nem kérsz tőlük semmi fizetséget. Nem más ez, mint 
emlékeztető a világoknak. 

105. Es hány jel van az egekben és a földön, amely felett 
elsiklanak, és elfordulnak tőlük! 

106. Es a legtöbben nem hisznek Allah bán, csak úgy, hogy 
társítanak mellé. 

107. Hát biztonságban érzik-e magukat Allah mindent elbo¬ 
rító büntetésétől, vagy hogy hirtelen eljön hozzájuk az Óra, míg 
nem veszik észre? 

108. Mondd: „Ez az én utam. Allahhoz hívok biztos meglá¬ 
tással, én, és aki engem követ. És magasztaltassék Allah! És én 
nem vagyok a társítok közül való. ” 

109. Es nem küldtünk el előtted, csak olyan férfiakat, akik¬ 
nek kinyilatkoztatást küldtünk a városok népe közül. Hát nem 
utaztak a földön, és nem látták, hogy mi lett a vége azoknak, akik 
előttük voltak? És bizony, a Túlvilág otthona jobb azoknak, akik 
istenfélők. Hát nem használjátok az eszeteket? 

110. Amíg, mikor a Küldöttek feladták a reményt, és azt gon¬ 
dolták, hogy biztosan meghazudtolták őket, eljött hozzájuk a Mi 
segítségünk, és megmentettük azokat, akiket akartunk. És a bün¬ 
tetésünket nem lehet elhárítani a bűnösökről. 

111. Bizony, a történetükben tanulság van azoknak, akik ér¬ 
tenek. Nem kitalált elbeszélés ez, hanem megerősítése annak, ami 
előtte volt, és minden dolog részletes magyarázata, és vezetés és 
kegyelem azoknak, akik hisznek. 

A hívők mindenre találhatnak magyarázatot ebben a szúrában. 
Az ember hitének megfelelő mértékben részesül a Mindenható Allah 
kegyéből. Ezért elengedhetetlen, hogy megtisztítsuk és megerősít¬ 
sük hitünket. Ezt pedig a szív megtisztításával és az alsóbb én meg¬ 
fékezésével érhetjük el. Az a valódi istenszolgálat, ha megpróbálunk 
mindenben megfelelni a Mindenható Allah parancsainak, és küz¬ 
dünk az evilági dolgok és alsóbb énünk csábításai ellen. Az isten¬ 
szolgálattal, a Mindenható Allahról való állandó megemlékezéssel, a 
jócselekedetekkel a Mindenható Allah kegyelmével elérhetjük azt a 
közelséget, amely minden hívő szívének legnagyobb kincse. 






















































































































